|12 Aug 2020 6:43 AM GMT\nതുടര്‍ച്ചയായ നാലാം ദിവസവും സംസ്ഥാനത്ത് സ്വര്‍ണവില കുത്തനെ ഇടിയുന്നു. തുടര്‍ച്ചയായി കയറി കൊണ്ടിരുന്ന വിലയാണ് തിങ്കളാഴ്ച മുതല് ഇടിവു രേഖപ്പെടുത്തിയത്. കഴിഞ്ഞ രണ്ട് ദിവസങ്ങളിലായി പവന് 800 രൂപ കുറഞ്ഞപ്പോള് ഇന്ന് മാത്രമായി 1600 രൂപയാണ് പവന് കുറഞ്ഞത്. 42000 ത്തിന് മുകളില് പവന് വില എത്തിയിരുന്നു. ഇന്നത് 39200 രൂപയായി. ഇതായിരുന്നു ഇതുവരെ രേഖപ്പെടുത്തിയതില് ഏറ്റവും ഉയര്‍ന്ന സ്വര്‍ണവില. കഴിഞ്ഞ മൂന്ന് ദിവസമായി സ്വര്‍ണവില തുടര്‍ച്ചയായി കുറയുന്നതാണ് കാണാന് കഴിയുന്നത്.\nഇന്നാണ് 40000 എന്ന ഉയര്‍ന്ന മാര്‍ജിനില് നിന്നും സ്വര്‍ണ വില ഇടിഞ്ഞത്. ഇന്ന് ഒറ്റയടിക്ക് 1600 രൂപ കുറഞ്ഞെങ്കിലും ഇത് വരും ദിവസങ്ങളില് തുടരുമെന്നതില് യാതൊരു സൂചനയുമില്ല. കാരണം, സ്വര്‍ണത്തിന്റെയും മറ്റ് മൂല്യമേറിയ ലോഹങ്ങളുടെയും വിലയില് ആഗോള വിപണിയിലുള്ള ചാഞ്ചാട്ടം തുടരുകയാണ്.\nബുധനാഴ്ച കേരളത്തില് സ്വര്‍ണവില 39200 രൂപയായിട്ടാണ് കുറഞ്ഞത്. ഗ്രാമിന് 4900 രൂപ നല്‍കണം. കഴിഞ്ഞ കുറച്ച് ദിവസമായി സ്വര്‍ണവില ഇടിയുകയാണ്. ചൊവ്വാഴ്ച രണ്ടുതവണയാണ് വില കുറഞ്ഞത്. ആദ്യം 400 രൂപയും ഉച്ചയ്ക്ക് ശേഷം വീണ്ടും 400 രൂപയും കുറയുകയായിരുന്നു. സമീപകാലത്ത് ഒറ്റദിവസം കൊണ്ട് ഇത്രയും ഇടിവ് ആദ്യമാണ്. കഴിഞ്ഞ വര്‍ഷം ഇതേ കാലയളവില് പവന് 26000 രൂപയായിരുന്നു വില. ഒരു വര്‍ഷത്തിനിടെ 14000 രൂപയോളമാണ് വര്‍ധിച്ചിരിക്കുന്നത്. എന്നാല്, ഒരു ദിവസം മാത്രം 1600 രൂപ ഇടിയുന്നത് അടുത്തിടെ ആദ്യമാണ്. കഴിഞ്ഞ മാസം 28ലെ വിലയിലേക്ക് താഴ്ന്നിരിക്കുകയാണ് ഇന്ന് സ്വര്‍ണവില.\nമൂന്ന് ദിവസത്തിനിടെ കുറഞ്ഞത് 2800 രൂപ\nആഗോള വിപണിയില് സ്വര്‍ണവില കുത്തനെ ഉയരുന്നതായിരുന്നു കഴിഞ്ഞാഴ്ച കണ്ടത്. ഇതിന്റെ ലാഭമെടുപ്പ് നടന്നതും ഡോളര് കരുത്താര്‍ജിച്ചതുമാണ് സ്വര്‍ണവില കുറയാന് കാരണമായി ചില വിപണി നിരീക്ഷകര് ചൂണ്ടിക്കാട്ടുന്നുണ്ട്. ഓഹരി വിപിണികള് കൂടുതല് സജീവമായാല് ഒരു പക്ഷേ ഇനിയും സ്വര്‍ണ വില കുറഞ്ഞേക്കും. അന്താരാഷ്ട്ര വിപണിയിലും ഇന്ന് സ്വര്‍ണ വില കുറഞ്ഞിട്ടുണ്ട്. ഇതിന്റെ പ്രതിഫലനമാണ് ആഭ്യന്തര വിപണിയിലും പ്രകടമായത്. അന്തരാഷ്ട്ര വിപണിയില് ട്രോയ് ഔണ്‍സ് തങ്കത്തിന് 1872.61 ഡോളറായി താഴ്ന്നിട്ടുണ്ട്. ദേശീയ വിപണയില് 24 കാരറ്റ് സ്വര്‍ണം 10 ഗ്രാമിന് 1500 രൂപ കുറഞ്ഞ് 50441 രൂപ എന്ന നിലവാരത്തിലേക്ക് താഴ്ന്നു.\ngold gold investment gold rate gold rate today


ADGP R Sreelekha inagurated GCC malayalee meet in Bahrain- പ്രവാസി മലയാളി ഫെഡറേഷന് സംഗമത്തിനു സമാപനം\nAdgp R Sreelekha Inagurated Gcc Malayalee Meet In Bahrain\nദ്വിദിന പ്രവാസി സംഗമം വിവിധ പരിപാടികളോടെ നടന്നു. ഡോ. വി.പി ഗംഗാധരൻ, എ ഡി ജി പി ശ്രീലേഖ എന്നിവർ പങ്കെടുത്തു.\nMarch 05, 2017 09:57:50 pm\nമനാമ: രണ്ടു ദിവസമായി ബഹ്‌റൈനില് നടന്ന പ്രവാസി മലയാളി ഫെഡറേഷന് (പിഎംഎഫ്) ജിസിസി തല പ്രതിനിധി സംഗമത്തിനു സമാപനം.ആദ്യദിവസം നടന്ന ഗ്ലോബല് ഡയറക്ടര് ബോര്‍ഡ് യോഗത്തില് ചെയര്‍മാന് ഡോ.ജോസ് കാനാട്ട് അധ്യക്ഷനായി. ജോസ് പനച്ചിക്കന്, ഷാഹിദ കമാല്, ബഷീര് അമ്പലായി, ഡെയിസ് ഇടിക്കുള, ജോര്‍ജ് മാത്യു എന്നിവര് പങ്കെടുത്തു.\nസാമ്പത്തിക മേഖലയില് പ്രവാസികള് നേരിടുന്ന പ്രശ്‌നങ്ങളെക്കുറിച്ചുള്ള ചര്‍ച്ചയില് ഡെയിസ് ഇടിക്കുള വിഷയം അവതരിപ്പിച്ചു. ജയന് കൊടുങ്ങല്ലൂര്, മഞ്ജു വിനോദ്, സുബൈര് കണ്ണൂര്, എം.അബ്ദുല് ജലീല്, ഷിബു ഉസ്മാന് എന്നിവര് സംസാരിച്ചു. കെടി മുഹമ്മദലി, കെവി അനീഷ്, എം അബ്ദുല് ജലീല്, സി അഷ്‌റഫ്, എംഎ സിദ്ദീഖ്, ഒപി അസീസ് എന്നിവരെ ആദരിച്ചു. തുടര്‍ന്ന് ആരോഗ്യ ബോധവത്കരണ സെമിനാറില് പ്രശസ്ത കാന്‍സര് രോഗ വിദഗ്ദന് ഡോ.വിപി ഗംഗാധരന് സംസാരിച്ചു.\nബാങ് സാങ് തായ് ഓഡിറ്റോറിയത്തില് നടന്ന സമാപന പരിപാടി എ ഡി ജി പി ശ്രീലേഖ ഉദ്ഘാടനം ചെയ്തു. കുറ്റകൃത്യങ്ങളില് അറിയാതെ പെട്ടുപോയ നിരവധിപേരാണ് ജയിലുകളില് കഴിയുന്നതെന്നും അവര്‍ക്കായി എന്തെങ്കിലും ചെയ്യാന് സാധിക്കുമോ എന്ന കാര്യം പ്രവാസികള് ആലോചിക്കണമെന്നും ശ്രീലേഖ പറഞ്ഞു.\nവികസന പദ്ധതികളില് ജയിലില് കഴിയുന്നവരുടെ സേവനം എങ്ങനെ ഉപയോഗപ്പെടുത്താകും എന്ന കാര്യം ആലോചിക്കുന്നുണ്ട്. പലരും വിവിധ ജോലികളില് പ്രാവീണ്യമുള്ളവരാണ്. ഈ കഴിവ് ഉപയോഗിക്കാനും ശിക്ഷയനുഭവിക്കുന്നവരെ സമൂഹനിര്‍മാണത്തില് പങ്കാളികളാക്കാനും പുതിയ പദ്ധതി വഴി സാധിക്കും. ഇത് പ്രാവര്‍ത്തികമാക്കാന് സാധിക്കുമെന്നാണ് കരുതുന്നത്. കഷ്ടപ്പാടുകളും ബുദ്ധിമുട്ടുകളും തരണം ചെയ്ത് മുന്നോട്ട് പോകാനുള്ള ഇഛാശക്തി നാം നേടിയെടുക്കണമെന്നും അവര് പറഞ്ഞു.\nസ്വാമി ഗുരുരത്‌നം ജ്ഞാന തപസ്വി, ഡോ.ജോസ് കാനാട്ട്, ജോസ് മാത്യു പനച്ചിക്കല്, ജോര്‍ജ് പടിക്കാകുടി, അനിത പുല്ലിയില്, സോമന് ബേബി, ജോണ് ഫിലിപ്പ്, അനസ് കാസിം, മഞ്ജു വിനോദ്, ഡോ.അബ്ദുല് നാസര്, സാബു ചെറിയാന്, ഷാഹിത കമാല്, അലക്‌സ് ബേബി തുടങ്ങിയവര് സംസാരിച്ചു.\nപ്രവാസി സമ്മാന് ജേതാവ് വികെ രാജശേഖരന് പിള്ള, സി രാജന്, മുഹമ്മത് റഫീഖ്, ലത്തീഫ് പയ്യോളി, അബ്ദുല് ഖാദര് എന്നിവരെ ആദരിച്ചു. ഷാഹിത കമാല് സമാപന സമ്മേളനം നിയന്ത്രിച്ചു. കലാപരിപാടികളും അരങ്ങേറി. ജോര്‍ജ് മാത്യു അധ്യക്ഷനായി. പികെ വേണുഗോപാല് സ്വാഗതവും അബ്ദുല് സലാം നന്ദിയും പറഞ്ഞു\n‘വീരപ്പനെ കുടുക്കാന് ആരേയും സഹായിച്ചിട്ടില്ല, ഇത് തനിക്കുളള കുരുക്കാണോയെന്ന് സംശയമുണ്ട്’: മഅ്ദനി


ആ ഉപഗ്രഹം ഭൂമിയെ ചതിച്ചില്ല - India News 24\nആ ഉപഗ്രഹം ഭൂമിയെ ചതിച്ചില്ല\nലണ്ടന്: യൂറോപ്യന് സ്പെയ്സ് ഏജന്‍സിയുടെ ജിഒസിഇ ഉപഗ്രഹം ചതിച്ചില്ല. ഞായറാഴ്ച രാത്രി ഉപഗ്രഹം ഭൂമിയില് പതിച്ചു. എവിടെനിന്നും നാശനഷ്ടങ്ങളൊന്നും റിപ്പോര്‍ട്ട് ചെയ്തിട്ടില്ല. അന്തരീക്ഷത്തില് വെച്ചുതന്നെ ഉപഗ്രഹം മുക്കാല്‍ഭാഗവും കത്തിത്തീര്‍ന്നതായാണ് ശാസ്ത്രജ്ഞന്മാര് പറയുന്നത്. ശേഷിച്ച ഭാഗങ്ങള് സമുദ്രത്തില് പതിച്ചിരിക്കമെന്നാണ് നിഗമനം.\nസൈബീരിയ, പശ്ചിമ പസഫിക് സമുദ്രം, കിഴക്കന് ഇന്ത്യന് സമുദ്രം, അന്റാര്‍ട്ടിക്ക ഇവയുടെ മുകളിലായാണ് ഉപഗ്രഹഭാഗങ്ങള് ഭൗമാന്തരീക്ഷത്തില് പ്രവേശിച്ചത്. അന്റാര്‍ട്ടിക്കക്ക് മുകളില് വെച്ചാണ് ജിഒസിഇയുടെ അവസാനദൃശ്യം ലഭ്യമായത്.\n1000 കിലോയിലേറെ ഭാരമുള്ള ഈ ഉപഗ്രഹം 2009ലാണ് ഇഎസ്എ വിക്ഷേപിച്ചത്. ഇന്ധനം തീര്‍ന്ന ഉപഗ്രഹത്തിനു മേലുള്ള നിയന്ത്രണം നഷ്ടമായെന്നും ജിഒസിഇ ഭ്രമണപഥത്തില്‍നിന്ന് മാറി ഭൂമിയിലേക്ക് പതിച്ചുകൊണ്ടിരിക്കുകയാണെന്നും കഴിഞ്ഞ മാസം ഈഎസ്എ വ്യക്തമാക്കിയിരുന്നു. എന്നാല് ഉപഗ്രഹം വീഴുക എവിടെയെന്ന് പ്രവചിക്കാന് ശാസ്ത്രലോകത്തിന് കഴിയാതിരുന്നത് വന് ആശങ്ക സൃഷ്ടിച്ചിരുന്നു.


ബാർട്ടിക്ക് കിരീടം, പുരുഷ ഫൈനൽ ആവർത്തനം - Fanport - Sports News Malayalam\nHome Tennis French Open ബാർട്ടിക്ക് കിരീടം, പുരുഷ ഫൈനൽ ആവർത്തനം\nബാർട്ടിക്ക് കിരീടം, പുരുഷ ഫൈനൽ ആവർത്തനം\nJune 9, 2019 - 1:00 PM\nഫ്രഞ്ച് ഓപ്പൺ ടെന്നീസിന്റെ വനിതാ വിഭാഗത്തിൽ ഓസ്‌ട്രേലിയയുടെ ബാർട്ടി കിരീടം നേടി. സീഡ് ചെയ്യപ്പെടാത്ത വോണ്ട്രുസോവയെ നേരിട്ടുള്ള സെറ്റുകൾക്ക് അനായാസം കീഴ്പ്പെടുത്തിയാണ് ബാർട്ടി കിരീടം നേടിയത്. സ്‌കോർ 6-1, 6-3. ആദ്യ ഗ്രാൻഡ്സ്ലാം നേട്ടത്തോടെ എട്ടാം റാങ്കിൽ നിൽക്കുന്ന താരം തിങ്കളാഴ്ച വരുന്ന പുതിയ റാങ്കിങ്ങിൽ രണ്ടാം സ്ഥാനത്തേക്ക് ഉയരും. ഒരിക്കൽ ക്രിക്കറ്റിന് വേണ്ടി ടെന്നീസ് ഉപേക്ഷിച്ചു പോയതാണ് ബാർട്ടി എന്നത് ഈ വിജയത്തിന്റെ തിളക്കം വർദ്ധിപ്പിക്കുന്നു.\nപുരുഷ വിഭാഗത്തിന്റെ ഫൈനലിൽ ഡൊമിനിക് തിം നദാലിനെ നേരിടും. മഴമൂലം ഇന്നലെ പുനരാരംഭിച്ച സെമി ഫഫൈനൽ മത്സരത്തിൽ ഒന്നാം നമ്പർ താരം നൊവാക് ജോക്കോവിച്ചിനെ അഞ്ച് സെറ്റുകൾ നീണ്ട പോരാട്ടത്തിൽ മറികടന്നാണ് തിം ഫൈനൽ നേട്ടം ആവർത്തിച്ചത്. കഴിഞ്ഞ വർഷവും തിം ഫൈനലിൽ എത്തിയിരുന്നു. പക്ഷേ നദാലിനോട് തോൽക്കാനായിരുന്നു വിധി. ഇത്തവണ വലിയ വിജയങ്ങളിലൂടെ ആത്മവിശ്വാസത്തിലാണ് തിം ഇറങ്ങുന്നത്. റോജർ ഫെഡററെ നേരിട്ടുള്ള സെറ്റുകൾക്ക് തകർത്ത ആത്മവിശ്വാസത്തിൽ ഇറങ്ങുന്ന നദാലിനെ പിടിച്ചു കെട്ടുക അതും ക്ലേ കോർട്ടിൽ, അത്ര എളുപ്പമല്ലതാനും.\nPrevious articleഅഫ്ഗാനിസ്ഥാന് ലോകോത്തര താരങ്ങളടങ്ങിയ ടീം, ഇന്നവരുടെ ദിവസമല്ലായിരുന്നു\nNext articleജോബി ജസ്റ്റിൻ ഈസ്റ്റ് ബംഗാളിൽ തുടരണം, എ ടി കെയിലേക്ക് പോയതിനെതിരെ വിധി


'ഇനി ഒരിക്കലും ഒരു കസ്റ്റഡി കൊലപാതകം ഉണ്ടാകരുത്'; 761 ദിവസവും പിന്നിട്ട് സത്യാഗ്രഹം കിടക്കുന്ന ശ്രീജിത്തിന്‍റെ അനുജന് മരണപ്പെട്ട ശ്രീജിവിനെകുറിച്ച് കൂടുതലറിയാം..! - FUTURELINE\n‘ഇനി ഒരിക്കലും ഒരു കസ്റ്റഡി കൊലപാതകം ഉണ്ടാകരുത്’; 761 ദിവസവും പിന്നിട്ട് സത്യാഗ്രഹം കിടക്കുന്ന ശ്രീജിത്തിന്‍റെ അനുജന് മരണപ്പെട്ട ശ്രീജിവിനെകുറിച്ച് കൂടുതലറിയാം..!\nതലസ്ഥാനനഗരിയില് നിന്ന് എെന്‍റ നാട്ടിലേക്കുള്ളത് 20 കിലോമീറ്റര് ദൂരമാണ്. നെയ്യാറ്റിന്‍കര കുളത്തൂര് വെങ്കടമ്ബ് പുതുവല് പുത്തന്‍വീട്ടില് പക്ഷേ, ഞങ്ങള്‍ക്ക് നീതി നിഷേധിക്കപ്പെട്ടിരിക്കുകയാണ്. 1991ലാണ് അച്ഛന് മരിക്കുന്നത്. ജീവിതം ഇവിടെ നിന്നാണ് ട്രാക്ക് തെറ്റിയോടാന് തുടങ്ങിയത്. അച്ഛെന്‍റ മരണത്തോടെ കുടുംബ വീട്ടില് നിന്ന് ഇറങ്ങേണ്ടി വന്നു. അമ്മ രമണി ഒറ്റക്ക് വിചാരിച്ചാല് ശ്രീജുവിെന്‍റയും ശ്രീജീവിെന്‍റയും ശ്രീജയുടെയും എെന്‍റയും വിദ്യാഭ്യാസത്തിനും ഭക്ഷണത്തിനുമുള്ള പണം കണ്ടെത്താനാകുമായിരുന്നില്ല. കൊടും പട്ടിണിയിലേക്ക് ജീവിതം മാറി. കുടുംബത്തിെന്‍റ ദയനീയ അവസ്ഥ കണ്ടിട്ട് പരിചയത്തില് ഉള്ള ഒരാള് പറഞ്ഞതനുസരിച്ചാണ് എന്നെ മാവേലിക്കരയിലെ അനാഥാലയത്തില് എത്തിക്കുന്നത്. ഭക്ഷണവും പഠനവും നടക്കുമെന്ന പ്രതീക്ഷയിലായിരുന്നു അമ്മ അതിന് സമ്മതം മൂളിയത്. എന്നെ ഒന്നാംക്ലാസില് ചേര്‍ക്കാനായി അമ്മ അനുജന് ശ്രീജീവിനെയും കൂട്ടിയാണ് വന്നത്. അന്നവന് നഴ്സറി പ്രായമായിരുന്നു. എന്നെ അവിടെയാക്കി മടങ്ങാന് അമ്മ തുടങ്ങിയപ്പോഴാണ് ഞങ്ങള് രണ്ടുപേരും കെട്ടിപ്പിടിച്ച് കരച്ചില് തുടങ്ങിയത്. അവനില്ലെങ്കില് എനിക്ക് നില്‍ക്കാന് പറ്റില്ലെന്ന് ഞാനും, ഞാനും ഒപ്പം വീട്ടിലേക്ക് വരണമെന്നും പറഞ്ഞ് അവനും കരച്ചില് തുടര്‍ന്നു.\nവീട്ടിലെ അവസ്ഥയറിയുന്ന അനാഥാലയ അധികൃതരാണ് ശ്രീജീവിനെയും കൂടി അവിടെ നിര്‍ത്തുന്നതിനെ കുറിച്ച് സംസാരിക്കുന്നത്. തുടര്‍ന്ന് രണ്ടുപേരെയും അവിടെ ചേര്‍ക്കുകയായിരുന്നു. അഞ്ചാം ക്ലാസില് പഠനം നിര്‍ത്തി അവന് വീട്ടിലേക്ക് മടങ്ങി. പിന്നെ അവന് പഠിക്കാന് പോയില്ല. പ്ലസ്ടു കഴിഞ്ഞാണ് ഞാന് മടങ്ങിയെത്തുന്നത്. ഇതിനിടെ അവന് വീടിെന്‍റ അടുത്തുള്ള കളിക്കൂട്ടുകാരിയും ഇതരമതത്തില്‍പെട്ട പെണ്‍കുട്ടിയുമായി പ്രണയത്തിലായി. ഇൗ ബന്ധത്തെ ചൊല്ലി പെണ്‍കുട്ടിയുടെ അച്ഛനും അവനും തമ്മില് പലപ്പോഴും വാക്ക് തര്‍ക്കമുണ്ടാകാറുണ്ടായിരുന്നു. 2013 ലും സമാനമായ തര്‍ക്കമുണ്ടായി. അതുണ്ടായതിെന്‍റ പിറ്റേന്ന് തന്നെ എറണാകുളത്ത് ജോലിക്ക് പോവുകയാെണന്ന് പറഞ്ഞ് അവന് പോയി. ഇടക്കിടക്ക് അവന് ഇങ്ങനെ പോകാറുണ്ട്, ചിലപ്പോള് മാസങ്ങള് കഴിഞ്ഞാണ് മടങ്ങി വരുക. അങ്ങനെ ജോലിക്ക് പോയതാണെന്നാണ് ഞങ്ങള് കരുതിയത്. എന്നാല്, അവന് പോയതിെന്‍റ പിറ്റേന്ന് ആ പെണ്‍കുട്ടിയുടെ അമ്മ വന്നു പറയുേമ്ബാഴാണ് ശ്രീജീവും പെണ്‍കുട്ടിയുടെ അച്ഛനും തമ്മില് വാക്ക് തര്‍ക്കമുണ്ടായെന്നും അതിെന്‍റ പേരിലാണ് അവന് പോയതെന്നും അറിയുന്നത്. 2014 മേയ് 22 ന് അവന് പ്രണയിച്ച പെണ്‍കുട്ടിയുടെ വിവാഹമായിരുന്നു. അതിന് ഒരു ആഴ്ച ബാക്കി നില്‍ക്കെ മേയ് 12ന് രാത്രി 12.30 ഒാടെ പാറശാല എസ്.െഎയും, ഇൗ പെണ്‍കുട്ടിയുടെ അച്ഛെന്‍റ ബന്ധുവായ എ.എസ്.െഎ, പിന്നീട് മൂന്ന് നാല് പൊലീസുകാരുമടങ്ങുന്ന സംഘം മുന്‍വാതില് ചവിട്ടിപ്പൊളിച്ച് വീടിെന്‍റ അകത്ത് കടന്നു.\nഅലറിക്കൊണ്ട് വീടിനകത്തേക്ക് ഇരച്ച് കയറിവന്ന എസ്.െഎ എന്നെ കിടക്കപ്പായയില് നിന്ന് പൊക്കിയെടുത്ത് ഭിത്തിയോട് കഴുത്തും തലയും ചേര്‍ത്ത് പിടിച്ച് ഭീഷണിപ്പെടുത്തുകയായിരുന്നു. പേടിച്ചരണ്ട അമ്മക്ക് നേരെ കേട്ടാലറക്കുന്ന അസഭ്യവര്‍ഷമായിരുന്നു യൂനിഫോമിട്ട എസ്.െഎയുടെ വായില് നിന്ന് പുറത്ത് വന്നത്. കാര്യമൊന്നും പറയാതെയുള്ള അതിക്രമത്തിനൊടുവില് ഞങ്ങള് യാചിച്ചപ്പോഴാണ് ശ്രീജീവ് എവിടെയുണ്ടെന്ന് അന്വേഷിക്കുന്നത്. ഞങ്ങള്‍ക്കറിയില്ലെന്നും വീട്ടില് വന്നിട്ട് മാസങ്ങളായെന്നും പറഞ്ഞപ്പോഴാണ് എന്നെ വിട്ടത്. കാര്യമന്വേഷിച്ചപ്പോള് പെറ്റിക്കേസാണെന്നും പണത്തിെന്‍റ വിഷയമാണെന്നുമൊക്കെ പറയുന്നത്. അവസാനം ഞങ്ങള്‍ക്ക് ഒന്നും അറിയില്ലെന്ന് മനസ്സിലായതോടെയാണ് അവര് മടങ്ങിയത്. പിറ്റേന്ന് രാവിലെ അമ്മ അവനെ വിളിച്ച് ചോദിച്ചപ്പോള് കേസൊന്നുമില്ല എന്നും പൊലീസിെന്‍റ നടപടിയെ നിസ്സാരമായാണ് അവന് കണ്ടതെന്നും പറഞ്ഞു. എന്നാല് ഞങ്ങളുടെ വീടും ഞങ്ങളുമൊക്കെ ആരുടെയൊക്കെയോ നിരീക്ഷണത്തിലായിരുന്നു. കുറച്ച് കാശ് വേണമെന്നാവശ്യപ്പെട്ട് 18ന് അവന് അമ്മയെ വിളിച്ചു. എന്തിനാണെന്ന് ചോദിച്ചെങ്കിലും കാര്യം പറഞ്ഞില്ല. കാശ് സംഘടിപ്പിക്കാന് പ്രയാസമാണെന്ന് പറഞ്ഞതോടെ അവന് ഫോണ് വെച്ചു.\n20 ന് രാവിലെ ഞാന് തൊട്ടടുത്ത കുളത്തില് കുളിക്കാന് പോയ സമയത്താണ് സിവില് ഡ്രസില് രണ്ട് പൊലീസുകാര് വന്നത്. അപ്പോള് അമ്മ മാത്രമാണുണ്ടായിരുന്നത്. ശ്രീജീവിനെ രാത്രിയില് കസ്റ്റഡിയിലെടുത്തെന്നും ഉച്ചക്ക് നെയ്യാറ്റിന്‍കര രണ്ടാം കോടതിയില് കൊണ്ട് വരുമെന്നും അവിടെ വന്ന് ജാമ്യത്തില് എടുക്കണമെന്നും പറഞ്ഞ് വെള്ളേപപ്പറില് ഒപ്പിട്ട് വാങ്ങി. ഇൗ സമയത്താണ് ഞാന് വീട്ടിലേക്ക് വരുന്നത്. എന്നെ കണ്ടപ്പോള് തന്നെ വളരെ സ്േനഹപൂര്‍വം ചേര്‍ത്ത് പിടിച്ച് അമ്മയില് നിന്ന് കുറച്ചകലെ മാറ്റി നിര്‍ത്തിയിട്ടു പറഞ്ഞു. ലോക്കപ്പില് വെച്ച് അവന് ആത്മഹത്യക്ക് ശ്രമിച്ചു. മെഡിക്കല് കോളജ് ആശുപത്രിയില് ചികിത്സയിലാണെന്നും പാറശാല സ്റ്റേഷനിലേക്ക് ഉടന് വരണമെന്നും പറഞ്ഞു. എന്നാല് ഞങ്ങളുടെ വീട് പൊഴിയൂര് സ്റ്റേഷന് പരിധിയിലായിരുന്നു. അങ്ങനെ ഞാനും കൂട്ടുകാരനും കൂടി പാറശാല സ്റ്റേഷനില് ചെന്നു. അവിടെ ചെന്നപ്പോള് സി.െഎ ഗോപകുമാര് എന്നെ കൊണ്ട് പേപ്പറില് ഒപ്പിട്ട് വാങ്ങിയിട്ട് പെെട്ടന്ന് ആശുപത്രിയിലേക്ക് ചെല്ലാന് പറഞ്ഞു.\nഞാനും സുഹൃത്തും കൂടി ഹോസ്പിറ്റലിലേക്ക് പോയി. വാര്‍ഡ് 21ല് 50ാം നമ്ബര് ബഡില് കൈയും കാലും കട്ടിലിനോട് ചേര്‍ത്ത് കെട്ടിയിട്ടിരിക്കുന്നതാണ് കാണുന്നത്. അവന് തിരിയാനോ അനങ്ങാനോ പറ്റാത്ത അവസ്ഥയിലായിരുന്നു. മുഖത്ത് ഒാക്സിജന് മാസ്ക് വെച്ചിരിക്കുകയാണ്. യൂറിന് പോകാന് ട്യൂബും ട്രിപ്പും നല്‍കിയിട്ടുണ്ട്.കണ്ടാല് എന്തോ അടിയന്തര ചികിത്സ നല്‍കുകയാണെന്നാണ് തോന്നുക. നാലഞ്ച് പൊലീസുകാര് എപ്പോഴും അവെന്‍റ കിടക്കയുടെ അടുത്തുണ്ട്. സംസാരിക്കാനോ ഒന്ന് തിരിഞ്ഞ് കിടക്കാനോ പോലും അവന് ആകുന്നില്ല. പൊലീസുകാരനോട് സാറെ എന്താണ് പ്രശ്നമെന്നും വേറെ എങ്ങോെട്ടങ്കിലും മാറ്റണോ എന്നും ചോദിച്ചപ്പോള് െഎ.സിയുവില് നിന്ന് മാറ്റിയതേ ഉള്ളൂ അപകടനില തരണംചെയ്തു എന്ന് കുറച്ച് അപ്പുറത്ത് നിന്ന ഡോക്ടര് ഉറക്കെ വിളിച്ച് പറഞ്ഞു.\nഎന്നാല് കെട്ടിയിട്ടതിനാല് അനങ്ങാന് പോലും പറ്റാത്ത അവസ്ഥയിലായിരുന്ന അവന് കണ്ണ് കൊണ്ട് അല്ലെന്നുള്ള ആംഗ്യം കാണിക്കുന്നുണ്ടായിരുന്നു. ഒപ്പം വലത്തെ കൈയിലെ പെരുവിരല് കൊണ്ട് ഒാക്സിജന് സിലിണ്ടറിലേക്ക് വെപ്രാളത്തോടെ ചൂണ്ടുന്നുണ്ടായിരുന്നു. അതിനെ പറ്റി ചോദിച്ചപ്പോള് വെപ്രാളംകൊണ്ട് കാണിക്കുന്നതാണെന്നായിരുന്നു ഡോക്ടര്‍മാരുടെയും പൊലീസിെന്‍റയും മറുപടി. അത് വിശ്വസിക്കുകയായിരുന്നു, ഞങ്ങള്. ചികിത്സിക്കുകയാണെന്ന് ധരിപ്പിക്കാനുള്ള ശ്രമമായിരുന്നു അധികൃതരുടേത്. കെട്ടിയിട്ടിരിക്കുന്നത് ഒാക്സിജന് മാസ്കും മറ്റും പൊട്ടിച്ച് കളയാതിരിക്കാന് വേണ്ടിയാണെന്നാണ് ഡോക്ടര് പറഞ്ഞത്. എന്നാല് പിന്നീടാണ് എല്ലാം മനസ്സിലായത് ഒരു ജീവനെ തീര്‍ക്കാനുള്ള ശ്രമമായിരുന്നു അവിടെ. ചികിത്സക്കിടെ മരിച്ചെന്ന് വരുത്തി തീര്‍ക്കാനുള്ള ശ്രമമായിരുന്നു അവിടെ നടന്നത്. ഉച്ചയോടെ മൊഴിയെടുക്കാന് ജഡ്ജിയെത്തുമെന്ന് അറിഞ്ഞതിന് പിന്നാലെ അവന് ഒരു ഇന്‍ജങ്ഷന് നല്‍കി. കൊടുത്ത് കൊണ്ടിരുന്ന ട്രിപ്പൊക്കെ മാറ്റിയാണ് ഇന്‍ജങ്ഷന് നല്‍കിയത്.\nഇന്‍ജങ്ഷന് നല്‍കി കുറച്ച് സമയത്തിനകം അവന് മയക്കത്തിലേക്ക് വീണു. ജഡ്ജി വന്നു മൊഴിയെടുക്കുേമ്ബാഴും അവന് മയക്കത്തില് തന്നെയായിരുന്നു. ജഡ്ജി വരുേമ്ബാള് എന്നോട് കാണിച്ചത് പോലെ ആംഗ്യംകാണിക്കുമോ എന്ന് ഭയന്നിട്ടാണ് അവര് അവനെ ഇന്‍ജങ്ഷന് നല്‍കി മയക്കിയത്. ജഡ്ജി വന്നപ്പോള് അബോധാവസ്ഥയിലാണെന്ന മറുപടിയാണ് ഡോക്ടറും മറ്റും നല്‍കിയത്. പൊലീസ് നടത്തിയ മനുഷ്യത്വ രഹിതമായ ക്രൂരതക്ക് ഡോക്ടറും സംഘവും കൂട്ട് നിന്ന് കോടതിയെയും പറ്റിച്ചു. രാത്രി പത്തോടെ ശ്രീജീവിെന്‍റ അവസ്ഥ മാറി. അവന് കൂടുതല് അസ്വസ്ഥനായി മാറി. അത് ഒാരോ നിമിഷം കഴിയുന്തോറും കൂടിക്കൊണ്ടിരുന്നു. എന്നാല് ഞെരിപിരികൊള്ളാന് പോലും ആകാത്ത ആ ജീവനുള്ള ശരീരത്തില് നിന്ന് കെട്ട് അഴിച്ച് വിടാന് ആശുപത്രി അധികൃതര് തയാറായില്ല. പിറ്റേന്ന് പുലര്‍ച്ചെ ആറ് വരെ നീണ്ട് അവെന്‍റ പിടച്ചില്. ശരീരത്തില് നിന്ന് ജീവന് ഉൗര്‍ന്ന് പോയെന്നുറപ്പായ ശേഷമാണ് അവര് കെട്ട് അഴിച്ചത്.\nമരിച്ചെന്നുറപ്പായ ശേഷം ശരീരത്തിെന്‍റ ചൂട് വിട്ട് മാറുന്നതിന് മുേമ്ബ അവര് അവെന്‍റ വായിലേക്ക് ട്യൂബ് വഴി എന്തോ ഒഴിച്ച് നല്‍കി. അവനെ കെട്ട് അഴിച്ച് മാറ്റുേമ്ബാഴാണ് വലത്തേ വാരിയെല്ലിന് സമീപം വലിയ ഒരു ചതവ് കാണുന്നത്. കൈകൊണ്ട് അവിടെ തൊടുേമ്ബാള് തന്നെ നമ്മുക്ക് അസ്വസ്ഥത ഉണ്ടാകുന്നതരത്തിലായിരുന്നു ആ ഭാഗം. അതെന്താെണന്ന് ചോദിച്ചപ്പോള് കട്ടിലില് പിടിച്ച് കിടത്തിയപ്പോള് തട്ടിയോ ഉരഞ്ഞോ ഉണ്ടായതിെന്‍റ പാടാണെന്നായിരുന്നു പൊലീസും ആശുപത്രി അധികൃതരും പറഞ്ഞത്. അപ്പോള് തുടങ്ങിയ സംശയത്തില് നിന്നാണ് അവേന്‍റത് മരണമല്ല, കൊലപാതകമാണെന്നതിലേക്ക് എത്തുന്നത്. സബ്കലക്ടറായിരുന്ന കാര്‍ത്തികേയന് ഇന്‍ക്വസ്റ്റ് തയാറാക്കാന് നടത്തിയ പരിശോധനയിലാണ് പൊലീസ് ആ ശരീരത്തോട് ചെയ്ത ക്രൂരതകള് അറിയുന്നത്. ശരീരത്തിെന്‍റ ഒാരോ ഭാഗങ്ങളും അവര് ഇടിച്ച് ചതച്ചിരിക്കുകയായിരുന്നു. വൃഷണം മര്‍ദനമേറ്റ് ചതഞ്ഞ അവസ്ഥയിലായിരുന്നു. ബൂട്ട് കൊണ്ടോ മാരകായുധങ്ങള് കൊണ്ടോ മര്‍ദനമേറ്റിട്ടുണ്ടെന്ന് ആദ്യനോട്ടത്തില് തന്നെ മനസ്സിലാകും. മുതുകും കാലിെന്‍റ പിറക് വശവുമൊക്കെ കറുത്ത് കരിവാളിച്ച നിലയിലായിരുന്നു. ഇത്രക്ക് മൃഗീയമായ മര്‍ദനമേറ്റിട്ടും ആത്മഹത്യയാണെന്ന് ഞങ്ങളെ പറഞ്ഞ് പറ്റിക്കാന് ശ്രമിച്ച മെഡിക്കല്‍കോളജ് ആശുപത്രിയിലെ ഡോക്ടര്‍മാരും ഇൗ കൊടുംക്രൂരതക്ക് കൂട്ട് നില്‍ക്കുകയായിരുന്നു.അവെന്‍റ മരണം ഞങ്ങള്‍ക്ക് കടുത്ത ആഘാതമാണ് സൃഷ്ടിച്ചത്. കൂലിപ്പണികൊണ്ട് ജീവിച്ച് പോകുന്ന ഞങ്ങള് പരാതിയുമായോ ചോദ്യവുമായോ എങ്ങും ചെല്ലില്ലെന്ന വിശ്വാസമായിരിക്കണം കൊലക്ക് കൂട്ട് നില്‍ക്കാന് ആശുപത്രിയിലെ ഒരു വിഭാഗത്തെ പ്രേരിപ്പിച്ചിട്ടുണ്ടാവുക.\nഎന്നാല് അവെന്‍റ കൊലയാളികളെ നിയമത്തിന് മുന്നില് കൊണ്ട് വരണമെന്ന് ഞാന് തീരുമാനിച്ചിരുന്നു. എന്നാല് എവിടെ നിന്നാണ് തുടങ്ങേണ്ടത് എന്നതിനെ കുറിച്ച് ഒരു ധാരണയുമില്ലായിരുന്നു. പലരോടും ഞാന് അന്വേഷിച്ചു. ഇതിനിടെ അയലത്തെ വീട്ടില് ഒന്ന് രണ്ട് പേര് വന്ന് നെയ്യാറ്റിന്‍കര ഡിവൈ.എസ്.പി, മനുഷ്യാവകാശ കമീഷന് എന്നിവര്‍ക്ക് പരാതി നല്‍കാന് പറഞ്ഞു. അവര് തന്നെയാണ് പരാതി തയാറാക്കിയതും. എന്നാല് അതില് നടപടികള് ഉണ്ടായില്ല. ആ പരാതിയുടെ സ്വഭാവം നോക്കിയാല് നടപടികള് ആവശ്യപ്പെടുന്നുണ്ടായിരുന്നില്ല. എന്നെ ഒന്ന് തണുപ്പിക്കാന് ആരുടെയൊക്കെയോ ശ്രമത്തിെന്‍റ ഭാഗമായിരുന്നിരിക്കണം ആ പരാതി നല്‍കാന് സഹായവുമായി എത്തിയതിെന്‍റ പിന്നില്. പിന്നീട് ഞാന് നടത്തിയ അന്വേഷണത്തിനൊടുവിലാണ് ജോമോന് പുത്തന്‍പുരക്കലിനെ പരിചയപ്പെടുന്നത്. അദ്ദേഹവുമായി സംസാരിച്ചതിനൊടുവിലാണ് പൊലീസ് കംപ്ലയിന്‍റ് അതോറിറ്റിക്ക് പരാതി നല്‍കാന് പറഞ്ഞത്. പൊലീസുകാര്‍ക്കെതിരെ നടപടി എടുക്കണമെന്നാവശ്യപ്പെട്ട് ചെയര്‍മാന് ജസ്റ്റിസ് നാരായണകുറുപ്പിന് നേരിട്ടാണ് പരാതി നല്‍കിയത്. ഒപ്പം അന്നത്തെ മുഖ്യമന്ത്രി ഉമ്മന്‍ചാണ്ടി, ആഭ്യന്തര മന്ത്രി രമേശ് ചെന്നിത്തല എന്നിവര്‍ക്കും പരാതി നല്‍കി. സി.ബി.െഎ അന്വേഷണം ആവശ്യപ്പെട്ടും പരാതി നല്‍കി.\nഎന്നാല് ചെറുവിരലനക്കാന് പോലും ആരും തയാറായില്ല. പ്രതികളും കൊലയാളികളുമൊക്കെ കണ്‍മുന്നില് ഉണ്ടായിട്ടും നടപടി എടുക്കാന് കൊല നടന്ന് ഒരു വര്‍ഷംപിന്നിട്ടിട്ടും ആരും തയാറായില്ല. ഇതില് പ്രതിഷേധിച്ചാണ് 2015 മേയില് സെക്രേട്ടറിയറ്റിന് മുന്നില് സമരം തുടങ്ങിയത്്. നിരാഹാര സമരമായിരുന്നു, ആരും തിരിഞ്ഞ് നോക്കിയില്ല. ഇതിനിടയില് പൊലീസ് കംപ്ലയിന്‍റ്  അതോറിറ്റി മൊഴിയെടുക്കല് തുടങ്ങി. ശ്രീജീവ് പൊലീസ് കസ്റ്റഡിയില് െവച്ച് വിഷം കഴിച്ചതായുള്ള പൊലീസ് വാദം പൊള്ളയാണെന്നും കൊലപ്പെടുത്തുക എന്ന ഉദ്ദേശ്യത്തോടുകൂടി പൊലീസ് മര്‍ദിച്ച് അവശനാക്കി വിഷം കഴിപ്പിച്ചതാണെന്നും സംസ്ഥാന പൊലീസ് കംപ്ലയിന്‍റ് അതോറിറ്റി കണ്ടെത്തി.\nപാറശാല സര്‍ക്കിള് സി.െഎ, എസ്.െഎ, എ.എസ്.ഐ സിവില് പൊലീസ് ഓഫിസര്‍മാരായ രണ്ടുപേര് എന്നിവരാണ് ഇതിനു കാരണക്കാര് എന്നും അതോറിറ്റി കണ്ടെത്തി. മരണവുമായി ബന്ധപ്പെട്ടു മഹസര് തയാറാക്കിയ എസ്.െഎ വ്യാജ രേഖ ചമച്ചതായും കണ്ടെത്തി. ഇതിനായി കേസ് രജിസ്റ്റര് ചെയ്ത് സംസ്ഥാന പൊലീസ് മേധാവിയുടെ മേല്‍നോട്ടത്തില് ഒരു പ്രത്യേക അന്വേഷണ സംഘത്തെക്കൊണ്ട് അന്വേഷിപ്പിക്കണമെന്ന് ഉത്തരവ് ആവശ്യപ്പെടുന്നു. ഉത്തരവില് പരാമര്‍ശിച്ച ഉദ്യോഗസ്ഥര്‍ക്കെതിരെ വകുപ്പുതല നടപടി സ്വീകരിക്കണമെന്നാണ് ആവശ്യം. ഇത് കൂടാതെ ശ്രീജീവിെന്‍റ മാതാവിനും പരാതിക്കാരനായ സഹോദരനും പത്ത് ലക്ഷം രൂപ നഷ്ടപരിഹാരം നല്‍കണമെന്നും ഈ തുക കുറ്റക്കാരായ പൊലീസ് ഉദ്യോഗസ്ഥരില് നിന്നും ഈടാക്കാനും നിര്‍ദേശമുണ്ടായിരുന്നു. ഇതിെന്‍റ അടിസ്ഥാനത്തില് ആഭ്യന്തര വകുപ്പ് അഡീഷനല് ചീഫ് സെക്രട്ടറി നളിനി നെറ്റോ, കംപ്ലയിന്‍റ് അതോറിറ്റിയുടെ ഉത്തരവുകള് നടപ്പാക്കണമെന്നാവശ്യപ്പെട്ട് ഉത്തരവിറക്കി. എന്നാല് സംസ്ഥാന പൊലീസ് മേധാവി ഇതുവരേക്കും ഇതിെന്‍റ അന്വേഷണം ആരംഭിക്കാന് പോലും തയാറായിട്ടില്ല.\nഇതിനിടയില് പത്ത് ലക്ഷം രൂപ രണ്ട് പൊലീസുകാര് എന്ന് അവകാശപ്പെട്ട് രണ്ട് പേര് വീട്ടിലെത്തിച്ചു. അതിലും അതിെന്‍റ പേപ്പറുകളിലും ദുരൂഹതയുണ്ട്. എന്നാല് കൊലപാതകികള്‍ക്കെതിരെ നടപടി ഉണ്ടാകാത്തതിനെ തുടര്‍ന്ന് നളിനി നെറ്റോയെ ശ്രീജിത്തും അമ്മയും പലവട്ടം പോയി കണ്ടിരുന്നു. ഉത്തരവിറക്കിയിട്ടുണ്ടെന്നും ഇനി നടപടി എടുക്കേണ്ടത് ഡി.ജി.പി ആണെന്ന നിസ്സഹായ മറുപടിയാണ് അവിടെ നിന്ന് ലഭിച്ചത്. പ്രത്യേക അന്വേഷണ സംഘത്തെ കൊണ്ട് അന്വേഷിപ്പിച്ച് സര്‍ക്കാറിന് റിപ്പോര്‍ട്ട് കൊടുക്കേണ്ട ഡി.ജി.പിയും അലംഭാവം തുടര്‍ന്നതോടെ ഇടതുപക്ഷ സര്‍ക്കാറിെന്‍റ മുഖ്യമന്ത്രി പിണറായി വിജയനെ കണ്ട് കാര്യങ്ങള് അവതരിപ്പിച്ചു. നടപടിയുണ്ടാകും ഇനി സമരംചെയ്യേണ്ടി വരില്ലെന്ന് പറഞ്ഞ് മുഖ്യമന്ത്രി മടക്കി. എന്നാല് അവിടെ നിന്നും തുടര് നടപടികള് ഉണ്ടായില്ല. പിന്നീട് വീണ്ടും കാണാന് ശ്രമിച്ചെങ്കിലും അതും നടന്നില്ല. അങ്ങനെയാണ് ജനുവരി 30 ന്  നിരാഹാര സമരം ആരംഭിക്കുന്നത്. എനിക്ക് പണമല്ല വേണ്ടത് എെന്‍റ അനുജനെ കൊന്നവര് സ്വതന്ത്രരായി ഇൗ ലോകത്ത് വിഹരിക്കുേമ്ബാള് അവരെ നിയമത്തിന് മുന്നില് കൊണ്ട് വരാനുള്ള ശ്രമമാണിത്. ഇനി ഒരിക്കലും ഒരു കസ്റ്റഡി കൊലപാതകം ഉണ്ടാകരുത്. അതിന് വേണ്ടിയാണ് ഇൗ പോരാട്ടം.\n(ശ്രീജിത്തിനെ കുറിച്ച് 2017 ഏപ്രില് 17ന് മാധ്യമം ആഴ്ചപതിപ്പില് വന്ന അഭിമുഖം)\nPrevious: ‘എന്‍റെ വാക്കുകള് വളച്ചൊടിച്ചവരോട്, സജിത മഠത്തിലിന് പറയാനുള്ളത് ഇതാണ്…!\nNext: 17-ാം നൂറ്റാണ്ടിലെ ചാവേറുകളുടെ കഥ പറയുന്ന മമ്മൂട്ടിയുടെ കരിയറിലെ ഏറ്റവും വലിയ ചിത്രമായ മാമാങ്കം ഫെബ്രുവരി 10ന്…!\nമൊബൈല് സിം കാര്‍ഡ് ആധാര് ലിങ്കിംഗ്; തൊഴിലാളിക്കും കിട്ടി എട്ടിന്‍റെ പണി..!!\nഅദ്ദേഹത്തിന്‍റെ കാലം കഴിഞ്ഞു,അദ്ദേഹത്തോട് വീട്ടില് പോയിരിക്കാന് പറയു;സിനിമ രംഗത്ത് വന് വിവാദത്തിനു തുടക്കമിട്ട് നടന് പ്രകാശ് രാജിന്‍റെ വെളിപ്പെടുത്തല്..!!\nവളര്‍ത്തുമൃഗങ്ങള്‍ക്ക് ഇനി കഷ്ടകാലം . . ! പുതിയ ഉത്തരവ് പുറത്തിറങ്ങി..??\nകഴിഞ്ഞ ഓണത്തിന് വെല്‍കം ടു സെന്‍ട്രന് ജയില്; ഈ ഓണത്തിന് ദിലീപ് ജയിലിലും..


കലാകാരന്‍മാരുടെ ചരിത്രം | City Of Thiruvananthapuram\nYou are here ->കലാകാരന്‍മാരുടെ ചരിത്രം\nസി വി രാമന്‍പിള്ള\nരാജാ രവി വര്‍മ്മ\nതുള്ളല് പ്രസ്ഥാനത്തിന്റെ ഉപജ്ഞാതാവായ കുഞ്ചന് നമ്പ്യാര് (1705-1770) പാലക്കാട് കിള്ളിക്കുറിശ്ശി മംഗലത്തു കലക്കത്തു നമ്പ്യാര് മഠത്തില് 1705 ല് ജനിച്ചു. കുട്ടിക്കാലജീവിതം പിന്നിട്ടത് കോട്ടയം ജില്ലയിലെ കിടങ്ങൂരിലായിരുന്നു. തുടര്‍ന്ന് അമ്പലപ്പുഴയിലും കുടമാളൂരും താമസമാക്കിയ നമ്പ്യാര് ചെമ്പകശ്ശേരി രാജാവായ ദേവനാരായണന്റെ സ്നേഹവാത്സല്യങ്ങള്‍ക്കു പാത്രമായി.\nഅമ്പലപ്പുഴനിന്നു തിരുവനന്തപുരത്തിനു കൈവന്ന മഹാഭാഗ്യങ്ങള് മൂന്നെണ്ണമാണ്. ഒന്ന് കുഞ്ചന് നമ്പ്യാരുടെ തുള്ളല്, രണ്ട് അമ്പലപ്പുഴ പാല്‍പായസം, മൂന്ന് വേലകളി. സാധാരണജനങ്ങളുടെ വൈകാരിക അനുഭൂതികളുമായി ഇണങ്ങിച്ചേര്‍ന്ന കലാസൃഷ്ടികളാണ് കുഞ്ചന് നമ്പ്യാരുടേത്. 1770 ല് നമ്പ്യാര് അന്തരിച്ചു.\nകുചേലവൃത്തം വഞ്ചിപ്പാട്ടിന്റെ കര്‍ത്താവായ രാമപുരത്തു വാര്യരും മാര്‍ത്താണ്ഡവര്‍മ്മ മഹാരാജാവും സമകാലികരായിരുന്നു. ഭക്താഗ്രണിയായ ഒരു മഹാപണ്ഡിതന് എന്നതിലുപരി അനുഗ്രഹീതനായ ഒരു കവി കൂടിയായിരുന്നു വാര്യര്. കൊ. വ 878 കുംഭം2നു (1703) മീനച്ചല് താലൂക്കിലെ രാമപുരത്തു ജനിച്ചു. ശങ്കരന് എന്നായിരുന്നുവത്രേ പേര്. രാമയ്യന് ദളവയുമൊത്തു ക്ഷേത്രദര്‍ശനത്തിനെത്തിയ മാര്‍ത്താണ്ഡവര്‍മ്മ മഹാരാജാവ് വാര്യരുടെ കവിത വായിക്കാന് ഇടവന്നതോടെയാണ് വാര്യര് പ്രശസ്തിയിലേക്കുയര്‍ന്നത്. മഹാരാജാവിന്റെ മടക്കയാത്ര വാര്യരേയും കൂട്ടിയായിരുന്നു. ‘യാത്രയ്ക്കിടയില് ഒരു വഞ്ചിപ്പാട്ടു രചിച്ചു പാടരുതോ?’ എന്ന രാജകല്പന ശിരസാ വഹിച്ച് ധര്‍മ്മോപദേശമടങ്ങുന്ന ആത്മകഥയുമായി സാദൃശ്യമുള്ള കുചേലകഥ വാര്യര് വഞ്ചിപ്പാട്ടു രീതിയില് ആലോചിച്ചു. മൂന്നുനാളുകള്‍ക്കു ശേഷം വഞ്ചിപ്പാട്ടിന്റെ രചനയും പൂര്‍ത്തിയായിരുന്നു. ഇതാണ് വഞ്ചിപ്പാട്ടിന്റെ ഉത്ഭവത്തെക്കുറിച്ചുള്ള ഐതിഹ്യം. ഹ്രസ്വകാലം തിരുവനന്തപുരത്ത് താമസിച്ച ശേഷം വാര്യര് നാട്ടിലേക്കു മടങ്ങി. സ്വവസതിയിലെത്തിയ അദ്ദേഹത്തിനു ശ്രീകൃഷ്ണ ദര്‍ശനത്തിനു ശേഷം മടങ്ങിച്ചെന്ന കുചേലനുണ്ടായ അനുഭവമാണത്രെ ഉണ്ടായത്. തകര്‍ന്നടിഞ്ഞ തന്റെ വസതി ഒരു മണിമാളികയായി മാറിയിരിക്കുന്നു. മഹാരാജാവിന്റെ നിര്‍ദ്ദേശമനുസരിച്ച് പണിയിച്ചതായിരുന്നു ആ മാളിക.\nഉണ്ണായി വാര്യരുടെ ജനനസ്ഥലത്തെപ്പറ്റി ഭാഷാപണ്ഡിതന്‍മാര്‍ക്കിടയില് വ്യത്യസ്ത അഭിപ്രായങ്ങളുണ്ട്. 940 ല് അദ്ദേഹം തിരുവനന്തപുരത്ത് വന്നതായും മഹാരാജാവിനെ കണ്ടതായും മലയാളത്തിലെ ആദ്യചരിത്രകാരനായ പി.ഗോവിന്ദപ്പിള്ള അഭിപ്രായപ്പെടുന്നു. അക്കാലത്ത് കുഞ്ചന് നമ്പ്യാരും തിരുവനന്തപുരത്ത് ഉണ്ടായിരുന്നുവത്രെ. അഗാധമായ ജീവിതാവബോധവും അവികലമായ കലാമര്‍മ്മജ്ഞതയും പ്രതിഫലിപ്പിക്കുന്ന നളചരിതം ആട്ടക്കഥ മലയാളത്തിലെ മരണമില്ലാത്ത മഹാകവികളുടെ കൂട്ടത്തില് ഉണ്ണായി വാര്യര്‍ക്കുള്ള സ്ഥാനം മഹത്തരമാണെന്നു പ്രഖ്യാപിക്കുന്നു. നളചരിതം ആട്ടക്കഥ ഒന്നുകൊണ്ടു മാത്രം വാര്യര് ആട്ടക്കഥാരംഗത്തു ശാശ്വതമായ യശസ്സാര്‍ജ്ജിച്ചു. ‘നളചരിതം ആട്ടക്കഥ’ എന്ന ആ ഒറ്റ കൃതി അന്നുവരെയുണ്ടായിരുന്ന മലയാള സാഹിത്യത്തില് ഭാസുരമായ ഒരു വ്യതിയാനം സൃഷ്ടിച്ചു.\nആട്ടക്കഥാ പ്രസ്ഥാനം പുരോഗതിയുടെ പടവുകള് പിന്നിട്ടത് ഇരയിമ്മന് തമ്പിയുടെ ആഗമനത്തോടെയാണ്. ‘ഓമനത്തിങ്കള്‍ക്കിടാവോ’ എന്ന ഗാനത്തിന്റെ കര്‍ത്താവ് എന്ന നിലയില് അനശ്വരനായ അദ്ദേഹം ശ്രദ്ധേയനായ ഒരു ആട്ടക്കഥാകാരനും, കൈരളിയെ ധന്യമാക്കാന് ഉപകരിച്ച വേറെയും നിരവധി വിശിഷ്ട ഗ്രന്ഥങ്ങളുടെ കര്‍ത്താവും കൂടിയാണ്. കീചകവധം, ഉത്തരാസ്വയംവരം, ദക്ഷയാഗം തുടങ്ങിയ കൃതികള് പാടിയും അഭിനയിച്ചും രസിക്കാവുന്നതാണ്. കര്‍ണ്ണാടക സംഗീതം, കഥകളി എന്നീ ക്ളാസിക് കലാരൂപങ്ങള്‍ക്ക് ഒരു പോലെ ശോഭചാര്‍ത്തിയ ഇരയിമ്മന് തമ്പി ആദ്യകവികുല ഗുരു എന്ന അത്യുന്നത പദവിക്കും അര്‍ഹനായി തീര്‍ന്നു. സ്വാതി തിരുനാളിന്റേയും ഉത്രം തിരുനാളിന്റേയും സദസ്സിനെ അലങ്കരിച്ചിരുന്ന ഇരയിമ്മന് തമ്പിയുടെ ആട്ടക്കഥകള് സഹൃദയ ലോകത്തെയാകെ ആകര്‍ഷിച്ചു. തിരുവനന്തപുരത്ത് കോട്ടയ്ക്കകത്ത് വിറകുപുരക്കോട്ട വാതിലിനരികിലുള്ള കിഴക്കേ മഠത്തില് 1783 (കൊ.വ 958 തുലാമാസത്തില്) ഇരയിമ്മന് തമ്പി ജനിച്ചു.\nനിരവധി കീര്‍ത്തനങ്ങള് സംസ്കൃതത്തിലും മലയാളത്തിലുമായി അദ്ദേഹം രചിച്ചു. “കരുണ ചെയ്വാനെന്തു താമസം കൃഷ്ണാ” തുടങ്ങിയ കീര്‍ത്തനങ്ങള് സംഗീതസദസ്സുകളില് ഉയരുമ്പോള് സഹൃദയലോകമാകെ അതിലലിഞ്ഞു ചേര്‍ന്നിരുന്നു പോകും. സ്വാതി തിരുനാള് മഹാരാജാവിന്റെ കൃതികള് പരിശോധിച്ചു പൂര്‍ണ്ണതയേകുന്ന ചുമതലയും ഇരയിമ്മന് തമ്പി നിര്‍വ്വഹിച്ചിരുന്നു. സ്വാതി തിരുനാളിന്റെ സംഗീതകലാരംഗത്തെ യശസ്സിനു പിന്നില് ഇരയിമ്മന് തമ്പിയുടെ വിദഗ്ദ്ധഹസ്തം പ്രവര്‍ത്തിച്ചിരുന്നു എന്ന യാഥാര്‍ത്ഥ്യം ഇനിയും വെളിപ്പെടാനിരിക്കുന്നതേയുളളൂ. സംഗീത നാടക അക്കാദമി ഇരുപതിലേറെ ഗാനങ്ങള് സമാഹരിച്ച് പ്രസിദ്ധീകരിച്ചിട്ടുണ്ട്. അദ്ദേഹത്തിന്റെ വേറെയും നിരവധി കീര്‍ത്തനങ്ങളും ആട്ടക്കഥകളും 200-ാം ജന്‍മദിനം ആഘോഷിച്ചുകഴിഞ്ഞിട്ടും അപ്രകാശിതങ്ങളായി അവശേഷിക്കുന്നു എന്നതാണ് ദു:ഖസത്യം.\nഇരയിമ്മന് തമ്പിയുടെ മകളായി 1820 ല് കുട്ടിക്കുഞ്ഞു തങ്കച്ചി ജനിച്ചു. പിതാവായ ഇരയിമ്മന്‍തമ്പിയും കൊച്ചുപിള്ളവാര്യരുമായിരുന്നു ഗുരുക്കന്‍മാര്. തിരുവാതിരപ്പാട്ടുകള്, കുറത്തിപ്പാട്ടുകള്, ഊഞ്ഞാല്‍പ്പാട്ടുകള്, സങ്കീര്‍ത്തനങ്ങള്, ആട്ടക്കഥകള് എന്നീ വിഭാഗങ്ങളില്‍പ്പെട്ട നിരവധി കൃതികളിലൂടെ അവര് ഭാഷയെ സമ്പന്നമാക്കി. പാര്‍വ്വതീ സ്വയംവരം, തിരുവനന്തപുരം സ്ഥലപുരാണം, വൈക്കം സ്ഥലപുരാണം, കിളിപ്പാട്ടുകള്, ശിവരാത്രി മാഹാത്മ്യം, സീതാസ്വയംവരം, നാരദമോഹനം തുടങ്ങി മൂന്നു തിരുവാതിരപ്പാട്ടുകള് കിരാതം, നളചരിതം കുറത്തിപ്പാട്ടുകള്, സ്വര്‍ഗ്ഗവാതില് ഏകാദശി, മാഹാത്മ്യം കിളിപ്പാട്ട് മൂന്ന് എന്നീ ആട്ടക്കഥകള്, ആയില്യം തിരുനാളിന്റെ കാശിയാത്രയെ പുരസ്ക്കരിച്ചു രചിച്ച ഗംഗാസ്നാനം ഓട്ടന്‍തുള്ളല്, അജ്ഞാതവാസം നാടകം എന്നിങ്ങനെ നിരവധി കൃതികള് അവരുടേതായിട്ടുണ്ട്. സംസ്കൃത സാഹിത്യത്തിലും അവര് അങ്ങേയറ്റം പ്രാവീണ്യം നേടിയിരുന്നു. സംസ്കൃതത്തില് ഗ്രന്ഥ രചനയും നടത്തിയിട്ടുണ്ട്. 1904 ല് അന്തരിച്ചു.\nകഥകളി നടന്, ഒട്ടേറെ വിശിഷ്ട ഗ്രന്ഥങ്ങളുടെ പ്രസാധകന് എന്നീ നിലകളിലൊക്കെ ആദരണീയനായിരുന്ന ഈശ്വരപിള്ള വിചാരിപ്പുകാര് 1815 ല് കൊട്ടാരത്തിലെ ഒരു ജീവനക്കാരിയുടെ മകനായി ജനിച്ചു. ഇളം പ്രായത്തില് തന്നെ വേണ്ടത്ര കലാഭിരുചി പ്രകടമായിരുന്ന കുട്ടി വളര്‍ന്നപ്പോള് കൊട്ടാരം കളിയോഗത്തില് അംഗമായി. അക്കാലത്തെ പ്രഗത്ഭ കഥകളിനടനായിരുന്ന വലിയ കൊച്ചയ്യപ്പണിക്കര്, കൊച്ചുകുഞ്ഞപ്പിള്ള എന്നിവരുടെ ശിക്ഷണത്തില് ഈശ്വരപിള്ള വളരെ വേഗം പ്രസിദ്ധ കഥകളി നടന് എന്ന നിലയിലേക്കുയര്‍ന്നു. കഥകളി രംഗത്ത് പ്രധാന വേഷങ്ങളിലെല്ലാം അതിപ്രശംസാര്‍ഹമായ നിലയിലേക്കുയരാന് ഈശ്വരപിള്ളയ്ക്കു കഴിഞ്ഞു.\nതിരുവിതാംകൂറില് ഒരു സ്വകാര്യ വ്യക്തിയുടെ വകയായി ഒരച്ചടിശാല ആദ്യമായി പ്രവര്‍ത്തനമാരംഭിച്ചത് ഉത്രം തിരുനാളിന്റെ നിര്‍ദ്ദേശപ്രകാരം 1853 ല് ഈശ്വരപിള്ള വിചാരിപ്പുകാരുടെ നിയന്ത്രണത്തിലായിരുന്നു. കേരളവിലാസം അച്ചുകൂടം തിരുവനന്തപുരത്താണ് സ്ഥാപിച്ചത്. എഴുത്തച്ഛന്, നമ്പ്യാര് തുടങ്ങിയവരുടെ കൃതികളും, സ്വാതിതിരുനാളിന്റെയും ഇരയിമ്മന് തമ്പിയുടേയും കീര്‍ത്തനങ്ങളും അക്കാലത്തു പ്രചാരത്തിലിരുന്ന 54 ദിവസത്തെ ആട്ടക്കഥകളും, രാമായണം, നളചരിതം എന്നീ ഗ്രന്ഥങ്ങളും കേരള വിലാസം പ്രസ്സിലാണ് അച്ചടിച്ചത്.\nകേരളവര്‍മ്മ വലിയ കോയിത്തമ്പുരാന് (1845-1914) 1845 ഫെബ്രുവരി 19 ന് ജനിച്ചു. 10-മത്തെ വയസ്സില് തിരുവനന്തപുരത്തെത്തി. അര ശതാബ്ദക്കാലം ഭാഷാസാഹിത്യ രംഗത്ത് ജ്വലിച്ചു നിന്ന വ്യക്തിത്വമായിരുന്നു കേരളവര്‍മ്മ വലിയ കോയിത്തമ്പുരാന്റേത്. മലയാള ഭാഷയെ അതിന്റെ ശൈശവാവസ്ഥയില് തന്നെ പാശ്ചാത്യ സാഹിത്യവുമായി ബന്ധപ്പെടുത്തുകയും സംസ്കൃത സാഹിത്യത്തില് നിന്നും മലയാള സാഹിത്യത്തിലേക്കുള്ള വിവര്‍ത്തനങ്ങള് നടത്തിയവര്‍ക്ക് വേണ്ട പ്രോത്സാഹനങ്ങള് നല്‍കുകയും ചെയ്ത്, വിവിധ സാഹിത്യശാഖകളെ ധന്യമാക്കിയ തമ്പുരാന് ആനുകാലിക പ്രസിദ്ധീകരണങ്ങളുടെ വളര്‍ച്ചയിലും മുഖ്യപങ്കു വഹിച്ചു. 22-മത്തെ വയസ്സില് പാഠപുസ്തക കമ്മിറ്റിയില് അംഗമായും തുടര്‍ന്ന് അധ്യക്ഷനായും അദ്ദേഹം സേവനമനുഷ്ഠിച്ചു. 3-ാം ക്ളാസ്സുവരെയുള്ള പാഠപുസ്തകങ്ങള്‍ക്കും ഇന്ത്യാ ചരിത്രം, ഭൂമി ശാസ്ത്രം, തിരുവിതാംകൂര്‍ചരിത്രം എന്നിങ്ങനെ വിവിധ ക്ളാസ്സുകളിലെ പാഠപുസ്തകങ്ങള്‍ക്കും രൂപം കൊടുത്തു.\nജനസേവനത്തിനും ഭാഷാഭിവൃദ്ധിക്കും വേണ്ടി ജീവിതം ഉഴിഞ്ഞു വച്ച അപൂര്‍വ്വം ചില വ്യക്തി ശ്രേഷ്ഠരില് ഒരാളായിരുന്നു പി.ഗോവിന്ദപ്പിള്ള. കൊട്ടാരത്തിലെ ഗ്രന്ഥശേഖരങ്ങളുമായി വേണ്ടത്ര ഇഴുകിച്ചേര്‍ന്ന അദ്ദേഹം വായിച്ചാര്‍ജ്ജിച്ച സംസ്കാരം ഉള്‍ക്കൊണ്ടുകൊണ്ടു തന്നെയാണ് സാഹിത്യ ചരിത്ര രചനയ്ക്ക് തുടക്കം കുറിച്ചത്. അഭിഭാഷകവൃത്തിയിലേര്‍പ്പെട്ട അദ്ദേഹം ഭാഷാചരിത്ര നിര്‍മ്മാണത്തില് മുഴുകി. ഹ്രസ്വകാലം ഒരു ഇംഗ്ളീഷ് പ്രസിദ്ധീകരണവും “കേരളചന്ദ്രിക” എന്ന മലയാള പ്രസിദ്ധീകരണവും നടത്തി.\nആധുനിക മലയാള സാഹിത്യത്തിന്റെ നൂതന പ്രസ്ഥാനങ്ങളുടെ പുരസ്കര്‍ത്താവ്, ഭാഷാസേവനവും സാഹിത്യപോഷണവും ജീവിതവ്രതമായി അംഗീകരിച്ച പ്രതിഭാധനന്, ഔദ്യോഗികരംഗത്ത് ഉന്നതാധികാരി ഈ നിലകളിലൊക്കെ മലയാളികളുടെ തികഞ്ഞ ആദരവാര്‍ജിച്ച ശ്രേഷ്ഠ വ്യക്തിയാണ് എ.ആര്. രാജരാജ വര്‍മ (1863-1918). കവി, അഭിഭാഷകന്, വൈയാകരണന്, ഭാഷാശാസ്ത്രവിശാരദന് എന്നീ നിലകളില് പ്രശോഭിച്ചിരുന്ന അദ്ദേഹം തിരുവനന്തപുരം മഹാരാജാസ് കോളേജിലെ ആദ്യ മലയാളി പ്രിന്‍സിപ്പല് എന്ന ബഹുമതിക്കുമര്‍ഹനായി. പണ്ഡിതന്‍മാരില് പണ്ഡിതനും കവികളില് കവിയുമായ അദ്ദേഹം ഒരു മികച്ച സാഹിത്യ പ്രസ്ഥാനമായിട്ടാണ് തിരുവനന്തപുരത്ത് കഴിഞ്ഞു കൂടിയത്. ഭാഷാ വ്യാകരണ ശാസ്ത്രവും, അലങ്കാര-വൃത്തശാസ്ത്രവും തിരുവനന്തപുരത്ത് താമസിക്കവേയാണ് അദ്ദേഹം രചിച്ചത്. കേരള പാണിനീയം, ഭാഷാ ഭൂഷണം, ശബ്ദശോധിനി, വൃത്തമഞ്ജരി, സാഹിത്യസാഹ്യം തുടങ്ങിയ കൃതികള് മലയാള സാഹിത്യത്തിന് ബലിഷ്ഠമായ അടിത്തറയിട്ട കൃതികളാണ്.\nസി.വി.രാമന്‍പിള്ള (1858-1922) 1858-ല് തിരുവനന്തപുരത്ത് ജനിച്ചു. മലയാളത്തിലെ ഇതിഹാസ കാവ്യങ്ങള് എന്നു വിശേഷിപ്പിക്കാവുന്നതാണ് സി.വി യുടെ ആഖ്യായികകള്. അത്രത്തോളം മഹത്വമേറിയ കൃതികള് മലയാളത്തില് ഇന്നോളം ഉണ്ടായിട്ടില്ല എന്ന് പറയാം. തന്റെ സാഹിത്യ സൃഷ്ടികളിലൂടെ തിരുവിതാംകൂറിന്റെ പഴയകാല ചരിത്ര സംഭവങ്ങള് വര്‍ണ്ണശോഭയോടെ സി.വി അവതരിപ്പിച്ചു. സര്‍ഗ്ഗാത്മകപ്രതിഭകളുള്ള ഒരു പുതിയ തലമുറയ്ക്ക് നേതൃത്വം കൊടുത്ത സാംസ്കാരിക നായകനെന്ന നിലയ്ക്കും സി.വിയുടെ നാമം എക്കാലവും ജ്വലിച്ചു നില്‍ക്കും. ”രാമരാജാബഹദൂര്”, “മാര്‍ത്താണ്ഡ വര്‍മ്മ”, “ധര്‍മ്മരാജാ” എന്നീ ചരിത്രനോവലുകള് തിരുവിതാംകൂര് രാഷ്ട്രീയ ചരിത്രത്തെ പശ്ചാത്തലമാക്കി രചിച്ചവയാണ്.\nചിത്രമെഴുത്ത് കോയിത്തമ്പുരാന് എന്ന പേരില് വിശ്വവിഖ്യാതിയാര്‍ജ്ജിച്ച രാജാരവി വര്‍മ്മ (1848-1906), കിളിമാനൂര് രാജകുടുംബാംഗമായിരുന്നു. ജന്മസിദ്ധമായ വാസനയും നിരന്തരമായ അഭ്യാസവും കൊണ്ട് വളരെ വേഗം അദ്ദേഹം ഭാരതീയ ചിത്രകാരന്മാരുടെ മുന്‍നിരയിലേക്ക് കയറിച്ചെല്ലാന് തക്ക പ്രാഗത്ഭ്യം നേടി. അതിപ്രശസ്ത പാരമ്പര്യമുള്ള രാജകുടുംബത്തില് ജനിച്ച രാജാരവിവര്‍മ്മ അമ്മാവനില് നിന്നു തന്നെയാണ് ചിത്രരചനയുടെ ബാലപാഠങ്ങള് അഭ്യസിച്ചത്. രവിവര്‍മ്മയില് മൊട്ടിട്ട് നിന്ന കലാഭിരുചി വേണ്ടത്ര ഗ്രഹിച്ച ആയില്യം തിരുനാള് മാഹാരാജാവാണ് ആവശ്യമായ പ്രേത്സാഹനം നല്‍കിയത്. തിയഡോര്‍ജെന്‍സണ് എന്ന പ്രസിദ്ധ ഡച്ച് എണ്ണച്ചായാ ചിത്രകാരന്റെ മാര്‍ഗ്ഗദര്‍ശിത്വം കൂടിയായപ്പോള് രവിവര്‍മ്മ ആ രംഗത്തും അസാധാരണ പ്രാഗല്‍ഭ്യം ആര്‍ജിച്ചു. രവിവര്‍മ്മച്ചിത്രങ്ങള് മദിരാശിയിലും, വിയന്നയിലും നടന്ന ചിത്രകലാ മത്സരങ്ങളില് സമ്മാനാര്‍ഹമായതോടെ രവിവര്‍മ്മ ലോക പ്രശസ്തിയാര്‍ജ്ജിച്ചു. രവിവര്‍മ്മയുടെ രചനകള്‍ക്ക് തിരുവനന്തപുരം ചിത്രാലയത്തില് അര്‍ഹമായ സ്ഥാനം നല്‍കി ഇന്നും ആദരിക്കുന്നു. ഭാരതീയ ചിത്രകലയെ പാശ്ചാത്യവല്‍ക്കരിച്ചത് രാജാ രവിവര്‍മ്മയാണ്.\nതിരുവനന്തപുരം ഉള്ളൂര് സ്വദേശിയായ സുബ്രഹ്മണ്യയ്യരുടേയും പെരുണ താമരശ്ശേരി ഇല്ലത്തെ ഭഗവതി അമ്മാളിന്റേയും മകനായി 1877 ജൂണ്5ന് ജനിച്ചു. മഹാകവിത്രയത്തില് ശ്രദ്ധേയനായ ഉള്ളൂര് പരമേശ്വരയ്യര് (1877-1949) സാഹിത്യചരിത്ര ഗവേഷകന്, പണ്ഡിതന് എന്നീ നിലകളില് തികഞ്ഞ ആദരവിനര്‍ഹനായി. അഞ്ചു വാല്യങ്ങളുള്ള സാഹിത്യ ചരിത്ര ഗ്രന്ഥമാണ് ഉള്ളൂരിന്റെ ഗവേഷണ ഗ്രന്ഥങ്ങളില് പ്രമുഖം. പതിറ്റാണ്ടുകളുടെ തപസ്സ് ഇതിന്റെ രചനക്ക് വേണ്ടി വന്നു. ഇതു കൂടാതെ രാമചരിതം, കണ്ണശ്ശരാമായണം, ഉമാകേരളം, ഭക്തിദീപിക, കര്‍ണ്ണഭൂഷണം, പിംഗള തുടങ്ങിയ കൃതികള് ഉള്‍പ്പെടെ മുപ്പതിലേറെ കൃതികള് അദ്ദേഹം രചിച്ചു. ഭാരതത്തിന്റെ സാംസ്കാരിക പൈതൃകത്തില് അഭിമാനം കൊണ്ട കവി, ദേശീയപ്രസ്ഥാനത്തിന്റെ മേഖലയിലും തന്റേതായ സംഭാവനകളര്‍പ്പിച്ചു. 1937 ല് തിരുവിതാംകൂര് രാജഭരണകൂടം മഹാകവി ബിരുദം സമ്മാനിച്ചു.\nകവിത്രയത്തില് പ്രമുഖനായ കുമാരനാശാന് (1873-1924) മണിപ്രവാളത്തിലാണ്ടു കിടന്ന മലയാളകവിതയെ ആധുനിക ഭാവുകത്വത്തിലേക്ക് നയിച്ചതില് മുഖ്യസ്ഥാനമാണുള്ളത്. വള്ളത്തോളിനോടൊപ്പം മലയാള കവിതയെ വിശ്വമാനവികതയുടെ മണ്ഡലത്തിലേക്കെത്തിച്ച കാര്യത്തിലും പ്രഥമഗണനീയനാണ് ആശാന്. ശ്രേഷ്ഠങ്ങളായ ഖണ്ഡകാവ്യങ്ങളുടെയും, ഒട്ടേറെ ഭാവഗീതങ്ങളുടെയും കര്‍ത്താവെന്ന നിലയിലും മലയാള സാഹിത്യത്തില് കുമാരനാശാന് സമുന്നതമായ ഒരു സ്ഥാനമുണ്ട്. മലയാളകാവ്യ സാഹിത്യശാഖയില് ശ്രദ്ധേയങ്ങളായ കൃതികള് രചിച്ച ആശാന് 1922-ല് വെയില്‍സ് രാജകുമാരനില് നിന്നും പട്ടും, വളയും സ്വീകരിച്ചു. മലയാളസാഹിത്യത്തില് നവോത്ഥാന കാലഘട്ടത്തിനു പ്രാരംഭം കുറിച്ച മഹാകവി കുമാരനാശാന് മലയാളഭാഷാ സാഹിത്യത്തിനു മുതല്‍ക്കൂട്ടേകുന്ന നിരവധി ഗ്രന്ഥങ്ങളുടെ കര്‍ത്താവാണ്. വീണപൂവ്, നളിനി, ലീല, ശ്രീബുദ്ധചരിതം, കിളിപ്പാട്ട്, ബാലരാമായണം, പ്രരോദനം, ചിന്താവിഷ്ടയായ സീത, ദുരവസ്ഥ, ചണ്ഡാലഭിക്ഷുകി, കരുണ തുടങ്ങിയ നിരവധി കൃതികള് കുമാരനാശാന്റേതായി പ്രസിദ്ധീകരിച്ചിട്ടുണ്ട്. 1913 ല് എസ്.എന്.ഡി.പി യോഗത്തിന്റെ പ്രതിനിധിയായി ശ്രീമൂലം പ്രജാസഭയില് അംഗമായി.


ശുചിമുറി പോലുമില്ലാത്ത വീട്; ചിമ്മിനിയുടെ വെളിച്ചത്തിൽ പഠനം; 301-ാം റാങ്ക് നേട്ടം | spotlight\nശുചിമുറി പോലുമില്ലാത്ത വീട്; ചിമ്മിനിയുടെ വെളിച്ചത്തിൽ പഠനം; 301-ാം റാങ്ക് നേട്ടം\nസ്വന്തം ലേഖകൻ August 05, 2020 10:43 AM IST\nകഠിന പരിശ്രമവും ചിട്ടയായ പഠനവുമുണ്ടെങ്കിൽ മാത്രം വിജയിക്കാനാകുന്ന ഒന്നാണ് സിവിൽ സർവീസ് പരീക്ഷ. ചിലരുടെയെങ്കിലും സിവിൽ സർവീസ് വിജയഗാഥയ്ക്ക് പിന്നിൽ ദാരിദ്ര്യത്തിന്റെയും പട്ടിണിയുടെയും കഥയുണ്ടാകും. അത്തരമൊരു വിജയകഥയാണ് ഇത്തവണത്തെ സിവിൽ സർവീസ് പരീക്ഷയിൽ 301–ാം റാങ്ക് നേടിയ വിവേക് കെ.വിക്ക് പറയാനുള്ളത്. ചാണകം മെഴുകിയ തറയിൽ, ചിമ്മിനി വിളക്കിനു ചുവട്ടിൽ തെളിഞ്ഞ അക്ഷരങ്ങളാണു സിവിൽ സർവീസ് പരീക്ഷയിൽ റാങ്കിന്റെ തിളക്കത്തിലേക്കു കൈപിടിച്ചുയർത്തിയത്. എല്ലാ കഷ്ടപ്പാടിൽനിന്നുമുള്ള മോചനം വിദ്യാഭ്യാസമാണെന്നു പറഞ്ഞുതന്ന അമ്മ കെ.കെ.പ്രഭാവതിക്കാണ് ഈ നേട്ടം വിവേക് സമർപ്പിക്കുന്നത്.\nകാസർകോട് ജില്ലയിലെ കുട്ടിക്കോൽ എന്ന ചെറിയ ഗ്രാമത്തിലാണ് വിവേകിന്റെ വീട്. തെയ്യം കലാകാരനായ അച്ഛൻ മദ്യപാനിയായിരുന്നു. അച്ഛന്റെ മദ്യപാനശീലം കുടുംബത്തിന്റെ അവസ്ഥയെ കൂടുതൽ മോശമാക്കി.\nഓലമേഞ്ഞ് ചാണകംമെഴുകിയ വീടാണ് വിവേകിന്റേത്. ഒരു ശുചിമുറിപോലും വീട്ടിൽ ഇല്ലായിരുന്നു. ജീവിതത്തിൽ ആകെയുണ്ടായിരുന്ന നേട്ടം അമ്മയ്ക്ക് ജോലിയുണ്ടായിരുന്നതാണ്. അതുകൊണ്ട് തന്നെ വിദ്യാഭ്യാസത്തിന്റെ മഹത്വം അമ്മയ്ക്ക് അറിയാമായിരുന്നു.\nവിവേകിനെയും സഹോദരിയെയും 25 കിലോമീറ്റർ അകലെയുള്ള സ്കൂളിൽ വിട്ടാണ് പഠിപ്പിച്ചത്. രണ്ട് ബസും ഒരു ട്രെയിനും കയറി വേണം സ്കൂളിലെത്താൻ. തിരിച്ച് വീട്ടിലെത്തിക്കഴിഞ്ഞാലും അമ്മയെ സഹായിക്കാനും വെള്ളം കോരിവെയ്ക്കാനുമായി വിവേകിന് സമയം ചെലവഴിക്കേണ്ടി വന്നു. ഈ അവസരത്തിലാണ് ഏത് സാഹചര്യത്തിൽ നിന്നും പഠിക്കാനുള്ള കഴിവ് വിവേക് ആർജിച്ചെടുത്തത്. ബസിൽ യാത്രചെയ്യുമ്പോഴും, ബസ് കാത്തുനിൽക്കുമ്പോഴും എന്തിനേറെ മഴപെയ്യുമ്പോൾ കുട പിടിച്ചുകൊണ്ട് നിൽക്കുമ്പോൾ പോലും വിവേക് പഠിച്ചു.\nആ ആർജ്ജവം വിവേകിനെ എൻ.ഐ.ടി ത്രിച്ചിയിൽ എത്തിച്ചു. അവിടുത്തെ പഠനകാലത്താണ് ഇംഗ്ലീഷ് അറിയാത്തത് ഒരു കുറവാണെന്ന് തിരിച്ചറിയുന്നത്. എൻ.ഐ.ടിയിലെ മറ്റുവിദ്യാർഥികൾക്കൊപ്പം മുന്നേറാൻ ഹിന്ദുപത്രം വായിച്ച് അതിലെ വാക്കുകൾ കുറിച്ചുവെയ്ക്കാൻ തുടങ്ങി. മൂന്നുവർഷം കൊണ്ട് ഇംഗ്ലീഷ് കൈപ്പിടിയിൽ ഒതുക്കി.\nപഠനം കഴിഞ്ഞ ഉടൻ തന്നെ ജോലി ലഭിച്ചു. എന്നാൽ ചെന്നൈ പോലെയൊരു നഗരത്തിൽ ജീവിക്കാനും വീട്ടിലേക്ക് അയക്കാനുമുള്ള പണമില്ലായിരുന്നു. ക്യാറ്റ് പരീക്ഷ എഴുതിയാൽ നല്ലൊരു ജോലി കിട്ടുമെന്ന പ്രതീക്ഷയിൽ അതും എഴുതി. ജോലിയോടൊപ്പം പഠനവും മുന്നോട്ട് കൊണ്ടുപോയി. ക്യാറ്റ് പരീക്ഷയിൽ വിജയിച്ച വിവേകിന് കൊൽക്കട്ട ഐഐഎമ്മിൽ പ്രവേശനം ലഭിച്ചു.\nഅവിടെ മാനവികവിഷയങ്ങളും പഠിക്കാനുണ്ടായിരുന്നു. അപ്പോഴാണ് ജാതി, മതം സാമൂഹികമായ പിന്നാക്കഅവസ്ഥ എന്നിവയെല്ലാം രാജ്യം നേരിടുന്ന വലിയ പ്രശ്നങ്ങളാണെന്ന് മനസിലായത്. സ്വന്തം ജീവിതത്തിലും ജാതി പലപ്പോഴും വില്ലനായിട്ടുണ്ടെന്ന തിരിച്ചറിവ് വിവേകിനുണ്ടായി.\nഇനിയൊരു ജോലി ചെയ്യുകയാണെങ്കിൽ സാമൂഹികപ്രതിബദ്ധതയുള്ള ജോലിയ്ക്ക് ശ്രമിക്കുമെന്ന് മനസിൽ കുറിച്ചിട്ടു. സുഹൃത്തിന്റെ അച്ഛൻ ഐ.എ.എസ് ഉദ്യോഗസ്ഥനായിരുന്നു. അദ്ദേഹത്തിന്റെ ജീവിതാനുഭവങ്ങളും പ്രചോദനമായി.\nഐഎമ്മിലെ പഠനശേഷം നല്ലൊരു കമ്പനിയിൽ ജോലി ലഭിച്ചു. കുടുംബത്തിന്റെ സാമ്പത്തികപ്രതിസന്ധികൾ കുറേയൊക്കെ പരിഹരിക്കാനും സാധിച്ചു. എന്നിരുന്നാലും യുപിഎസി എന്ന മോഹം മനസിൽ ശക്തമായി രണ്ടുവർഷത്തോളം ഗുഡ്ഗാവിലെ ജോലിയ്ക്കൊപ്പം പരിശീലനം നടത്തി പരീക്ഷയെഴുതിയെങ്കിലും പരാജയപ്പെട്ടു.\nജോലി ഉപേക്ഷിച്ച് പഠിച്ചാൽ മാത്രമേ പ്രയോജനമൊള്ളൂ എന്ന് തിരിച്ചറിഞ്ഞ് ജോലി ഉപേക്ഷിച്ചു. ഒരു വർഷം മുഴുവൻ പരിശീലനത്തിൽ മുഴുകി. പ്രിലിംസ് പരീക്ഷയ്ക്ക് 15 ദിവസം മുൻപ് വിവേകിന് വീട്ടിൽ നിന്നും ഫോൺകോൾ വന്നു; അച്ഛൻ മരിച്ചു. ഈ പതിനഞ്ചു ദിവസം ജീവിതത്തിലെ ഏറ്റവും നിർണായകനിമിഷങ്ങളായിരുന്നു. മുറിയിൽ ഇരുന്നാൽ പഠിക്കാൻ പറ്റുന്നില്ല, യാതൊന്നും ചെയ്യാൻ പറ്റുന്നില്ല. ജോലി വിടാതെ അച്ഛന്റെ കാര്യങ്ങൾ നോക്കിയിരുന്നെങ്കിൽ അദ്ദേഹം മരിക്കില്ലായിരുന്നു തുടങ്ങിയ കുറ്റബോധങ്ങൾ വേട്ടയാടാൻ തുടങ്ങി.\nവിദ്യാഭ്യാസത്തിലുള്ള നിക്ഷേപങ്ങളാണ് ജീവിതത്തിൽ മുന്നേറാൻ സഹായിച്ചത്. അതുകൊണ്ട് ഈ തീരുമാനവും തെറ്റില്ലെന്ന് വിശ്വസിച്ച് പരീക്ഷ എഴുതാൻ തീരുമാനിച്ചു. ആ ഭാഗ്യപരീക്ഷണത്തിൽ വിവേക് വിജയിച്ചു. 2018ൽ 667–ാം റാങ്ക് നേടി ഇന്ത്യൻ റെയിൽവേ അക്കൗണ്ട് സർവീസിൽ ജോലിക്കു കയറി. അവധിയെടുത്തു കൊല്ലത്ത് സിവിൽ സർവീസ് അക്കാദമിയിൽ മെന്ററായി പ്രവർത്തിക്കുകയായിരുന്നു. രണ്ടാമത്തെ പരിശ്രമത്തിലാണു 301–ാം റാങ്കിലെത്തിയത്. സഹോദരി വർഷ കുവൈത്തിൽ ഡന്റിസ്റ്റാണ്.\nകടപ്പാട്- ജോഷ് ടോക്ക്


koratty atm robbery accused in police custody | ചാലക്കുടി കൊരട്ടിയിലെ എടിഎം കവര്‍ച്ചക്കേസ്: പ്രതികളെ പോലീസ് കസ്റ്റഡിയില് വാങ്ങി - Malayalam Oneindia\n3 hrs ago കൊറോണ ഭീതിയിൽ വിംബിൾഡൺ റദ്ദാക്കി: രണ്ടാം ലോക മഹായുദ്ധത്തിന് ശേഷം ആദ്യം\nചാലക്കുടി കൊരട്ടിയിലെ എടിഎം കവര്‍ച്ചക്കേസ്: പ്രതികളെ പോലീസ് കസ്റ്റഡിയില് വാങ്ങി\nUpdated: Sat, Dec 1, 2018, 8:47 [IST]\nതൃശൂര്: എടിഎം കവര്‍ച്ചക്കേസിലെ രണ്ട് പ്രതികളെ കൊരട്ടി പോലീസ് കസ്റ്റഡിയില് വാങ്ങി. രാജസ്ഥാന് സ്വദേശി നസീംഖാന് (24), ഹരിയാന സ്വദേശി ഹനീഫ് (37)എന്നിവരെയാണ് ചാലക്കുടി ഒന്നാം ക്ലാസ് മജിസ്‌ട്രേറ്റ് കോടതിയില്‍നിന്നു കസ്റ്റഡിയില് വിട്ടത്. പ്രതികളെ കോട്ടയം പോലീസ് രാവിലെ കോടതിയില് ഹാജരാക്കിയിരുന്നു. തുടര്‍ന്നാണ് അന്വേഷണത്തിനായി കൊരട്ടി പോലീസിന് ആറുദിവസത്തേക്ക് കോടതി വിട്ടുനല്കിയത്. അടുത്തദിവസങ്ങളില് പ്രതികളെ കൊരട്ടിയില് എത്തിച്ച് തെളിവെടുപ്പടക്കമുള്ളവ നടത്തും.\nകവര്‍ച്ച ആസൂത്രണംചെയ്ത ഒരു പ്രതിയായ പപ്പിസിങ് ഇപ്പോള് തിഹാര് ജയിലിലാണ്. ഈ കേസില് ഇനി മൂന്നുപേര്‍കൂടി പിടിയിലാകാനുണ്ട്. സൗത്ത് ഇന്ത്യന് ബാങ്കിന്റെ കൊരട്ടി ശാഖയിലെ എ.ടി.എം.കൗണ്ടറില്‍നിന്ന് പത്തുലക്ഷവും ഇരുമ്പനത്തെ എ.ടി.എമ്മില്‍നിന്ന് 25 ലക്ഷവുമാണ് പ്രതികള് കവര്‍ന്നത്. കോട്ടയത്തുനിന്ന് പിക്കപ്പ് വാന് മോഷ്ടിച്ചാണ് കവര്‍ച്ചാസംഘം കവര്‍ച്ച ആസൂത്രണം ചെയ്തത്. ഈ വാഹനം പിന്നീട് ദേശീയപാതയില് ചാലക്കുടി ഗവ. ബോയ്‌സ് ഹൈസ്‌കൂള് ഗ്രൗണ്ടില് ഉപേക്ഷിക്കപ്പെട്ട നിലയില് കണ്ടെത്തുകയും ചെയ്തിരുന്നു. ഇക്കഴിഞ്ഞ ഒക്‌ടോബര് 12നാണ് കവര്‍ച്ച നടത്തിയത്. കൊരട്ടി ജങ്ഷന് സമീപം ദേശീയപാതയില് പ്രവര്‍ത്തിക്കുന്ന സൗത്ത് ഇന്ത്യന് ബാങ്കിന്റെ എ.ടി.എം. കൗണ്ടറിലാണ് കവര്‍ച്ച നടന്നത്.\nഎം.ടി.എം.കൗണ്ടറിന്റെ ഷട്ടര് അടച്ചിട്ട നിലയിലായിരുന്നു. ഷട്ടര് അടഞ്ഞു കിടക്കുന്നത് കണ്ടതില് സംശയം തോന്നിയ ജീവനക്കാര് ഷട്ടര് പൊക്കി നോക്കിയപ്പോഴാണ് കൗണ്ടര് തകര്‍ന്ന് കിടക്കുന്നതു കണ്ടത്. ഗ്യാസ് കട്ടര് ഉപയോഗിച്ചാണ് കൗണ്ടര് പൊളിച്ചിരിക്കുന്നത്. തുടര്‍ന്ന് ട്രേയില് സൂക്ഷിച്ചിരുന്ന പത്തുലക്ഷത്തോളം രൂപയും കവര്‍ച്ചാ സംഘം എടുത്തുകൊണ്ടു പോയി. ബാങ്കിന് മുന്നിലെ നിരീക്ഷണ ക്യാമറ കവര്‍ച്ചാ സംഘം സ്‌പ്രേ പെയിന്റടിച്ച നിലയിലായിരുന്നു. മറ്റൊരു നിരീക്ഷണ ക്യാമറയില് മുഖംമൂടി ധരിച്ച മൂന്നുപേരുടെ രൂപം പതിയുകയും ചെയ്തിരുന്നു.\naccused police custody thrissur എടിഎം മോഷണം പോലീസ് കസ്റ്റഡി തൃശൂര് atm\nkoratty atm robbery accused in police custody


Assam: കൊവിഡ് രോഗി മരിച്ചതിൽ പ്രതിഷേധിച്ച് ഡോക്ടറെ ക്രൂരമായി മർദ്ദിച്ച് ബന്ധുക്കൾ; നടപടി ആവശ്യപ്പെട്ട് മുഖ്യമന്ത്രി | India News in Malayalam\nWritten by - Zee Hindustan Malayalam Desk | Last Updated : Jun 2, 2021, 12:05 PM IST\nകൊറോണ രോഗി ആശുപത്രിയിൽ വച്ച് മരിച്ചു\nഡോക്ടറെ ഒരു കൂട്ടം ആൾക്കാർ മർദ്ദിച്ച് അവശനാക്കി\nസംഭവം നടന്നത് അസമിലാണ്\nCovid Vaccination: ജൂലൈ പകുതിയോടെ ഒരു ദിവസം 1 കോടി വാക്‌സിൻ ഡോസുകൾ നൽകുമെന്ന് ICMR മേധാവി\nഗുവാഹത്തി: രാജ്യത്ത് വർദ്ധിച്ചുവരുന്ന കൊറോണ വൈറസ് (Coronavirus) ബാധയ്ക്കിടയിൽ രോഗികളുടെ ജീവൻ രക്ഷിക്കുന്നതിൽ ഡോക്ടർമാർ പ്രയത്നിക്കുന്ന ഈ അവസരത്തിൽ പല തവണ ഡോക്ടർമാരോട് അപമര്യാദയായി പെരുമാറിയ റിപ്പോർട്ടുകൾ വന്നിട്ടുണ്ട്.\nഇപ്പോഴിതാ അത്തരമൊരു വാർത്തയാണ് റിപ്പോർട്ട് ചെയ്യുന്നത്. കൊറോണ (Corona) രോഗി ആശുപത്രിയിൽ വച്ച് മരിച്ചതിനെ തുടർന്ന് ഡോക്ടറെ ഒരു കൂട്ടം ആൾക്കാർ മർദ്ദിച്ച് അവശനാക്കിയ കേസാണ് റിപ്പോർട്ട് ചെയ്യുന്നത്. സംഭവം നടന്നിരിക്കുന്നത് അസമിലെ ഹോജായിയാണ് (Hojai).\nAlso Read: കരിപ്പൂരിൽ വൻ സ്വർണ്ണവേട്ട; ഇത്തവണ പിടികൂടിയത്3കിലോയോളം സ്വർണ്ണം\nഅസമിലെ (Assam) ഹോജായിൽ നിന്നുള്ള ഡോക്ടർ സെജുവിനെ വലിച്ചിഴച്ച ശേഷം ഒരു കൂട്ടം ആളുകൾ ക്രൂരമായി മർദ്ദിക്കുകയായിരുന്നു. ഗുരുതരാവസ്ഥയിളായ ഡോക്ടറെ ആശുപത്രിയിൽ പ്രവേശിപ്പിച്ചിട്ടുണ്ട്. ഒരു രോഗിയുടെ ജീവൻ രക്ഷിക്കുന്നതിൽ പരാജയപ്പെട്ടതിന്റെ പേരിലാണ് ഇവർ ഡോക്ടറെ ക്രൂരമായി മർദ്ദിച്ച് അവശനാക്കിയത്.\nകൊവിഡ് ഫെസിലിറ്റി സെന്ററിൽ ചികിത്സയിലിരുന്ന പിപാല് പുഖുരി ഗ്രാമവാസിയായ ജിയാസ് ഉദ്ദീൻ കഴിഞ്ഞ ദിവസം മരണമടഞ്ഞിരുന്നു. ഓക്സിജൻ ദൗർലഭ്യമാണ് മരണത്തിന് ഇടയാക്കിയതെന്നാണ് റിപ്പോർട്ട്. ഇതിന് പിന്നാലെ ഇയാളുടെ ബന്ധുക്കൾ ഡ്യൂട്ടി ഡോക്ടറായ സിയൂജ് കുമാറിന് നേരെ തിരിഞ്ഞു.\nഇടിയും തൊഴിയും അടക്കം ക്രൂര മർദനങ്ങൾക്ക് പുറമെ ഇഷ്ടിക അടക്കം ഉപയോഗിച്ചും ഇവര് ഡോക്ടറെ ആക്രമിച്ചു. പരിക്കേറ്റ സിയൂജിനെ ആശുപത്രിയിൽ പ്രവേശിപ്പിച്ചിരിക്കുകയാണ്. ഇയാളുടെ നില തൃപ്തികരമാണെന്നാണ് അറിയിച്ചിരിക്കുന്നത്. സംഭവത്തിന്റെ വീഡിയോ ഇപ്പോൾ സോഷ്യൽ മീഡിയയിൽ വൈറലാകുകയാണ്. ഡോക്ടറെ ക്രൂരമായി മർദ്ധിക്കുന്നത് നമുക്ക് വീഡിയോയിൽ കാണാൻ കഴിയും.\nAlso Read: സംസ്ഥാനത്ത് ശക്തമായ മഴയ്ക്ക് സാധ്യത;6ജില്ലകളിൽ Yellow alert\nരോഗിയുടെ നില ഗുരുതരമാണെന്ന് അയാളുടെ ബന്ധു തന്നെ അറിയിച്ചുതനുസരിച്ച് താൻ മുറിയിലെത്തി പരിശോധിച്ചപ്പോൾ രോഗി മരിച്ച നിലയിലായിരുന്നുവെന്നും ആ വിവരം പറഞ്ഞതും അയാളുടെ ബന്ധുക്കൾ അസഭ്യ വർഷം നടത്താൻ തുടങ്ങിയെന്നും അതിക്രമത്തിനിരയായ ഡോക്ടർ മാധ്യമങ്ങളോട് പറഞ്ഞു.\nഅസം മുഖ്യമന്ത്രി ഹിമന്ത ബിശ്വ ശർമ്മ (Himanta Biswa Sarma) ഇക്കാര്യം വ്യക്തിപരമായി നിരീക്ഷിക്കുകയും പ്രതികൾക്കെതിരെ കർശന നടപടിയെടുക്കാൻ ഉത്തരവിടുകയും ചെയ്തു. ഈ കേസിൽ ഇതുവരെ 24 പേരെ അറസ്റ്റ് ചെയ്തിട്ടുണ്ട്.\nമാത്രമല്ല മുഖ്യമന്ത്രി ഹിമന്ത ബിശ്വ ശർമ്മ (Himanta Biswa Sarma) ട്വീറ്റിലൂടെ ഇപ്രകാരം അറിയിച്ചിട്ടുണ്ട് 'ഞങ്ങളുടെ മുന്നണി തൊഴിലാളികൾക്കെതിരായ ഇത്തരം ക്രൂരമായ ആക്രമണം ഞങ്ങളുടെ ഭരണകൂടം ഒരിക്കലും അംഗീകരിക്കില്ലയെന്ന്'. തുടർന്ന് അദ്ദേഹം അസമിലെ സ്പെഷ്യൽ ഡിജിപി ജിപി സിങ്ങിനോടും അസം പൊലീസിനോടും കേസിൽ കർശന നടപടിയെടുക്കാൻ നിർദ്ദേശം നൽകിയിട്ടുണ്ട്.\nAssamHojaiCovid patient diedHojai DoctorHimanta Biswa Sarma\nKothamangalam Dental Student Murder: പിസ്റ്റൾ ശ്രേണികളിൽ അത്ര സുപരിചിതമല്ലാത്ത 7.62 എം.എം , ആദ്യകാല റഷ്യൻ നിർമ്മിത പിസ്റ്റൾ


ഈ സാംസങ്ങ് ഫോണുകള്‍ക്ക് ഇന്ത്യയില് വമ്പന് വിലക്കിഴിവ്...! | Samsung smartphones gotaprice cut in India - Malayalam Gizbot\nഈ സാംസങ്ങ് ഫോണുകള്‍ക്ക് ഇന്ത്യയില് വമ്പന് വിലക്കിഴിവ്...!\n| Published: Thursday, November 1, 2018, 8:00 [IST]\nഉത്സവ സമയം പടിവാതില്‍ക്കല് എത്തി നില്‍ക്കുകയാണ്. ഇനി എല്ലാവര്‍ക്കും ഓഫറുകളുടെ കാലവും. ഏവര്‍ക്കും അറിയാം ഉത്സവ സമയം തുടങ്ങിക്കഴിഞ്ഞാല് രാജ്യത്തെ ഏറ്റവും മികച്ച ഓണ്‍ലൈന് വെബ്‌സൈറ്റുകളായ ആമസോണ്, ഫ്‌ളിപ്കാര്‍ട്ട്, പേറ്റിഎം എന്നിവയും മികച്ച ഓഫറുകളാണ് നല്‍കുന്നതെന്ന്.\nഇതു കൂടാതെ കമ്പനികളും നേരിട്ട് ഓഫറുകള് പ്രഖ്യാപിക്കാറുണ്ട്. ഇവിടെ ഇപ്പോള് സാംസങ്ങ് തങ്ങളുടെ ബജറ്റ് ഫോണുകളുടെ വില വെട്ടിക്കുറച്ചിരിക്കുകയാണ്. മുംബൈ ആസ്ഥാനമായുളള റീട്ടെയിലിങ് മേധാവി മഹേഷ് ടെലികോമിന്റെ റിപ്പോര്‍ട്ടു പ്രകാരം സാംസങ്ങ് ഗ്യാലക്‌സി ജെ6, ഗ്യാലക്‌സി ജെ4, ഗ്യാലക്‌സി ജെ2, ഗ്യാലക്‌സി ജെ2 കോര് എന്നീ ഫോണുകള്‍ക്കാണ് വില വെട്ടിക്കുറച്ചിരിക്കുന്നത്. 2018 നവംബര് 15 വരെയാണ് ഈ ഓഫര്.\n13,990 രൂപയ്ക്കാണ് സാംസങ്ങ് ഗ്യാലക്‌സി ജെ6 പുറത്തിറങ്ങിയത്. ഇപ്പോള് ഡിസ്‌ക്കൗണ്ട് കഴിഞ്ഞ് 11,490 രൂപയ്ക്ക് നിങ്ങള്‍ക്ക് ഈ ഫോണ് വാങ്ങാം. 16,490 രൂപയ്ക്ക് എത്തിയ 4ജിബി റാം വേരിയന്റിന് ഡിസ്‌ക്കൗണ്ട് കഴിഞ്ഞ് 12,990 രൂപയ്ക്കു വാങ്ങാം.\n5.6 ഇഞ്ച് എച്ച്ഡി പ്ലസ് ഡിസ്‌പ്ലേ, ആന്‍ഡ്രോയിഡ് 8.0 ഓറിയോ ഓപ്പറേറ്റിംഗ് സിസ്റ്റം, എക്‌സിനോസ് 7870 പ്രോസസര്, 13എംപി റിയര് ക്യാമറ, 8എംപി മുന് ക്യാമറ, 3000എംഎഎച്ച് ബാറ്ററി എന്നിവ ഈ ഫോണിന്റെ പ്രധാന സവിശേഷതകളാണ്.\n9,990 രൂപയ്ക്കാണ് സാംസങ്ങ് ഗ്യാലക്‌സി ജെ2 വിപണിയിലെത്തിയത്. ഇപ്പോള് ഡിസ്‌ക്കൗണ്ട് വില 8,250 രൂപയാണ്.\n5.5 ഇഞ്ച് എച്ച്ഡി ഡിസ്‌പ്ലേയാണ് ഈ ഫോണിന്. എക്‌സിനോസ് പ്രോസസറിലെ ഈ ഫോണിന് 2ജിബി റാമാണ്. 16ജിബി ഇ്‌ന്റേര്‍ണല് സ്‌റ്റോറേജുളള ഈ ഫോണില് മൈക്രോ എസ്ഡി കാര്‍ഡ് ഉപയോഗിച്ച് സ്‌റ്റോറേജ് വര്‍ദ്ധിപ്പിക്കാം. 13എംപി പ്രൈമറി ക്യാമറ, 5എംപി സെക്കന്‍ഡറി ക്യാമറ, 3000എംഎഎച്ച് ബാറ്ററി എന്നിവ ഗ്യാലക്‌സി ജെ4ന്റെ പ്രധാന സവിശേഷതകളാണ്.\n8,190 രൂപയ്ക്കാണ് ഈ ഫോണ് അവതരിപ്പിച്ചത്. 6,990 രൂപയാണ് ഫോണിന്റെ ഡിസ്‌ക്കൗണ്ട് വില.\n5 ഇഞ്ച് ഡിസ്‌പ്ലേയാണ് ഈ ഫോണിന്. ആന്‍ഡ്രോയിഡ് നൗഗട്ടില് റണ് ചെയ്യുന്ന ഈ സ്മാര്‍ട്ട്‌ഫോണിന് ക്വല്‍കോം സ്‌നാപ്ഡ്രാഗണ് 425 പ്രോസസറാണ്. 2ജിബി റാം, 16ജിബി ഇന്റേര്‍ണല് സ്‌റ്റോറേജ് (മൈക്രോ എസ്ഡി കാര്‍ഡ് എക്‌സ്പാന്‍ഡബിള്), 2600എംഎഎച്ച് ബാറ്ററി എന്നിവ ഗ്യാലക്‌സി ജെ2 ന്റെ പ്രധാന സവിശേഷതകളാണ്.\n6,190 രൂപയ്ക്കാണ് ഈ ഫോണ് അവതരിപ്പിച്ചത്. ഇപ്പോള് ഡിസ്‌ക്കൗണ്ട് കഴിഞ്ഞ് 5,999 രൂപയ്ക്ക് ഫോണ് നിങ്ങള്‍ക്കു വാങ്ങാം.\nആന്‍ഡ്രോയിഡ് ഓറിയോ ഗോ എഡിഷനില് റണ് ചെയ്യുന്ന ഈ ഫോണിന് 1ജിബി റാം, 16ജിബി ഇന്റേര്‍ണല് സ്‌റ്റോറേജ് എന്നിവയാണ്. സാംസങ്ങിന്റെ സ്വന്തം എക്‌സിനോസ് 7570 പ്രോസസറാണ് ഫോണില്. 8എംപി റിയര് ക്യാമറ, 5എംപി സെര്‍ഫി ക്യാമറ എന്നിവയാണ് ക്യാമറ സവിശേഷതകള്.\nSamsung smartphones gotaprice cut in India\nStory first published: Thursday, November 1, 2018, 8:00 [IST]


അതിരുവിട്ടാൽ അക്രമം: ഫോൺ പിടിച്ചുവാങ്ങി; കഠാരയെടുത്ത് മകൻ | Mobile game | Manorama Online\ne–കളി തീക്കളി–3 July 14, 2021 09:25 AM IST\nഓൺലൈൻ കളിയിൽനിന്നു പിന്തിരിപ്പിക്കാൻ ശ്രമിച്ചാലോ ഫോൺ പിടിച്ചുവാങ്ങിയാലോ അതുവരെ കണ്ടിട്ടില്ലാത്ത ഉഗ്രരൂപമാണ് ചില കുട്ടികൾ പുറത്തെടുക്കുക. അച്ഛനെയും അമ്മയെയും അപരിചിതരെപ്പോലെ കാണും, ആക്രമിക്കും. മാതാപിതാക്കൾ തിരികെത്തല്ലിയാൽ വീടുവിട്ടിറങ്ങുകയോ കടുംകൈയ്ക്ക് മുതിരുകയോ ചെയ്യും. എന്തു ചെയ്യണമെന്നറിയാതെ ചൈൽഡ് ലൈൻ പ്രവർത്തകരെയും പൊലീസിനെയും വിളിച്ചുകരയുകയാണ് മാതാപിതാക്കൾ\nകളിയല്ല; ഇതു കവർച്ച\nഫോൺ പിടിച്ചുവാങ്ങി; കഠാരയെടുത്ത് മകൻ\nഇടുക്കി ആദിവാസി പിന്നാക്കമേഖലയിലെ സ്കൂളിൽ പത്താം ക്ലാസിൽ പഠിക്കുന്ന ബാലൻ അച്ഛനെ കൊല്ലാൻ കഠാരയുമായി നടക്കുന്നുവെന്ന് അമ്മ അറിയിച്ചതനുസരിച്ചായിരുന്നു പഞ്ചായത്ത് അംഗവും ചൈൽഡ് ലൈൻ പ്രവർത്തകരും വീട്ടിലെത്തിയത്. ഏതാനും മാസം മുൻപുവരെ ഉൗർജസ്വലനായിരുന്ന ബാലന്റെ പെരുമാറ്റത്തിൽ വല്ലാത്ത അസ്വാഭാവികത. ഫോൺ നിലത്തു വയ്ക്കാതെയുള്ള കളിയെക്കുറിച്ചു വീട്ടുകാർ വിവരിച്ചു. കഴിഞ്ഞ ദിവസം അമ്മ കാര്യമായൊന്നു ശകാരിച്ചു. ഇതോടെ വീടിനു സമീപത്തുള്ള പാറക്കെട്ടിനു മുകളിലേക്കു പോയ ബാലൻ അവിടെനിന്നു ചാടി മരിക്കുമെന്നായി.\nഅമ്മയും ബന്ധുക്കളും നിർബന്ധിച്ചും ബലം പ്രയോഗിച്ചുമാണു വീട്ടിലേക്കു തിരികെ കൊണ്ടുവന്നത്. വൈകിട്ടു വീട്ടിലെത്തിയ തടിപ്പണിക്കാരനായ അച്ഛൻ വിവരമറിഞ്ഞു ദേഷ്യപ്പെട്ടു. കുട്ടിയുടെ കയ്യിൽനിന്നു ഫോൺ പിടിച്ചു നിലത്തെറിഞ്ഞു പൊട്ടിച്ചു. ഇതോടെ സകലനിയന്ത്രണവും നഷ്ടപ്പെട്ട ബാലൻ അച്ഛനെ കൊല്ലാൻ കഠാര കയ്യിലെടുക്കുകയായിരുന്നു. ചൈൽഡ് ലൈൻ പ്രവർത്തകർ കുട്ടിയെ ചികിത്സയ്ക്കായി ഇടുക്കി മെഡിക്കൽ കോളജ് ആശുപത്രിയിലേക്കു കൊണ്ടുപോകാൻ ശ്രമിച്ചെങ്കിലും അവൻ വഴങ്ങിയില്ല. ഒടുവിൽ പൊലീസ് എത്തിയപ്പോഴാണു കുട്ടി സഹകരിക്കാൻ തയാറായത്. കുട്ടികൾ കളിക്കടിമകളായി മാറിയ മിക്ക വീടുകളിലും ഇതാണവസ്ഥ.\nകളി കാര്യമായോ? നിരീക്ഷിക്കൂ, ഇൗ ലക്ഷണങ്ങൾ\nമിടുക്കരായ കുട്ടികളാണു പലപ്പോഴും ഓൺലൈൻ ഗെയിമുകൾക്ക് അടിമപ്പെടുന്നത്. കഴിവുകൾ മറ്റൊരു തലത്തിലേക്കു വഴിതിരിഞ്ഞുപോകും. ഊർജം, സമയം, സമ്പത്ത് എല്ലാം നഷ്ടപ്പെടുത്തി കുട്ടികൾ ഫോണുകളിൽ ഒതുങ്ങും. ക്ലാസിലെ ഹാജർനില കുറയും.\nസൗന്ദര്യബോധം നഷ്ടപ്പെടുന്നതിനാൽ കുളിക്കാനോ വസ്ത്രം മാറാനോ തയാറാകില്ല. ദിവസങ്ങളോളം അടിവസ്ത്രം മാറാൻ പോലും മെനക്കെടാതെ കളിച്ചുകൊണ്ടിരുന്നവരുണ്ട്. വ്യക്തിശുചിത്വം കുറയും. താടിയും മുടിയും വെട്ടിയൊതുക്കാനോ ചീകിവയ്ക്കാനോ തയാറാകാത്തവരുമുണ്ട്.\nഓൺലൈൻ കളിയിൽ മാത്രം ശ്രദ്ധ കേന്ദ്രീകരിക്കുന്നതിനാൽ പലപ്പോഴും ഭക്ഷണം കഴിക്കാൻപോലും മറക്കും. ചിലർ കളിയിലെ സമ്മർദം മാറ്റാൻ അമിതമായി ഭക്ഷണം കഴിക്കാറുമുണ്ട്. രാത്രികളിൽ മുറിയടച്ചിരുന്നു മണിക്കൂറുകളോളം ഓൺലൈൻ കളിയിൽ ഏർപ്പെടും.\nവീട്ടുകാർക്കു കുട്ടികളെ നിയന്ത്രിക്കാൻ കഴിയാതെയാകും. വീട്ടുകാരുമായുള്ള ആത്മബന്ധം നഷ്ടപ്പെടും. കൂട്ടുകാർ വിട്ടുപോകാം. ഗെയിമിൽ നിന്നുള്ള തിരിച്ചടികൾ മരണമല്ലാതെ മറ്റുവഴികളില്ലെന്ന ചിന്തയിലേക്കു കുട്ടികളെ നയിച്ചേക്കാം.\nമാതാപിതാക്കളുടെ ബാങ്ക്, മൊബൈൽ വോലറ്റ് അക്കൗണ്ടുകളിൽനിന്നു പണമെടുത്തു ഗെയിമിൽ നേട്ടമുണ്ടാക്കാൻ കുട്ടികൾ ശ്രമിക്കും. സുഹൃത്തുക്കളെ പ്രേരിപ്പിച്ചും പ്രോത്സാഹിപ്പിച്ചും ഗെയിമുകളിലേക്കു കൊണ്ടുവരും. മുതിർന്നവരോടുള്ള ബഹുമാനം നഷ്ടപ്പെടും. അനാവശ്യമായി ദേഷ്യപ്പെടും.\nനിരന്തരമായ ഓൺലൈൻ കളി കാരണം കൈവിരലുകൾ എപ്പോഴും ഫോണിൽ കളിക്കുന്നതു പോലെ ചലിപ്പിച്ചുകൊണ്ടേയിരിക്കും. മാനസിക സംഘർഷം കാരണം ചുണ്ടുകളിലും നാവിലും മുറിവുകൾ പ്രത്യക്ഷപ്പെടാം. അവ ഉണങ്ങാതെ തുടരാനുമിടയുണ്ട്.\nനിർത്താതെ കളി; ബോധം പോയതറിയാതെ വീട്ടുകാർ\nആഴ്ചകൾക്കു മുൻപാണു മലപ്പുറം തിരൂരിൽ4മണിക്കൂർ തുടർച്ചയായി ഓൺലൈൻ ഗെയിം കളിച്ച എട്ടാം ക്ലാസുകാരൻ ബോധംകെട്ടു വീണത്. പഠിക്കാനെന്നു പറഞ്ഞു മുറിയിൽകയറി കതകടച്ചിരിക്കുകയായിരുന്നു. ഏറെ സമയം കഴിഞ്ഞിട്ടും കുട്ടി പുറത്തുവരാത്തതിൽ സംശയം തോന്നിയ സഹോദരി വാതിലിൽ മുട്ടിവിളിച്ചപ്പോൾ മറുപടിയില്ല. വീട്ടുകാർ വാതിൽ തകർത്തു നോക്കിയപ്പോഴാണു ബോധംകെട്ടു കിടക്കുന്നതു കണ്ടത്. ഉടൻ ആശുപത്രിയിലെത്തിച്ച വീട്ടുകാർക്ക് അപ്പോഴും കാര്യം മനസ്സിലായിരുന്നില്ല. ബോധംവന്ന ശേഷം ഡോക്ടറുടെ ചോദ്യം ചെയ്യലിൽ കുട്ടി ഗെയിമിന്റെ കാര്യം വെളിപ്പെടുത്തി. തുടർച്ചയായി ഭക്ഷണംപോലും വേണ്ടെന്നുവച്ചായിരുന്നു മുറിയടിച്ചിരുന്നുള്ള കളി. അങ്ങനെ തളർന്നുവീണു. പകലും രാത്രിയും മുറി പൂട്ടിയിരിക്കുന്ന കുട്ടി പഠിക്കുകയാണെന്നായിരുന്നു വീട്ടുകാർ ധരിച്ചത്. ഓൺലൈനായി കളിക്കുന്നവരുമായുള്ള സംഭാഷണം ക്ലാസിൽനിന്നുള്ള ശബ്ദമാണെന്നും തെറ്റിദ്ധരിച്ചു. ഇപ്പോൾ കുട്ടി പഠിക്കുന്ന സമയം വീട്ടിലാരെങ്കിലും കൂടെയിരിക്കുകയാണ്. അല്ലാതെന്തു ചെയ്യാനെന്നു മാതാപിതാക്കൾ ചോദിക്കുന്നു.\nമകനു വേണ്ടി ഉറങ്ങാതെ ഇൗ അച്ഛനും അമ്മയും\nഫ്രീ ഫയർ തലയ്ക്കു പിടിക്കുംമുൻപു വളരെ ശാന്തനായിരുന്നു ആ പത്താം ക്ലാസുകാരൻ. കണ്ണൂരിൽ അധ്യാപികയാണ് അമ്മ. അച്ഛൻ വിദേശത്തും. ഓൺലൈൻ പഠനം ആരംഭിച്ചതോടെ ഫ്രീ ഫയർ കളിയും തുടങ്ങി. മാസങ്ങൾക്കുള്ളിലാണു കുട്ടിയുടെ സ്വഭാവം മാറിയത്. കളി തോൽക്കുന്നൂ എന്ന ഘട്ടത്തിലെത്തുമ്പോൾ മുഖം മാറും. തന്റെ മകനാണോ എന്നു പോലും സംശയിക്കുന്ന തരത്തിലേക്കാണ് അപ്പോഴത്തെ മാറ്റമെന്ന് ആ അമ്മ പറയുന്നു. കളിയിൽനിന്നു പിന്തിരിപ്പിക്കാൻ ശ്രമിച്ചാൽ തന്നെയും മകളെയും മാരകമായി ഉപദ്രവിക്കും. കയ്യിൽ കിട്ടുന്ന സാധനങ്ങളെല്ലാം നിലത്തെറിഞ്ഞുടയ്ക്കും. കരഞ്ഞു കാലുപിടിച്ചാലും ഉപദ്രവം തുടരും.\nഅവനെ രക്ഷിക്കാൻ ഒരുപാടു വഴികൾ നോക്കി. ചൈൽഡ് ലൈൻ പ്രവർത്തകരെ വിളിച്ചു കൗൺസലിങ് നൽകി. അവൻ ശാന്തനായി ഇരിക്കുമ്പോൾ കാലുപിടിച്ചു കരഞ്ഞു. പക്ഷേ, ഫലമുണ്ടായില്ല. വികാരിയച്ചനോടും ചൈൽഡ് ലൈൻ ഉദ്യോഗസ്ഥരോടും അവനെക്കുറിച്ചു പറഞ്ഞതിന്റെ പേരിലും ഒരുപാടു ദേഹോപദ്രവം സഹിക്കേണ്ടി വന്നു. സഹികെട്ടു ഭർത്താവിനെ വിദേശത്തുനിന്നു വിളിച്ചു വരുത്തി. അച്ഛൻ കുട്ടിക്കൊപ്പം രാപകൽ ഇരുന്നു. കളിയുടെ ദൂഷ്യവശങ്ങൾ ബോധ്യപ്പെടുത്തി. അച്ഛൻ അവധി കഴിഞ്ഞു പോകുംവരെ അവൻ കളിക്കാതെയിരുന്നു. അദ്ദേഹം മടങ്ങിയ അന്നു രാത്രി മുതൽ വീണ്ടും ആളുമാറി. ഉപദ്രവവും ഭീഷണിയും തുടങ്ങി. ജീവിതം അവസാനിപ്പിക്കാമെന്ന ചിന്തയിലേക്ക് ഒരുപാടുതവണ പോയിട്ടുണ്ടെന്ന് അമ്മയും സഹോദരിയും പറയുന്നു.\nഒടുവിൽ അച്ഛൻ ജോലി ഉപേക്ഷിച്ചു നാട്ടിലെത്തി. മികച്ച ശമ്പളവും പദവിയുമുള്ള ജോലിയാണു മകനുവേണ്ടി വേണ്ടന്നുവച്ചത്. ഇപ്പോൾ 24 മണിക്കൂറും അച്ഛൻ മകനൊപ്പമാണ്. മകൻ ഉറങ്ങിയതിനുശേഷം മാത്രം മാതാപിതാക്കൾ ഉറങ്ങും. അവൻ ഉണരും മുൻപേ ഉണരും.\nകുട്ടികൾ വിഡിയോ ഗെയിം കളിക്കുമ്പോൾ കണ്ടില്ലെന്നു നടിക്കുന്ന മാതാപിതാക്കളാണ് അധികവും. വീട്ടിൽ എല്ലാവരും ഫോണിലാണ്. പിന്നെങ്ങനെ കുട്ടികളെ വിലക്കും? കുട്ടികൾ ശരീരത്തിനും മനസ്സിനും ഹാനികരമായ ഗെയിമുകൾ കളിച്ചു തുടങ്ങുമ്പോൾത്തന്നെ പിന്തിരിപ്പിക്കാൻ കഴിയണമെന്നു മാനസികാരോഗ്യ വിദഗ്ധർ മുന്നറിയിപ്പു നൽകുന്നു. തന്റെ മക്കൾ അങ്ങനെയൊന്നും ചെയ്യില്ലെന്നാണു പല മാതാപിതാക്കളും കരുതുന്നത്. അതുകൊണ്ടുതന്നെ ആദ്യം അവർ ഇത്തരം തെറ്റായ പ്രവണതകൾ കണ്ടില്ലെന്നു നടിക്കും. നിവൃത്തിയില്ലാതെ ഏറ്റവും ഒടുവിലാണു മറ്റു വഴികൾ തേടുന്നത്. അപ്പോഴേക്കും കുട്ടികളുടെ വ്യക്തിത്വത്തെ വരെ ഇത്തരം ഗെയിമുകൾ സ്വാധീനിച്ചിരിക്കും.\nമകനും പോയി പണവും പോയി; നീതി തേടി പിതാവ്\nതിരുവനന്തപുരത്തെ സർക്കാർ എൻജിനീയറിങ് കോളജിൽ പഠിക്കുമ്പോഴാണ് അർജുൻ (23) ഓൺലൈൻ ഗെയിമിന്റെ വലയിൽ വീണത്. പരീക്ഷയ്ക്കു ഫീസ് അടയ്ക്കാൻ നൽകിയ പണവും കൂട്ടുകാരന്റെ പരീക്ഷാഫീസും വാങ്ങി ഉൗണും ഉറക്കവുമില്ലാതെ കളിച്ചു. ആ പണമെല്ലാം പോയി. ഒടുവിൽ പിടിച്ചുനിൽക്കാൻ കഴിയാതെ നാടുവിട്ടപ്പോഴാണു വീട്ടുകാർ വിവരം അറിയുന്നത്. പിന്നീടു കളിയിൽനിന്നു പിന്മാറിയെന്നു വീട്ടുകാർ കരുതി. എന്നാൽ, മാതാപിതാക്കളുടെ അക്കൗണ്ടിൽനിന്ന് അവരറിയാതെ പണം പിൻവലിച്ചും പലരിൽ നിന്നും പണം കടം വാങ്ങിയും കളി തുടർന്നു.\n6 ലക്ഷം രൂപ ഇങ്ങനെ നഷ്ടപ്പെട്ടിട്ടുണ്ടെന്ന് ആലപ്പുഴ വീയപുരം സ്വദേശിയായ പിതാവ് പറഞ്ഞു. പ്രായപൂർത്തിയായ മകനെ കളിയിൽനിന്ന് എങ്ങനെ മോചിപ്പിക്കുമെന്ന് അദ്ദേഹത്തിനും അറിയില്ലായിരുന്നു.\nസുഹൃത്ത് പണയം വച്ച ബൈക്ക് തിരിച്ചെടുക്കാൻ അർജുനെ ഏൽപിച്ച 60,000 രൂപയും അച്ഛന്റെ ബാങ്ക് അക്കൗണ്ടിൽനിന്ന് 25,000 രൂപയും എടുത്തു കളിച്ചു. പണം നഷ്ടമായതോടെ വീട്ടിൽനിന്നു രണ്ടു ദിവസം മാറിനിന്നു.\nപിന്നീടു വീടിനു സമീപത്തുവച്ച് ദേഹത്ത് പെട്രോളൊഴിച്ച് തീ കൊളുത്തി ജീവനൊടുക്കാൻ ശ്രമിച്ചു. സാരമായി പൊള്ളലേറ്റ അർജുൻ പിറ്റേന്ന് ആലപ്പുഴ മെഡിക്കൽ കോളജ് ആശുപത്രിയിൽ മരിച്ചു. ഗെയിം തയാറാക്കിയ കമ്പനിക്കെതിരെ നഷ്ടപരിഹാരം ആവശ്യപ്പെട്ടു കേസ് നൽകാൻ പോകുകയാണെന്നു പിതാവ് പറഞ്ഞു.\nനാളെ: എന്താണു പരിഹാരം?\nEnglish Summary: Mobile game addiction of children


Latest News Middleeast | Latest News in Latest News Middleeast - Part 11\nMonday, January 24, 2022 17:49:33 PM\nഖത്തറിൽ ഗാര്‍ഹിക തൊഴിലാളികള്‍ക്ക് പ്രൊബേഷന് മൂന്ന് മാസത്തില് നിന്ന് ഒമ്പത് മാസമാക്കി\nസ്വന്തം ലേഖകൻ: ഗാര്‍ഹിക തൊഴിലാളികളുടെ പ്രൊബേഷന് കാലാവധി നിലവില് വന്നു. മൂന്ന് മാസത്തില് നിന്ന് ഒമ്പത് മാസമായാണ് നീട്ടിയിരിക്കുന്നത്. പുതിയ തീരുമാനം ശനിയാഴ്ച മുതല് പ്രാബല്യത്തില് വന്നതായി തൊഴില് മന്ത്രാലയം അറിയിച്ചു. 2005 ലെ തൊഴില് നിയമത്തില് ഭേദഗതി വരുത്തിയാണ് വീട്ടുജോലിക്കാരുടെ പ്രൊബേഷന് മൂന്നില് നിന്നും ഒമ്പത് മാസമാക്കി ഉയര്‍ത്തിയത്. കഴിഞ്ഞ ജൂലൈയില് ആയിരുന്നു ഇതു …\nയുകെയില് കോവിഡ് കേസു കള് രണ്ടാം ദിവസവും താഴേ ക്ക്; നാലാം ഡോസ് വാക്സിൻ വേണ്ടിവരില്ലെന്ന് വിദഗ്ദർ\nസ്വന്തം ലേഖകൻ: യുകെയില് പ്രതിദിന കോവിഡ് കേസുകള് തുടര്‍ച്ചയായ രണ്ടാം ദിവസവും താഴ്ന്നു. കഴിഞ്ഞ 24 മണിക്കൂറില് 178,250 പുതിയ പോസിറ്റീവ് രോഗികളെയാണ് കണ്ടെത്തിയത്. കഴിഞ്ഞ ആഴ്ചയിലെ കണക്കുകളില് നിന്നും6ശതമാനം കുറവാണിത്.2മില്ല്യണ് ടെസ്റ്റുകള് നടത്തിയപ്പോഴാണ് ഇത്രയും രോഗികളെ കണ്ടെത്താന് കഴിഞ്ഞത്. അതിതീവ്ര വ്യാപനശേഷിയുള്ള പുതിയ വേരിയന്റ് കൂടി ഒരു മാസത്തോട് …\nസ്വന്തം ലേഖകൻ: മധ്യ ഏഷ്യൻ രാജ്യമായ കസാഖ്സ്ഥാൻ വലിയ പ്രതിഷേധങ്ങൾക്ക് സാക്ഷ്യം വഹിക്കുകയാണ്. പഴയ സോവിയറ്റ് രാജ്യത്ത് സ്വേച്ഛാധിപത്യ സർക്കാരിന് നേർക്ക് നടക്കുന്ന അപൂർവം പ്രക്ഷോഭമാണ് ഇപ്പോഴത്തേത്. തലസ്ഥാനമായ അൽമാട്ടിയിലെ സിറ്റി ഹാൾ കത്തിയെരിയുന്നു, അതേ സമയം തന്നെ രാജ്യത്തിന്റെ ആദ്യത്തെ പ്രസിഡന്റ് നൂർസുൽത്താൻ നസർബയേവിയുടെ പ്രതിമ തകരുന്നു. — കലുഷിതമാണ് ഈ പഴയ സോവിയറ്റ് …\nസ്വന്തം ലേഖകൻ: വൈകാരികമായി ഒരുപാട് കയറ്റിറക്കങ്ങളിലൂടെ കടന്നുപോകുന്ന മാതൃത്വത്തെ വ്യവസായമായി മാറ്റിയിരിക്കുകയാണ് യുക്രെയ്ന്. ഗര്‍ഭപാത്രം വാടകയ്ക്ക് നല്‍കുന്ന സ്ത്രീകള്‍ക്ക് ഒരു പ്രസവത്തിന് എട്ടു ലക്ഷത്തോളം രൂപയാണ് ഒരു കമ്പനി നല്‍കുക. അതു മാത്രമല്ല, ഓരോ മാസവും 19,000 രൂപ എന്ന നിരക്കില് ഒമ്പതു മാസം സ്റ്റൈപ്പന്റും നല്‍കും. അതായത്, യുക്രെയ്‌നിലെ ശരാശരി വാര്‍ഷിക ശമ്പളത്തിന്റെ മൂന്നിരട്ടിയിലധികം …\nസ്വന്തം ലേഖകൻ: ലോകത്തെ ഏറ്റവും തിരക്കേറിയ അന്താരാഷ്ട്ര വിമാനത്താവളമെന്ന ബഹുമതി ദുബായ്ക്ക് സ്വന്തം. യുകെ ആസ്ഥാനമായുള്ള ഗ്ലോബല് ട്രാവല് ഡാറ്റ പ്രൊവൈഡര് ഒഎജിയാണ് വിവരങ്ങള് പുറത്തുവിട്ടത്. ഡിസംബറില് മാത്രം 3.542 ദശലക്ഷം സീറ്റുകളാണ് ദുബായ് നല്‍കിയതെന്ന് ഒഎജി കണക്കുകള് വ്യക്തമാക്കുന്നു. 2.5 ദശലക്ഷം സീറ്റുകളോടെ ലണ്ടനിലെ ഹീത്രൂ വിമാനത്താവളം രണ്ടാം സ്ഥാനത്താണ്. ഹീത്രൂവിന് ദുബായേക്കാള് 10 …\nഖത്തര് – സൗദി ബന്ധം വീണ്ടും ശക്തമാകുന്നു; ഇരു രാജ്യങ്ങള്‍ക്കുമിടയില് ട്രെയിന് സര്‍വീസ്\nസ്വന്തം ലേഖകൻ: ഖത്തറും സൗദിയും തമ്മിലുള്ള ബന്ധം കൂടുതല് ഊഷ്മളമാകുന്നു. ഇരു രാജ്യങ്ങള്‍ക്കും ഇടയില് ട്രെയിന് ഗതാഗതം ആരംഭിക്കാനാണ് പുതിയ തീരുമാനം. ഇതുമായി ബന്ധപ്പെട്ട ചര്‍ച്ചകള് ആരംഭിച്ചു കഴിഞ്ഞതായി പ്രാദേശിക മാധ്യമങ്ങള് റിപ്പോര്‍ട്ട് ചെയ്തു. സൗദി ഗതാഗത, ലോജിസ്റ്റിക് മന്ത്രി സാലിഹ് ബിന് നാസര് അല് ജാസറിന്റെ ഔദ്യോഗിക ദോഹ സന്ദര്‍ശനത്തിനിടെയാണ് ഇതുമായി ബന്ധപ്പെട്ട ചര്‍ച്ചകള് …\nസ്വന്തം ലേഖകൻ: കേരളത്തിലെ ഏഴ് ദിവസത്തെ ക്വാറൻ്റീനും ഉയർന്ന വിമാന നിരക്കും കാരണം ഒമാനിൽനിന്നുള്ള പ്രവാസികൾ നാട്ടിലേക്കുള്ള യാത്രകൾ ഒഴിവാക്കുന്നു. കേരളത്തിൽ ഏഴ് ദിവസത്തെ ഹോം ക്വാറൻ്റീൻ നിർബന്ധമാക്കിയുള്ള സർക്കാർ ഉത്തരവ് പുറത്തിറങ്ങിയത് ഹൃസ്വകാല യാത്രക്കാർക്ക് തിരിച്ചടിയായിരിക്കുകയാണ്. ഇന്ത്യയിൽ കോവിഡ് കുതിച്ചുയരാൻ സാധ്യതയുണ്ടെന്ന റിപ്പോർട്ടിന്റെ അടിസ്ഥാനത്തിൽ ഇന്ത്യയിൽനിന്ന് തിരിച്ചെത്തുന്നവർക്ക് ഒമാനിലും ക്വാറൻ്റീൻ ഉണ്ടാവാൻ സാധ്യതയുണ്ടെന്നാണ് പലരും …\nഒമിക്രോണിനെ തടുക്കാൻ തുണി മാസ്ക് പോര; നിർബന്ധമായും സർജിക്കൽ മാസ്ക് ധരിക്കണമെന്ന് ഖത്തർ\nസ്വന്തം ലേഖകൻ: ജനങ്ങൾ നിർബന്ധമായും സർജിക്കൽ മാസ്ക് ധരിക്കണമെന്ന് ഹമദ് മെഡിക്കൽ കോർപറേഷൻ ഇൻഫെക്ഷൻ കൺേട്രാൾ പ്രാക്ടിഷ്ണർ ഒമർ അൽ ഹസനാത്ത്. ഒമിക്രോൺ വളരെ വേഗത്തിൽ പടരാൻ സാധ്യതയുള്ള ഒന്നാണ്. അതുകൊണ്ട് മൂന്ന് ലെയറുകളുള്ള മാസ്ക്കുകൾ തന്നെ ധരിക്കണമെന്ന് ഹമദ് മെഡിക്കൽ കോർപ്പറേഷൻ (എച്ച്എംസി) ഡോക്ടർ ജനങ്ങൾക്ക് നിർദ്ദേശം നൽകി. എല്ലാ മാസ്കുകളും ഒരുപോലെ അല്ല …\nയുകെയിൽ കേസുകളും ആശുപത്രി പ്രവേശനങ്ങളും താഴേക്ക്; ജീവനക്കാരുടെ ക്ഷാമം തീർക്കാൻ പട്ടാളം\nസ്വന്തം ലേഖകൻ: ഒരു മാസത്തിനിടെ ആദ്യമായി യുകെയില് പ്രതിദിന കോവിഡ് കേസുകള് താഴ്ന്നു. ഒമിക്രോണ് ഹോട്ട്‌സ്‌പോട്ടായ ലണ്ടനിലും ആശുപത്രി പ്രവേശനങ്ങള് കുറയുന്നത് പീക്ക് ലെവല് പിന്നിട്ടതിന്റെ സൂചനയാണ്. ഇതോടെ ഇപ്പോള് എന്‍എച്ച്എസ് നേരിടുന്ന സമ്മര്‍ദ്ദം കുറയുമെന്ന നിലപാടിലാണ് മന്ത്രിമാര്. യുകെയില് കഴിഞ്ഞ 24 മണിക്കൂറില് 179,756 പോസിറ്റീവ് ടെസ്റ്റുകളാണ് സ്ഥിരീകരിച്ചതെന്ന് ഹെല്‍ത്ത് ഡിപ്പാര്‍ട്ട്‌മെന്റ് വ്യക്തമാക്കുന്നത്. കഴിഞ്ഞ …\nട്രംപും ട്രംപൻമാരും അമേരിക്കയുടെ കഴുത്തില് കത്തിവച്ചിരിക്കുന്നു; കാപിറ്റോൾ വാർഷികത്തിൽ ബൈഡൻ\nസ്വന്തം ലേഖകൻ: മുന് പ്രസിഡന്റ് ഡോണള്‍ഡ് ജെ. ട്രംപ് നുണകള് പ്രോത്സാഹിപ്പിക്കുകയും ജനാധിപത്യത്തെ തകര്‍ക്കുകയും ചെയ്തുവെന്ന് പ്രസിഡന്റ് ബൈഡന്. ട്രംപിന്റെ നടപടികളെ അദ്ദേഹം ശക്തമായി അപലപിക്കുകയും ചെയ്തു. സ്വതന്ത്രവും നീതിയുക്തവുമായ തിരഞ്ഞെടുപ്പില് പരാജയപ്പെട്ടുവെന്ന വസ്തുത സഹിക്കാന് വയ്യാതെ, ട്രംപും കൂട്ടാളികളും ‘അമേരിക്കയുടെ കഴുത്തിൽ ഒരു കഠാര പിടിച്ചിരിക്കുകയാണെന്ന്’ ബൈഡന് ആരോപിച്ചു. അധികാരമേറ്റതിനുശേഷം മുന് പ്രസിഡന്റിനെതിരെയുള്ള ബൈഡൻ്റെ …


അവന് (അല്ലാഹു) പറഞ്ഞു: അങ്ങനെ തന്നെ.\nമുമ്പ് നീ യാതൊന്നുമല്ലാതിരുന്നപ്പോള് നിന്നെ ഞാന് സൃഷ്ടിച്ചിരിക്കെ, ഇത് എന്നെ സംബന്ധിച്ചിടത്തോളം ഒരു നിസ്സാര കാര്യം മാത്രമാണ് എന്ന് നിന്‍റെ രക്ഷിതാവ് പ്രഖ്യാപിച്ചിരിക്കുന്നു.\nഅദ്ദേഹം (സകരിയ്യാ) പറഞ്ഞു: നീ എനിക്ക് ഒരു ദൃഷ്ടാന്തം ഏര്‍പെടുത്തിത്തരേണമേ.\nഅവന് (അല്ലാഹു) പറഞ്ഞു: നിനക്കുള്ള ദൃഷ്ടാന്തം വൈകല്യമൊന്നും ഇല്ലാത്തവനായിരിക്കെത്തന്നെ(1) ജനങ്ങളോട് മൂന്ന് രാത്രി (ദിവസം) നീ സംസാരിക്കാതിരിക്കലാകുന്നു.\nഅങ്ങനെ അദ്ദേഹം പ്രാര്‍ത്ഥനാമണ്ഡപത്തില് നിന്ന് തന്‍റെ ജനങ്ങളുടെ അടുക്കലേക്ക് പുറപ്പെട്ടു.\nഎന്നിട്ട്, നിങ്ങള് രാവിലെയും വൈകുന്നേരവും അല്ലാഹുവിന്‍റെ പരിശുദ്ധിയെ പ്രകീര്‍ത്തിക്കുക എന്ന് അവരോട് ആംഗ്യം കാണിച്ചു\nഹേ, യഹ്‌യാ(2) വേദഗ്രന്ഥം ബലമായി സ്വീകരിച്ച് കൊള്ളുക. (എന്ന് നാം പറഞ്ഞു:) കുട്ടിയായിരിക്കെത്തന്നെ അദ്ദേഹത്തിന് നാം ജ്ഞാനം നല്‍കുകയും ചെയ്തു.\nവേദഗ്രന്ഥത്തില് മര്‍യമിനെപ്പറ്റിയുള്ള വിവരം നീ പറഞ്ഞുകൊടുക്കുക.\nഅവള് തന്‍റെ വീട്ടുകാരില് നിന്നകന്ന് കിഴക്ക് ഭാഗത്തുള്ള ഒരു സ്ഥലത്തേക്ക് മാറിത്താമസിച്ച സന്ദര്‍ഭം(3)\nഎന്നിട്ട് അവര് കാണാതിരിക്കാന് അവള് ഒരു മറയുണ്ടാക്കി. അപ്പോള് നമ്മുടെ ആത്മാവിനെ (ജിബ്‌രീലിനെ)(4) നാം അവളുടെ അടുത്തേക്ക് നിയോഗിച്ചു. അങ്ങനെ അദ്ദേഹം അവളുടെ മുമ്പില് തികഞ്ഞ മനുഷ്യരൂപത്തില് പ്രത്യക്ഷപ്പെട്ടു.\nഅവള് പറഞ്ഞു: തീര്‍ച്ചയായും നിന്നില് നിന്ന് ഞാന് പരമകാരുണികനില് ശരണം പ്രാപിക്കുന്നു. നീ ധര്‍മ്മനിഷ്ഠയുള്ളവനാണെങ്കില് (എന്നെ വിട്ട് മാറിപ്പോകൂ.)(5)\nഅദ്ദേഹം പറഞ്ഞു: (കാര്യം) അങ്ങനെതന്നെയാകുന്നു. അത് തന്നെ സംബന്ധിച്ചിടത്തോളം നിസ്സാരമായ ഒരു കാര്യമാണെന്ന് നിന്‍റെ രക്ഷിതാവ് പറഞ്ഞിരിക്കുന്നു.\nഅവനെ (ആ കുട്ടിയെ) മനുഷ്യര്‍ക്കൊരു ദൃഷ്ടാന്തവും, നമ്മുടെ പക്കല് നിന്നുള്ള കാരുണ്യവും ആക്കാനും (നാം ഉദ്ദേശിക്കുന്നു.) അത് തീരുമാനിക്കപ്പെട്ട ഒരു കാര്യമാകുന്നു.\nഅങ്ങനെ പ്രസവവേദന അവളെ ഒരു ഈന്തപ്പന മരത്തിന്‍റെ അടുത്തേക്ക് കൊണ്ട് വന്നു.\n(6) അവള് പറഞ്ഞു: ഞാന് ഇതിന് മുമ്പ് തന്നെ മരിക്കുകയും, പാടെ വിസ്മരിച്ച് തള്ളപ്പെട്ടവളാകുകയും ചെയ്തിരുന്നെങ്കില് എത്ര നന്നായിരുന്നേനേ!\nഉടനെ അവളുടെ താഴ്ഭാഗത്ത് നിന്ന് (ഒരാള്) വിളിച്ചുപറഞ്ഞു: നീ വ്യസനിക്കേണ്ട, നിന്‍റെ താഴ്ഭാഗത്ത് ഒരു അരുവി(7) ഉണ്ടാക്കി തന്നിരിക്കുന്നു.\nഅങ്ങനെ നീ തിന്നുകയും കുടിക്കുകയും കണ്ണുകുളിര്‍ത്തിരിക്കുകയും ചെയ്യുക.\nഇനി നീ മനുഷ്യരില് ആരെയെങ്കിലും കാണുന്ന പക്ഷം ഇപ്രകാരം പറഞ്ഞേക്കുക: പരമകാരുണികന്ന് വേണ്ടി ഞാന് ഒരു വ്രതം നേര്‍ന്നിരിക്കയാണ് അതിനാല് ഇന്നു ഞാന് ഒരു മനുഷ്യനോടും സംസാരിക്കുകയില്ല തന്നെ.\nഹേ; ഹാറൂന്‍റെ സഹോദരീ,(8) നിന്‍റെ പിതാവ് ഒരു ചീത്ത മനുഷ്യനായിരുന്നില്ല. നിന്‍റെ മാതാവ് ഒരു ദുര്‍നടപടിക്കാരിയുമായിരുന്നില്ല.\nഞാന് എവിടെയായിരുന്നാലും എന്നെ അവന് അനുഗൃഹീതനാക്കിയിരിക്കുന്നു.\nഞാന് ജീവിച്ചിരിക്കുന്ന കാലമത്രയും നമസ്കരിക്കുവാനും സകാത്ത് നല്‍കുവാനും അവന് എന്നോട് അനുശാസിക്കുകയും ചെയ്തിരിക്കുന്നു.\nഅതത്രെ മര്‍യമിന്‍റെ മകനായ ഈസാ(9) അവര് ഏതൊരു വിഷയത്തില് തര്‍ക്കിച്ച് കൊണ്ടിരിക്കുന്നുവോ അതിനെപ്പറ്റിയുള്ള യഥാര്‍ത്ഥമായ വാക്കത്രെ ഇത്.\nഒരു സന്താനത്തെ സ്വീകരിക്കുക എന്നത് അല്ലാഹുവിന്നുണ്ടാകാവുന്നതല്ല.\n(10) അവന് എത്ര പരിശുദ്ധന്! അവന് ഒരു കാര്യം തീരുമാനിച്ച് കഴിഞ്ഞാല് അതിനോട് ഉണ്ടാകൂ എന്ന് പറയുക മാത്രംചെയ്യുന്നു. അപ്പോള് അതുണ്ടാകുന്നു.\nഎന്നിട്ട് അവര്‍ക്കിടയില് നിന്ന് കക്ഷികള് ഭിന്നിച്ചുണ്ടായി.(11) അപ്പോള് അവിശ്വസിച്ചവര്‍ക്കത്രെ ഭയങ്കരമായ ഒരു ദിവസത്തിന്‍റെ സാന്നിദ്ധ്യത്താല് വമ്പിച്ച നാശം.\nഅവര് നമ്മുടെ അടുത്ത് വരുന്ന ദിവസം അവര്‍ക്ക് എന്തൊരു കേള്‍വിയും കാഴ്ചയുമായിരിക്കും!(12) പക്ഷെ ഇന്ന് ആ അക്രമികള് പ്രത്യക്ഷമായ വഴികേടിലാകുന്നു.\nഅദ്ദേഹം (ഇബ്രാഹീം) പറഞ്ഞു: താങ്കള്‍ക്ക് സലാം. താങ്കള്‍ക്ക് വേണ്ടി ഞാന് എന്‍റെ രക്ഷിതാവിനോട് പാപമോചനം തേടാം.(13) തീര്‍ച്ചയായും അവനെന്നോട് ദയയുള്ളവനാകുന്നു.\nഅല്ലാഹു അനുഗ്രഹം നല്‍കിയിട്ടുള്ള പ്രവാചകന്‍മാരത്രെ അവര്.\nആദമിന്‍റെ സന്തതികളില് പെട്ടവരും, നൂഹിനോടൊപ്പെം നാം കപ്പലില് കയറ്റിയവരില്‍പെട്ടവരും ഇബ്രാഹീമിന്‍റെയും ഇസ്രായീലിന്‍റെയും സന്തതികളില് പെട്ടവരും, നാം നേര്‍വഴിയിലാക്കുകയും പ്രത്യേകം തെരഞ്ഞെടുക്കുകയും ചെയ്തവരില് പെട്ടവരുമത്രെ അവര്.\nപരമകാരുണികന്‍റെ തെളിവുകള് അവര്‍ക്ക് വായിച്ചുകേള്‍പിക്കപ്പെടുന്ന പക്ഷം പ്രണമിക്കുന്നവരും കരയുന്നവരുമായി ക്കൊണ്ട് അവര് താഴെ വീഴുന്നതാണ്.\nപിന്നീട് ധര്‍മ്മനിഷ്ഠ പാലിച്ചവരെ നാം രക്ഷപ്പെടുത്തുകയും, അക്രമികളെ മുട്ടുകുത്തിയവരായിക്കൊണ്ട് നാം അതില് വിട്ടേക്കുകയും ചെയ്യുന്നതാണ്.(14)\nസ്പഷ്ടമായ നിലയില് നമ്മുടെ ദൃഷ്ടാന്തങ്ങള് അവര്‍ക്ക് വായിച്ചുകേള്‍പിക്കപ്പെട്ടാല് അവിശ്വസിച്ചവര് വിശ്വസിച്ചവരോട് പറയുന്നതാണ്: ഈ രണ്ട് വിഭാഗത്തില് കൂടുതല് ഉത്തമമായ സ്ഥാനമുള്ളവരും ഏറ്റവും മെച്ചപ്പെട്ട സംഘമുള്ളവരും ആരാണ്?(15)\n(നബിയേ,) പറയുക: വല്ലവനും ദുര്‍മാര്‍ഗത്തിലായിക്കഴിഞ്ഞാല് പരമകാരുണികന് അവന്നു അവധി നീട്ടികൊടുക്കുന്നതാണ്.\nഅങ്ങനെ തങ്ങള്‍ക്ക് മുന്നറിയിപ്പ് നല്‍കപ്പെടുന്ന കാര്യം അതായത് ഒന്നുകില് ശിക്ഷ, അല്ലെങ്കില് അന്ത്യസമയം -അവര് കാണുമ്പോള് അവര് അറിഞ്ഞ് കൊള്ളും; കൂടുതല് മോശമായ സ്ഥാനമുള്ളവരും, കുടുതല് ദുര്‍ബലരായ സൈന്യവും ആരാണെന്ന്.\nസന്‍മാര്‍ഗം സ്വീകരിച്ചവര്‍ക്ക് അല്ലാഹു സന്‍മാര്‍ഗനിഷ്ഠ വര്‍ദ്ധിപ്പിച്ച് കൊടുക്കുന്നതാണ്.\nനിലനില്‍ക്കുന്ന സല്‍കര്‍മ്മങ്ങളാണ് നിന്‍റെ രക്ഷിതാവിങ്കല് ഉത്തമമായ പ്രതിഫലമുള്ളതും ഉത്തമമായ പരിണാമമുള്ളതും\nആര്‍ക്കും ശുപാര്‍ശ ചെയ്യാന് അധികാരമുണ്ടായിരിക്കുകയില്ല. പരമകാരുണികനുമായി കരാറുണ്ടാക്കിയിട്ടുള്ളവനൊഴികെ.(16)\nവിശ്വസിക്കുകയും സല്‍കര്‍മ്മങ്ങള് പ്രവര്‍ത്തിക്കുകയും ചെയ്തവരാരോ അവര്‍ക്ക് പരമകാരുണികന് സ്നേഹമുണ്ടാക്കികൊടുക്കുന്നതാണ്; തീര്‍ച്ച.(17)


വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/ശെൽവരശ സ്വാമിനാഥൻ - വിക്കിപീഡിയ\nവിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/ശെൽവരശ സ്വാമിനാഥൻ\n< വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ\nതാഴെ നല്കിയിരിക്കുന്ന താൾ നീക്കം ചെയ്യാൻ നിർദ്ദേശിച്ചതുമായി ബന്ധപ്പെട്ട ചർച്ചയുടെ ശേഖരിക്കപ്പെട്ട വിവരങ്ങളാണിത്. ദയവായി ഇതിൽ മാറ്റം വരുത്തരുത്. തുടർചർച്ചകളും നിർദ്ദേശങ്ങളും അനുയോജ്യമായ മറ്റു താളുകളിൽ (ലേഖനത്തിന്റെ സംവാദം താൾ അല്ലെങ്കിൽ മായ്ക്കൽ പുനഃപരിശോധന) നടത്താൻ താല്പര്യം. പുതിയ തിരുത്തുകളൊന്നും ഈ താളിൽ നടത്താൻ പാടില്ല.\nതീരുമാനം: നീക്കം ചെയ്തു. ഉപയോക്താവിനെ തടയുകയും ചെക്ക് യൂസർ പരിശോധനയ്ക്ക് നിർദ്ദേശിക്കുകയും ചെയ്യുന്നു. --അജയ് ബാലചന്ദ്രൻ (സംവാദം) 05:21, 10 മാർച്ച് 2014 (UTC)\nശെൽവരശ സ്വാമിനാഥൻ (സംവാദം | നാൾവഴി | പ്രവർത്തനരേഖകൾ | മായ്ക്കുക)\nപെട്ടെന്ന് നീക്കം ചെയ്യാനുള്ള മാനദണ്ഡങ്ങൾ പാലിക്കാത്തതിനാൽ AFD അനുസരിച്ച് നീക്കം ചെയ്യാൻ നിർദ്ദേശിക്കുന്നു (WP:DEL-REASON പാലിക്കുന്നുണ്ട്). ലേഖനം വിക്കിപീഡിയ:തട്ടിപ്പുകൾ ഉണ്ടാക്കരുത് എന്ന മാർഗ്ഗരേഖയുടെ ലംഘനമാണെന്ന് സംശയിക്കുന്നു. ലേഖകന് സ്രോതസ്സുകൾ ചൂണ്ടിക്കാണിക്കാൻ നൽകിയ സമയം അടുത്ത രണ്ടു ദിവസം കൊണ്ട് അവസാനിക്കും. ഇത് ആജീവനാന്ത തടയൽ ലഭിക്കത്തക്ക അലങ്കോലപ്പെടുത്തലായതിനാൽ ശ്രദ്ധാപൂർവ്വം സ്വന്തം നിലയി‌ൽ തിരച്ചിലുകൾ നടത്തി തീരുമാനമെടുത്ത് അഭിപ്രായപ്രകടനം നടത്തണം എന്ന് അഭ്യർത്ഥിക്കുന്നു. ഒന്നിലധികം ഇരുത്തം വന്ന ഉപയോക്താക്കൾക്ക് തട്ടിപ്പാണെന്ന് തോന്നിയിട്ടുള്ള ലേഖനങ്ങൾ പോലും ചിലപ്പോൾ യഥാർത്ഥത്തിലുള്ള വിഷയത്തെപ്പറ്റിയുള്ളതാണെന്ന് തെളിഞ്ഞിട്ടുണ്ട് എന്നും ഓർമിപ്പിക്കട്ടെ. --അജയ് ബാലചന്ദ്രൻ (സംവാദം) 06:36,3മാർച്ച് 2014 (UTC)\nമായ്ക്കുക അവധി കഴിഞ്ഞിലെ ഇനി മായ്ക്കാം . ഉപയോക്താവിന് താകീത് കൊടുക്കാൻ മറകണ്ട - Irvin Calicut....ഇർവിനോട് സംവദിക്കാൻ 19:12,5മാർച്ച് 2014 (UTC)\nമായ്ക്കൽ നിർദ്ദേശം കൊടുത്തിട്ട് ഏഴുദിവസമായില്ലല്ലോ? 10-ആം തീയതി കഴിഞ്ഞ് മായിക്കാം. ഇനി അഥവാ ഇങ്ങനൊരു കക്ഷി ഉണ്ടെങ്കിലോ? . ഇത് പെട്ടെന്ന് നീക്കം ചെയ്യേണ്ട വിഷയമല്ല. മലയാളത്തിലെ പിടിക്കപ്പെട്ട ആദ്യ തട്ടിപ്പുമാണെന്ന് തോന്നുന്നു. എല്ലാ നയവും പാലിച്ച് മുന്നോട്ടു നീങ്ങാം. --അജയ് ബാലചന്ദ്രൻ (സംവാദം) 06:18,6മാർച്ച് 2014 (UTC)\nമലയാളം വിക്കി പീഡിയയിൽ ആദ്യമായി പിടിക്കപ്പെട്ട തട്ടിപ്പായി ഇതിനെ നിലനിർത്തിക്കൂടേ! മുകളിൽ തന്നെ ഇതൊരു തട്ടിപ്പാണെന്നു ബോറ്ഡും വെച്ചു?--:- എന്ന് - അരയശ്ശേരിൽ സുബ്രഹ്മണ്യപ്പണിക്കർ മനു✆ 06:27,6മാർച്ച് 2014 (UTC)\nഅങ്ങനെ ഒരു ഗൂഢലക്ഷ്യത്തോടെ ഞാൻ വിക്കിപീഡിയ:മലയാളം വിക്കിപീഡിയയിൽ ഉണ്ടാക്കപ്പെട്ട തട്ടിപ്പുകളുടെ പട്ടിക എന്നൊരു താളുണ്ടാക്കിയിട്ടുണ്ട്. ഈ ലേഖനം ഡിലീറ്റ് ചെയ്ത ശേഷം ഒരു ആർക്കൈവ് പതിപ്പുണ്ടാക്കി അതിലേയ്ക്ക് ഈ പട്ടികയിൽ നിന്ന് ലിങ്കു കൊടുക്കാവുന്ന സംവിധാനമാണ് ഇംഗ്ലീഷ് വിക്കിയിൽ നിലവിലുള്ളത്. അത് ഇവിടെയും ചെയ്യാം (പട്ടികയിലെ "തട്ടിപ്പുകൾ ആർക്കൈവ് ചെയ്യുന്നതു സംബന്ധിച്ച് കാര്യനിർവാഹകർക്കുള്ള നിർദ്ദേശങ്ങൾ" എന്ന ഭാഗം കാണുക) ഇത്തരം എലാബറേറ്റ് ഹോക്സുകൾ ഉണ്ടാക്കുന്നവരെ ഇംഗ്ലീഷ് വിക്കിപീഡിയയിൽ ആജീവനാന്ത വിലക്കും കൊടുക്കാറുണ്ട്. ഇവർ ആരുടെയെങ്കിലും സോക്കാണോ എന്നും പരിശോധിച്ചിട്ടുണ്ടെന്ന് ഞാൻ പണ്ടു കണ്ടതായി ഓർക്കുന്നു. നമുക്ക് ഇത് ആദ്യ സംഭവമായതുകൊണ്ട് എന്ത് ചെയ്യണമെന്ന് ചർച്ചയിലൂടെ തീരുമാനിക്കാവുന്നതാണ്. ഞാൻ എന്തായാലും ഒരു ചെക്ക് യൂസർ റിക്വസ്റ്റിടാമെന്ന് വിചാരിക്കുന്നു. --അജയ് ബാലചന്ദ്രൻ (സംവാദം) 07:13,6മാർച്ച് 2014 (UTC)\nഇന്ത്യയുമായി ബന്ധപ്പെട്ട ഒരു തട്ടിപ്പിന്റെ ഇംഗ്ലീഷ് വിക്കിപീഡിയയിലെ ആർക്കൈവ് പതിപ്പ് നോക്കൂ. --അജയ് ബാലചന്ദ്രൻ (സംവാദം) 07:15,6മാർച്ച് 2014 (UTC)\nബെച്ചോളിം കോൺഫ്ലിക്റ്റ് എന്ന ലേഖനമുണ്ടാക്കിയ ആളിന്റെ ഉപയോക്തൃ താളാണ് ഇത്. ആൾക്ക് ആജീവനാന്ത വിലക്കാണ് കൊടുത്തിരിക്കുന്നത്. മലയാളം വിക്കിപീഡിയയിലും പൂർണ്ണമായ തട്ടിപ്പ് ലേഖനമുണ്ടാക്കുന്നവർക്ക് ഇതുതന്നെയാണ് കൊടുക്കേണ്ട ശിക്ഷ എന്നാണ് എന്റെ അഭിപ്രായം. ഇത്തരം തട്ടിപ്പുണ്ടാക്കുന്നവർ നന്നാക്കിയെടുക്കാവുന്ന ആൾക്കാരാണെന്ന് എനിക്ക് പ്രതീക്ഷയില്ല. --അജയ് ബാലചന്ദ്രൻ (സംവാദം) 07:20,6മാർച്ച് 2014 (UTC)\nഎന്താ നല്ല കൈപ്പണി...--:- എന്ന് - അരയശ്ശേരിൽ സുബ്രഹ്മണ്യപ്പണിക്കർ മനു✆ 07:42,6മാർച്ച് 2014 (UTC)\nമുകളിലെ സംവാദം ഭാവിയിലെ ആവശ്യങ്ങൾക്കായി ശേഖരിക്കപ്പെട്ടതാണ്. ദയവായി ഇതിൽ മാറ്റം വരുത്തരുത്. തുടർചർച്ചകളും നിർദ്ദേശങ്ങളും അനുയോജ്യമായ മറ്റു താളുകളിൽ (ലേഖനത്തിന്റെ സംവാദം താൾ അല്ലെങ്കിൽ മായ്ക്കൽ പുനഃപരിശോധന) എന്നിവിടങ്ങളിൽ നടത്താൻ താല്പര്യം. പുതിയ തിരുത്തുകളൊന്നും ഈ താളിൽ നടത്താൻ പാടില്ല.\n"https://ml.wikipedia.org/w/index.php?title=വിക്കിപീഡിയ:ഒഴിവാക്കാൻ_സാദ്ധ്യതയുള്ള_ലേഖനങ്ങൾ/ശെൽവരശ_സ്വാമിനാഥൻ&oldid=1924659" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:21, 10 മാർച്ച് 2014.


You are here: Home KERALA LIVE മുഖ്യമന്ത്രിക്ക് മലപ്പുറത്ത് കരിങ്കൊടിയുംകല്ലേറും\nPublished on Thursday, 19 December 2013 12:33\nതിരുവനന്തപുരം: ബസ് ചാര്‍ജ്ജ് കൂട്ടാന് സര്‍ക്കാര് നിയോഗിച്ച കമ്മീഷന്റെ ശുപാര്‍ശ. മിനിമം ചാര്‍ജ് ഏഴ് രൂപയാക്കി ഉയര്‍ത്താനാണ് ശുപാര്‍ശ ചെയ്തിരിക്കുന്നത്. ജസ്റ്റിസ് രാമചന്ദ്രന് അധ്യക്ഷനായ സമിതിയാണ് ബസ് ചാര്‍ജ്ജ് വര്‍ദ്ധനക്ക് ശുപാര്‍ശ ചെയ്തിരിക്കുന്നത്.\nനിലവില് ഓര്‍ഡിനറി ബസ്സുകളിലെ മിനിമം ചാര്‍ജ്ജ് ആറ് രൂപയാണ്. ഇത് ഏഴ് രൂപയാക്കി ഉയര്‍ത്തുമ്പോള് മറ്റ് സര്‍വ്വീസുകളിലെ നിരക്കും വര്‍ദ്ധിക്കും എന്ന് ഉറപ്പാണ്. മിനിമം ചാര്‍ജ്ജ് എട്ട് രൂപയാക്കണം എന്നതായിരുന്നു ബസ് ഉടമകളുടെ ആവശ്യം. ഇക്കാര്യം ഉന്നയിച്ച് നടത്താനിരുന്നു സമരം ഗതാഗത മന്ത്രി ആര്യാടന് മുഹമ്മദിന്റെ ഉറപ്പിനെ തുടര്‍ന്ന് ബസ് ഓപ്പറേറ്റേഴ്‌സ് കോണ്‍ഫഡറേഷന് മാറ്റിവച്ചിട്ടുണ്ട്.\nജസ്റ്റിസ് രാമചന്ദ്രന് കമ്മീഷന്റെ റിപ്പോര്‍ട്ട് മന്ത്രിസഭ പരിഗണിക്കും. കിലോമീറ്റര് നിരക്കുകളിലും മാറ്റം ഉണ്ടാകും എന്ന് ഉറപ്പാണ്. 2012 നവംബര് 10 നാണ് സംസ്ഥാനത്ത് അവസാനമായി ബസ് ചാര്‍ജ് വര്‍ദ്ധിപ്പിച്ചത്. ഓര്‍ഡിനറി ബസ്സുകളില് മിനിമം ചാര്‍ജ്ജ് അഞ്ച് രൂപയായിരുന്നത് അന്ന് ആറ് രൂപയാക്കുകയായിരുന്നു. ഇതോടെ ഫാസ്റ്റ് പാസഞ്ചര് ബസ്സുകളില് മിനിമം ചാര്‍ജ്ജ് എട്ട് രൂപയും, സൂപ്പര് ഫാസ്റ്റിന് 12 രൂപയും ആക്കിയിരുന്നു. എക്‌സ്പ്രസ് ബസ്സുകള്‍ക്ക് 17ഉം സൂപ്പര് ഡീലക്‌സിന് 25 ഉം വോള്‍വോക്ക് 35 രൂപയും ആണ് നിലവിലെ മിനിമം ചാര്‍ജ്ജ്.\nRead more at: http://malayalam.oneindia.in/news/kerala/ramachandran-commission-recommends-bus-chark-hike-116051.html


Mar 6, 2021, 06:55 pm IST\nജയ്പുർ: ബലാത്സംഗ കേസിൽ ജയിലിൽ പോയി ജാമ്യത്തിലിറങ്ങിയ പ്രതി ഇരയെ തീകൊളുത്തി കൊന്നു. കോൺഗ്രസ് ഭരിക്കുന്ന രാജസ്ഥാനിലാണ് ഞെട്ടിക്കുന്ന സംഭവം. ഹനുമാൻഗഢ് ജില്ലയിലെ ഗോലുവാല ഗ്രാമത്തിൽ വെള്ളിയാഴ്ചയായിരുന്നു പ്രതി ക്രൂരകൃത്യം നടത്തിയത്.\nഗുരുതരമായി പൊള്ളലേറ്റ യുവതിയെ ആദ്യം ശ്രീഗംഗാനഗർ ആശുപത്രിയിലും പിന്നീട് അവസ്ഥ മോശമായതിനെ തുടർന്ന് ബിക്കാനീർ ആശുപത്രിയിലും പ്രവേശിപ്പിക്കുകയായിരുന്നു. എന്നാൽ കഴിഞ്ഞ ദിവസം രാത്രിയോടെ ഇവർ മരിച്ചു.\nജാമ്യത്തിലിറങ്ങിയ പ്രതി പരാതി പിൻവലിക്കാൻ പെൺകുട്ടിയെ നിരന്തരം ഭീഷണിപ്പെടുത്തിയിരുന്നു. ഇതിനെക്കുറിച്ച് പെൺകുട്ടി നിരവധി തവണ പരാതി നൽകിയിട്ടും ഇയാളെ അറസ്റ്റ് ചെയ്യാനോ ജാമ്യം റദ്ദാക്കാനോ പൊലീസ് തയ്യാറായില്ലെന്ന് പരാതിയുണ്ട്.\nസംഭവത്തെ തുടർന്ന് രാജസ്ഥാനിൽ പ്രതിഷേധം ശക്തമാണ്. കോൺഗ്രസ് ഭരണത്തിൽ സ്ത്രീകൾക്ക് രക്ഷയില്ലാതായതായി ബിജെപി ആരോപിച്ചു. സംഭവത്തിൽ പ്രിയങ്ക ഗാന്ധി പ്രതികരിക്കണമെന്നും ബിജെപി ആവശ്യപ്പെട്ടു.\nഛത്തീസ്ഗഡില് വീരമൃത്യു വരിച്ച ജവാന്റെ കുടുംബത്തിന് ഒരു കോടി രൂപ അടിയന്തിര ധനസഹായം പ്രഖ്യാപിച്ച് മദ്ധ്യപ്രദേശ് സര്‍ക്കാര്


സമകാലികചിന്തകൾ: ശ്രീ.മോഹന്‍ലാലിന്റെ ബ്ലോഗ്\nഇന്നാണ് ശ്രീ.മോഹന്‍ലാലിന്റെ ബ്ലോഗ് കണ്ടത്.കുറച്ച് എഴുത്ത്. പക്ഷേ ഉള്ളില് തട്ടും വിധം എഴുതിയിരിക്കുന്നു.ഇനിയും വരും എന്ന് വാക്കുമുണ്ട്.\nമോഹന്‍ലാല് എന്ന അതുല്യ നടനെക്കുറിച്ച് ഏറെ പറഞ്ഞിരിക്കുന്നു, കേട്ടിരിക്കുന്നു. 'പക്ഷേ','കിരീടം','നാടോടിക്കാറ്റ ' ഇവയൊന്നും ഒരു മലയാളിക്കും മറക്കാനാവില്ലല്ലോ. എന്നാല് ഇതിനൊക്കെ അപ്പുറം എനിക്കു ബഹുമാനം തോന്നിയിട്ടുള്ള മറ്റു ചില കാര്യങ്ങള് ഇവിടെ കുറിക്കട്ടെ.\nഒന്നാമത് പരിശ്രമശീലം തന്നെ.വര്‍ഷങ്ങള്‍ക്കു മുമ്പ് നൃത്തം പഠിച്ച് അരങ്ങേറിയല്ലോ. പിന്നീടങ്ങോട്ട് എന്തെല്ലാം കാര്യങ്ങള്,എത്ര അര്‍പ്പണബോധം.അവസാനമായി കേട്ടു, അദ്ദേഹം സോമയാഗത്തെക്കുറിച്ച് പഠിച്ചുവെന്ന്.എല്ലാ തിരക്കിനിടയിലും ഇതൊക്കെ പഠിക്കുവാന് താത്‌പര്യം കാണിക്കുന്നു.അങ്ങേയറ്റം അര്‍പ്പണബോധത്തോടെ വളരെ വേഗം പഠിക്കുന്നു,അതെല്ലാം കൃത്യമായി ഓര്‍മ്മ വയ്‌ക്കുന്നു.അത്ഭുതകരം.\nഇപ്പോള് ബ്ലോഗിംഗ്.എന്നും കാലത്തിനൊപ്പം,അതു തന്നെയല്ലേ അദ്ദേഹത്തിന്റെ വിജയസൂത്രം?\nഇനി ഒരഭ്യര്‍ത്ഥനയാണ്.തമിഴ് നാട്ടില് MGR മന്റ്രവും ശിവാജി മന്റ്രവും രജനീ മന്റ്രവും മറ്റും ഉള്ളപ്പോഴും പ്രബുദ്ധരായ മലയാളികള് ഇവിടെ ഫാന്‍സ് അസ്സോസിയേഷനുകള് രൂപീകരിച്ചിരുന്നില്ല.എന്നാല് ഇപ്പോള് അതുണ്ടെന്നു മാത്രവുമല്ല, സൂപ്പര് സ്റ്റാര് അസ്സോസിയേഷനുകള് തമ്മില് കടിപിടിയും ആയിരിക്കുന്നു!ഇതോ മലയാളിയുടെ പ്രബുദ്ധത?\nതാങ്കള്‍ക്കും ശ്രീ.മമ്മൂട്ടിക്കും ഒത്തൊരുമിച്ച് ഇതൊന്നു നിര്‍ത്തിക്കൂടെ?തങ്ങളുടെ പേരില് വഴക്കുകൂടുന്ന നിലയിലേക്ക് സ്വയം താഴരുതെന്ന് അവരെ ഉദ്‌ബോധിപ്പിച്ചുകൂടെ? ഇങ്ങനെയുള്ള പ്രസിദ്ധിയൊന്നും നിങ്ങള്‍ക്കാവശ്യമില്ലല്ലോ.\nഇനിയം ഉണ്ട് ഏറെ എഴുതാന്.ഇനിയൊരിക്കലാവട്ടെ.\nPosted by Sriletha Pillai at 10:33 PM\nLabels: മോഹന് ലാല് mohan lal\nSriletha Pillai March 11, 2009 at 10:38 PM\nതങ്ങളുടെ പേരില് വഴക്കുകൂടുന്ന നിലയിലേക്ക് സ്വയം താഴരുതെന്ന് അവരെ ഉദ്‌ബോധിപ്പിച്ചുകൂടെ? ഇങ്ങനെയുള്ള പ്രസിദ്ധിയൊന്നും നിങ്ങള്‍ക്കാവശ്യമില്ലല്ലോ.\nശ്രീ March 12, 2009 at 8:29 AM\nലാല് കുറേക്കാലം ഫാന്‍സ് അസോസിയേഷനുകളെ പ്രോത്സാഹിപ്പിച്ചിരുന്നില്ല എന്നാണ് കേട്ടിരുന്നത്. അതെന്തൊക്കെ ആയാലും മമ്മൂക്കയും ലാലേട്ടനും എല്ലാം ബൂലോകത്തേയ്ക്ക് വരുന്നത് നല്ല കാര്യം തന്നെ, ചുരുങ്ങിയ പക്ഷം, മലയാളം ബ്ലോഗിങ്ങിന്റെ വളര്‍ച്ചയ്ക്കെങ്കിലും...\nмanιккuттan March 12, 2009 at 9:16 AM\nഅതെ , മാറുന്ന കാലത്തിനൊപ്പം മാറാനുള്ള സന്മനസ് കാണിച്ച കിടിലം നടന്മാര്‍ക്ക് നന്ദി !! :D\nവിന്‍സ് March 12, 2009 at 11:10 AM\nപന്നന് മമ്മൂട്ടിയേ പോലെ ഉള്ള ഒരാള് അല്ല ലാലേട്ടന്. അദ്ദേഹത്തെ എനിക്കിഷ്ടപ്പെടാന് കാരണം അഭിനയം മാത്രം അല്ല പേര്‍സണാലിറ്റി കൂടി ആണു. മമ്മൂണ്ണി ഒരു മത വര്‍ഗീയ വാധിയാണെന്നും എനിക്കു പലപ്പോളും തോന്നിയിട്ടുണ്ട്. തരം കിട്ടുമ്പോള് മറ്റുള്ളവര്‍ക്കു പണിയുന്ന നടന് ആണെന്നും കേട്ടിട്ടുണ്ട്.\nRare Rose March 12, 2009 at 2:26 PM\nമോഹന് ലാല് ബ്ലോഗ് തുടങ്ങിയെന്നു കേട്ടോടി പാഞ്ഞു വന്നതാ...വാര്‍ത്തയിലൊന്നും കണ്ടതേയില്ല..\nമലയാളത്തിന്റെ അതുല്യ നടനു എല്ലാ വിധ ആശംസകളും...\nSriletha Pillai March 12, 2009 at 3:03 PM\n@ ശ്രീ, manikkuttan ,&Rare Rose: അതെ,മലയാളം ബ്ലോഗിംഗിനു ഒരു മുതല്‍ക്കൂട്ടാണത്.ഇനി മുഖ്യമന്ത്രി എന്നാണാവോ ബ്ലോഗുക!\n@വിന്‍സ്:ഇത്ര വേണ്ട,മോനേ വിന്‍സ്.ശ്രീ.മമ്മൂട്ടിയെ ഇഷ്ടപ്പെടാതിരിക്കാനും ശ്രീ.മോഹന്‍ലാലിനെ ഇഷ്ടപ്പെടാനും താങ്കള്‍ക്ക് അവകാശമുണ്ട . പക്ഷേ പ്രതിപക്ഷ ബഹുമാനം വേണം.അല്‌പ്പം സഹിഷ്‌ണുതയും."പോടീ പന്ന പുല്ലേ " എന്നെന്നെ വിളിക്കില്ലല്ലോ അല്ലേ? :).തമാശയാണേ.\nവിന്‍സ് March 12, 2009 at 9:59 PM\nമമ്മൂട്ടിയോട് എനിക്കിച്ചിരി പ്രതിപക്ഷ ബഹുമാനം കുറവാണു. :)\nYoungMediaIndia December 23, 2009 at 3:12 AM\nമൈത്രെയിക്ക് ഒരു ഫാന്‍സ് ക്ലബ് ഉണ്ടാക്കിയാലോ എന്നൊരു തോന്നല്...\nSriletha Pillai December 23, 2009 at 10:09 AM\nആക്കല്ലേ മാഷേ.......താങ്കളുടെ ബ്ലോഗ് കാണാനാകുന്നില്ലല്ലോ.........\nSriletha Pillai December 25, 2009 at 10:25 PM\nToday's news! ഫാന്‍സ് അസ്സോസിയേഷനുകള് തമ്മില് സംഘട്ടനം പൊഴിയൂരില്.....മരണം വരെ ആയി......... ഹായ് ........എത്ര അഭിമാനകരം......കേരളം വളരുന്നു.....\nkopywright April 13, 2010 at 10:34 PM\nWhenawoman tells my ego that I am boring, I will startafans association ofamillion non-existent or semi-existent females who will vouch for the fact that they did not have enough or me last night... lolol...


സാഹിത്യകാരന് കോട്ടയം പുഷ്പനാഥ് അന്തരിച്ചു - FUTURE KERALA - Future Kerala\nസാഹിത്യകാരന് കോട്ടയം പുഷ്പനാഥ് അന്തരിച്ചു\nby വെബ് ഡെസ്ക്\t,\t2 May 2018\nകോട്ടയം: പ്രമുഖ സാഹിത്യകാരന് കോട്ടയം പുഷ്പനാഥ് അന്തരിച്ചു. 80 വയസ്സായിരുന്നു. ബുധനാഴ്ച്ച രാവിലെ 10 മണിയോടെ സ്വവസതിയിലായിരുന്നു അന്ത്യം. നൂറിലേറെ ഡിറ്റക്ടീവ്, മാന്ത്രിക നോവലുകള് രചിച്ചിട്ടുണ്ട്. സംസ്‌കാരം പിന്നീട്.\nകോട്ടയത്ത് സ്‌ക്കൂള് അധ്യാപകനായി ജോലി ചെയ്ത പുഷ്പനാഥ് പിന്നീട് ജോലിയില് നിന്നും വിരമിച്ച് എഴുത്തിന്റെ ലോകത്തേക്ക് തിരിയുകയായിരുന്നു. കോട്ടയം എം.ടി. സെമിനാരി ഹൈസ്‌കൂള്, ഗുഡ്‌ഷെപ്പേര്‍ഡ് സ്‌കൂള് എന്നിവിടങ്ങളിലായിരുന്നു പുഷ്പനാഥിന്റെ സ്‌കൂള് വിദ്യാഭ്യാസം. പിന്നീട് കേരളാ യൂണിവേഴ്‌സിറ്റിയില് നിന്ന് 1972ല് ചരിത്രത്തില് ബിരുദമെടുത്തു. അധ്യാപികയായിരുന്ന അമ്മയാണ് പുഷ്പനാഥിനെ വായനയുടെ ലോകത്തേക്ക് കൈപിടിച്ചു നടത്തിയത്.\nഇദ്ദേഹത്തിന്റെ കൃതികള് തമിഴ്, തെലുങ്ക്, കന്നഡ മുതലായ ഭാഷകളിലേക്ക് മൊഴിമാറ്റം നടത്തിയിട്ടുണ്ട്. ബ്രഹ്മരക്ഷസ്സ്, ചുവന്ന അങ്കി തുടങ്ങിയ കൃതികള് സിനിമയാക്കിയിരുന്നു. ചുവന്ന മനുഷ്യന് എന്ന ശാസ്ത്ര ഡിറ്റക്ടീവ് നോവലാണ് ആദ്യകൃതി. സംസ്ഥാനത്തെ എല്ലാ പ്രമുഖ ആഴ്ചപ്പതിപ്പുകളിലും തുടര് നോവലുകളെഴുതിയിട്ടുണ്ട്. എഴുത്തിന്റെ ശൈലിയില് വഴിമാറി സഞ്ചരിച്ചയാളാണ് അദ്ദേഹം. വൈല്‍ഡ് ലൈഫ് ഫോട്ടോഗ്രാഫറായിരുന്ന മകന് സലിം പുഷ്പനാഥ് ഒരു മാസം മുമ്പ് മരിച്ചിരുന്നു. മറിയാമ്മയാണ് ഭാര്യ. അന്തരിച്ച സലിം പുഷ്പനാഥിനെ കൂടാതെ രണ്ടു മക്കള് കൂടിയുണ്ട്.\nഡ്രാക്കുളക്കോട്ട, കര്‍ദ്ദിനാളിന്റെ മരണം, നെപ്പോളിയന്റെ പ്രതിമ, യക്ഷിക്കാവ്, രാജ്‌കോട്ടിലെ നിധി, ലണ്ടന് കൊട്ടാരത്തിലെ രഹസ്യങ്ങള്, ദി ബ്ലെയ്ഡ്, ബ്രഹ്മരക്ഷസ്സ്, ടൊര്‍ണാഡോ, ഗന്ധര്‍വ്വയാമം, ദേവയക്ഷി, പാരലല് റോഡ്, ലെവല് ക്രോസ്, ഡ്രാക്കുളയുടെ അങ്കി, ഹിറ്റ്‌ലറുടെ തലയോട്, മന്ത്രമോഹിനി തുടങ്ങിയവയാണ് പ്രധാന കൃതികള്.\nTags:\tcrime novels, kotttayam pushpanadh\nഎന്താണ് ഇപ്പോള് ഇറ്റലിയുടെ അവസ്ഥ ?


കള്ളനോട്ട്: ബിജെപി പ്രവർത്തകരായ സഹോദരങ്ങൾ പിടിയിൽ; 1.65 ലക്ഷം രൂപയുടെ കള്ളനോട്ട് പിടികൂടി– News18 Malayalam\nBJP ACTIVISTS BROTHERS ARRESTED FOR FAKE CURRENCY PRINTING\nകള്ളനോട്ട് അടിച്ചതിന് നേരത്തെ ബി ജെ പി പ്രവർത്തകനായ ജിത്തു പിടിയിലായിരുന്നു. ജിത്തുവിനെ പിടികൂടിയതിനെ തുടർന്ന് നടത്തിയ അന്വേഷണത്തിലാണ് രണ്ട് പേരെ കൂടി പൊലീസ് അറസ്റ്റ് ചെയ്തത്.\nLast Updated : July 29, 2021, 19:21 IST\nതൃശൂർ: ബിജെപി പ്രവർത്തകരായ സഹോദരങ്ങൾ കള്ളനോട്ടുമായി പിടിയിൽ. കൊടുങ്ങല്ലൂർ സ്വദേശികളായ രാകേഷ് , സജീവ് എന്നിവരാണ് ബംഗലൂരുവിൽ നിന്ന് പിടിയിലായത്. ഇവരിൽനിന്ന് 1.65 ലക്ഷം രൂപയുടെ കള്ളനോട്ട് പിടികൂടിയിട്ടുണ്ട്. ഇരുവരും ബി ജെ പി പ്രവർത്തകർ ആയിരുന്നു. കള്ളനോട്ട് അടിച്ചതിന് നേരത്തെ ബി ജെ പി പ്രവർത്തകനായ ജിത്തു പിടിയിലായിരുന്നു. ജിത്തുവിനെ പിടികൂടിയതിനെ തുടർന്ന് നടത്തിയ അന്വേഷണത്തിലാണ് രണ്ട് പേരെ കൂടി പൊലീസ് അറസ്റ്റ് ചെയ്തത്.\nകള്ളനോട്ട് കേസില് നേരത്തെ മൂന്നു തവണ രാകേഷ് അറസ്റ്റിലായിട്ടുണ്ട്. ഏറ്റവും ഒടുവിൽ 54 ലക്ഷം രൂപയുടെ കള്ളനോട്ടുമായാണ് കൊടുങ്ങല്ലൂര് സ്വദേശി രാകേഷ് പിടിയിലായത്. കള്ളനോട്ടടി സംഘത്തിലെ പ്രധാനിയാണ് രാകേഷെന്നാണ് റിപ്പോര്‍ട്ട്. അന്തിക്കാട് പോലീസാണ് അവസാനമായി രാകേഷിനെ അറസ്റ്റ് ചെയ്തത്. കൈവശമുണ്ടായിരുന്ന 40 ലക്ഷത്തിന്റെ കള്ളനോട്ട് വിതരണം ചെയ്യാന് പോകുന്നതിനിടെ രാകേഷിന്റെ സഹായികളെ പൊലീസ് പിടികൂടുകയായിരുന്നു. ഇവരുടെ വീട് റെയ്ഡ് ചെയ്ത് 13.46 ലക്ഷം രൂപയുടെ കള്ളനോട്ടും കണ്ടെടുത്തു. 2017ൽ തൃശൂർ മതിലകത്തുനിന്നാണ് രാകേഷ് ആദ്യമായി കള്ളനോട്ടുമായി പിടിയിലായത്. രണ്ടാമത്തെ തവണ കോഴിക്കോട് കൊടുവള്ളിയിൽവെച്ചും അറസ്റ്റിലായിരുന്നു. നേരത്തെ ബിജെപിയുടെ ശ്രീനാരായണപുരം ബൂത്ത് കമ്മിറ്റി സെക്രട്ടറിയും പഞ്ചായത്ത് കമ്മിറ്റി അംഗവുമായിരുന്നു രാകേഷ്.\nകേരളത്തെ ഞെട്ടിച്ച പിറവം ഇലഞ്ഞി കള്ളനോട്ട് കേസിൽ ആസൂത്രണം മുഴുവൻ നടത്തുന്നത് തമിഴ്നാട് കോയമ്പത്തൂർ കേന്ദ്രീകരിച്ച സംഘമെന്ന് സൂചന. നേരത്തെയും കേരളത്തിലേക്ക് കള്ളനോട്ടുകൾ എത്തിക്കുകയും വിതരണം ചെയ്യുകയും ചെയ്യുന്ന സംഘത്തെ പോലീസ് പിടികൂടിയിട്ടുണ്ട്. അ സമയത്തെല്ലാം ഇവരുടെ ബന്ധങ്ങൾ അന്വേഷിച്ച പൊലീസ് ചെന്നു നിന്നത് കോയമ്പത്തൂരിലെ കുപ്രസിദ്ധ കള്ളനോട്ടടി സംഘങ്ങൾക്ക് മുന്നിലാണ്. ഇലഞ്ഞി നോട്ട് അടിയും ഇതേ രീതിയിൽ തന്നെയാണ് അന്വേഷണം പുരോഗമിക്കുന്നത്. നേരത്തെ ഉദയംപേരൂരിൽ പിടികൂടിയ സംഘത്തിൽ നിന്ന് ലഭിച്ച സൂചനകളിൽ നിന്നും കോയമ്പത്തൂരിൽ നടത്തിയ പരിശോധനയിൽ ഒരു കോടിയിലധികം രൂപയുടെ കള്ളനോട്ട് കണ്ടെടുത്തിരുന്നു. ഈ സംഘവുമായി ഇവർക്കുള്ള ബന്ധം പരിശോധിച്ച് വരികയാണ്. ഇലഞ്ഞിയിൽ അച്ചടിച്ച കള്ളനോട്ടുകൾ സംസ്ഥാനത്തിന് പുറത്ത് വിതരണം ചെയ്യാനായിരുന്നു പദ്ധതി എന്ന് വെളിപ്പെടുത്തിയിട്ടുണ്ട്. എന്നാൽ ഇവർക്ക് ഇത് സാധ്യമായില്ല.\nAlso Read- കള്ളനോട്ട് കേസ്: പുറത്ത് നിന്ന് സഹായം ലഭ്യമായിട്ടുണ്ടോ എന്ന് പരിശോധിക്കും; അന്വേഷണത്തിന് പ്രത്യേക സംഘം\nസംസ്ഥാനത്ത് അടുത്ത കാലത്തൊന്നും ഇത്രയും വലിയ രീതിയിലുള്ള ഉള്ള കള്ളനോട്ട് മാഫിയയെ പിടികൂടിയിട്ടില്ല. കള്ളനോട്ട് അടിക്കുന്നതിനു വേണ്ടിയുള്ള മുഴുവൻ സംവിധാനങ്ങളും ആയാണ് ആളൊഴിഞ്ഞ വീട്ടിൽ ഇവർ പ്രവർത്തിച്ചിരുന്നത്.\nതീവ്രവാദ വിരുദ്ധ സ്ക്വാർഡും പോലീസും നടത്തിയ പരിശോധനയിലാണ് സംഘം പിടിയിലായത്. ഏഴു ലക്ഷത്തി അൻപത്തിയേഴായിരം രൂപയുടെ വ്യാജ നോട്ടുകൾ അന്വേഷന സംഘം പിടികൂടി . പുലർച്ചെ രണ്ടു മണിയോടെയാണ് രഹസ്യ വിവരത്തിന്റെ അടിസ്ഥാനത്തില് ത്രീവ്രവാദ വിരുദ്ധ സ്ക്വാർഡും പോലീസും ഇലഞ്ഞിയിലെ വീട്ടിൽ റെയ്ഡ് നടത്തിയത് . കേന്ദ്ര ഇന്റലിജൻസ് ബ്യുറോയും അന്വേഷണ സംഘത്തിനൊപ്പം ഉണ്ട് . വണ്ടിപ്പെരിയാർ സ്വദേശി ആനന്ദ്, നെടുങ്കണ്ടം സ്വദേശി സുനിൽ, കോട്ടയം സ്വദേശി പയസ് , തൃശൂർ സ്വദേശി ജിബി എന്നിവർ ആണ് കസ്റ്റഡിയിൽ ഉള്ളത് . വീട് വാടകയ്ക്ക് എടുത്ത പത്തനംത്തിട്ട സ്വദേശി മധുസൂദനനെ പൊലീസ് പിന്നീട് അറസ്റ്റു ചെയ്തു.\n7,57,000 രൂപയുടെ കള്ളനോട്ട് പിടിച്ചെടുത്തു. അഞ്ഞൂറ് രൂപയുടെ കള്ളനോട്ടുകളാണ് പിടിച്ചെടുത്തത്. നോട്ട് എണ്ണുന്ന മെഷീൻ, പ്രിൻ്റർ, നോട്ട് പ്രിന്റ് ചെയ്യുന്നു പേപ്പർ അടക്കം പിടിച്ചെടുത്തു. സംഘത്തിന്റെ അന്തർസംസ്ഥാന ബന്ധവും കൂടുതൽ പ്രതികൾ കേസിൽ ഉൾപെട്ടിട്ടുണ്ടോയെന്നും അന്വേഷണ സംഘം പരിശോധിച്ച് വരികയാണ് . സീരിയൽ നിർമ്മാണത്തിന് വേണ്ടി എന്നു പറഞ്ഞാണ് ഇവർ വീട് വാടകയ്ക്ക് എടുത്തിരുന്നത്.\ncrime newsFake Currency PrintingKodungallur Fake Currency


വര്‍ക്കേഴ്സ് ഫോറം: അമൃതാനന്ദമയിയുടെ ജാതി രാഷ്ട്രീയം\nഅമൃതാനന്ദമയിക്കും അവരുടെ മഠത്തിനുമെതിരായി ഗെയ്ല് ട്രെഡ്വെല് എന്ന മുന് അന്തേവാസിനി നടത്തിയ വെളിപ്പെടുത്തലുകള് അഭിമുഖത്തിന്റെ രൂപത്തില് കൈരളിയിലൂടെ സംപ്രേഷണം ചെയ്യപ്പെട്ടു. ദേശാഭിമാനിയോ ചിന്തയോ പോലെ സിപിഐ എമ്മിെന്‍റ ഒരു ഔദ്യോഗിക മാധ്യമമല്ല കൈരളി. എന്നിട്ടും ഈ അഭിമുഖം സംപ്രേഷണം ചെയ്തതിനെ ഹിന്ദു മതവിശ്വാസികള്‍ക്കെതിരായി കമ്യൂണിസ്റ്റുകാര് നടത്തിയ ആക്രമണമായി പരിവര്‍ത്തിപ്പിക്കാന് സംഘടിതമായ ശ്രമമാണ് സംഘപരിവാര് ശക്തികളുടെയും ധീവരസഭയുടെയും ഭാഗത്തുനിന്നുണ്ടായത്. ""മാതാ അമൃതാനന്ദമയി ഗംഗാനദി പോലെയാണ്. കുംഭമേളക്കെത്തുന്ന 11 കോടി ജനങ്ങള് തങ്ങളുടെ പാപം ഗംഗയില് കഴുകി കളഞ്ഞാലും ഗംഗ മലിനമാകുന്നില്ല. അമൃതാനന്ദമയി അപമാനിക്കപ്പെട്ടപ്പോള് അപമാനിതരായത് 100 കോടി ഹിന്ദുക്കളാണ്"" എന്നാണ് വിശ്വഹിന്ദുപരിഷത്ത് നേതാവ് അശോക് സിംഗാള് കൊച്ചിയില് നടന്ന ഹിന്ദു ധര്‍മ്മ സംരക്ഷണ സംഗമത്തില് പ്രഖ്യാപിച്ചത്.\nഅമൃതാനന്ദമയി ഒരു ഹിന്ദു സന്യാസിനിയാണെന്നും അമൃതാനന്ദമയി മഠം ഒരു ഹിന്ദു സ്ഥാപനമാണെന്നും അതിനെതിരായി വരുന്ന ഏതാക്രമണത്തെയും നേരിടാന് ആര്‍എസ്എസ് പ്രവര്‍ത്തകര് ഒരുങ്ങിയിരിക്കണമെന്നും അതിന്റെ സമുന്നത നേതാവ് ആവശ്യപ്പെട്ടിരുന്നു. ലോകജനതയ്ക്കാകെ ജാതി - മത - വര്‍ഗ - വര്‍ണ - ലിംഗ വ്യത്യാസമെന്യേ സ്നേഹം പകര്‍ന്നു നല്‍കിക്കൊണ്ടിരിക്കുന്ന അമൃതാനന്ദമയിയില്‍നിന്ന് ഈ ഹിന്ദുത്വവല്‍കരണത്തിനെതിരെ യാതൊരു പ്രതികരണവുമുണ്ടായില്ല. അമൃതാനന്ദമയി ജനിച്ചത് അരയസമുദായത്തിലാണെന്നതിനാല് അവരെ ധീവര മഹാസഭക്കാരിയാക്കാനുള്ള ശ്രമമാണ് ധീവരസഭാ നേതാവ് ദിനകരെന്‍റ ഭാഗത്തുനിന്നുണ്ടായത്. അവര് തീരദേശ ഹര്‍ത്താല് പ്രഖ്യാപിച്ചു. ആര്‍എസ്എസ് നേതാവ് കെ പി ശശികല ടീച്ചര് ഹര്‍ത്താലുകാരെ അഭിവാദ്യം ചെയ്യാന് പോയി. അരയസമുദായത്തിന്റെ വോട്ടാകെ ബിജെപിക്ക് കിട്ടും എന്ന് പ്രതീക്ഷിച്ചാണ് ടീച്ചര് പോയത്. പക്ഷേ ദിനകരന് വോട്ട് ഐക്യ ജനാധിപത്യമുന്നണിക്ക് കൊടുക്കാനാണ് തീരുമാനിച്ചത്. ഈ ജാതിവല്‍ക്കരണ നടപടിയേയും എതിര്‍ക്കാന് വിശ്വമാതാവോ മഠമോ തയ്യാറായില്ല. ഒരു ഭാഗത്ത് പരാശക്തിയുടെ ദിവ്യാവതാരമാകയും ലോക മാതാവായുമൊക്കെ വാഴ്ത്തപ്പെടുന്ന അമൃതാനന്ദമയി എന്തുകൊണ്ടാണ് ഈ ജാതിവല്‍കരണത്തിനും വര്‍ഗീയവല്‍കരണത്തിനും നിന്നുകൊടുക്കുന്നത്?\nആര്‍എസ്എസിന്റെ രാഷ്ട്രീയ അജണ്ടയും അമൃതാനന്ദമയിയുടെ നിലനില്‍പും പരസ്പര പൂരകമാണെന്നതാണിതിന് കാരണം. ആര്‍എസ്എസിന്റെ അടിസ്ഥാന ഗ്രന്ഥമാണ് വിചാരധാര. അതില് ചാതുര്‍വര്‍ണ്യവും ജാതിവ്യവസ്ഥയുമൊക്കെ ന്യായീകരിക്കപ്പെടുകയും ശരിവെക്കപ്പെടുകയുമാണ് ചെയ്തിരിക്കുന്നത്. അതായത് ബ്രാഹ്മണ മേധാവിത്വത്തില് അടിയുറച്ച ചാതുര്‍വര്‍ണ്യവ്യവസ്ഥയും ജാതിവ്യവസ്ഥയും ഒരു കോട്ടവും കൂടാതെ നിലനിര്‍ത്താനാഗ്രഹിക്കുന്ന സംഘടനയാണ് ആര്‍എസ്എസ്. അവര് സ്വപ്നം കാണുന്ന ഹിന്ദുരാഷ്ട്രത്തിന്റെ അടിത്തറ ചാതുര്‍വര്‍ണ്യമാണ്. എന്നാല് ആ ഹിന്ദുരാഷ്ട്രം കെട്ടിപ്പടുക്കുന്നതിന് ഇന്ന് ഹിന്ദുവെന്നറിയപ്പെടുന്ന മുഴുവന് ജനവിഭാഗങ്ങളുടെയും ഏകീകരണം നടക്കണം. അതിന് വിഘാതമായി നില്‍ക്കുന്നത് ജാതിവ്യവസ്ഥയും അതിലെ മേല് കീഴ് ബന്ധങ്ങളുമാണ്. അതിനെ മറികടക്കാന് പറ്റിയ ഏറ്റവും നല്ല പ്രതീകമാണ് പിന്നോക്കജാതിക്കാരിയും സ്ത്രീയുമായ ഒരു ആള് ദൈവ പരിവേഷം. മറുഭാഗത്ത് പിന്നോക്കജാതിക്കാരിയായ തെന്‍റ ദൈവീകതയെ മേല്‍ജാതിക്കാര് അംഗീകരിക്കണമെങ്കില് ബ്രാഹ്മണ്യത്തിന്റെ സഹായം ആവശ്യമാണെന്ന് കണ്ട് സ്വന്തം ഔദ്യോഗിക ജീവചരിത്രത്തില് തന്നെ അരയനായ തെന്‍റ പിതാവില് ബ്രാഹ്മണ്യം ആരോപിച്ച വ്യക്തിയാണ് അമൃതാനന്ദമയി. ചുരുക്കിപ്പറഞ്ഞാല് വിശാല ഹിന്ദുഐക്യം എന്നത് തെന്‍റ ജനപ്രിയതയ്ക്ക് ഗുണം ചെയ്യുമെന്ന ബോധ്യം അമൃതാനന്ദമയിക്കുണ്ട്. ഇത് രണ്ടും ഒന്നു ചേരുന്ന കാഴ്ചയാണിന്ന് നാം കാണുന്നത്. ഒപ്പം തന്നെ ധീവരസഭയുടെ പിന്തുണയെന്നാല് ഇന്നത്തെ ഭരണകക്ഷിയുടെ പിന്തുണയാണ് എന്ന് അറിയാത്തയാളല്ല അവര്.\nചുരുക്കത്തില് ബിജെപി - കോണ്‍ഗ്രസ് താല്‍പര്യങ്ങളെ പ്രീണിപ്പിച്ച് തന്റെ സാമ്പത്തിക സാമ്രാജ്യത്തെ സംരക്ഷിച്ചു നിര്‍ത്തുക എന്ന അടവാണ് അമൃതാനന്ദമയിയില്‍നിന്നും അവരുടെ മഠത്തില്‍നിന്നും ഉണ്ടായത്. ""ഭാരതം നിര്‍ണായകമായ ഒരു തെരഞ്ഞെടുപ്പിനെ അഭിമുഖീകരിക്കുന്ന സവിശേഷ സന്ദര്‍ഭത്തില് അടിത്തട്ടുകാര് മുതല് മേല്‍ത്തട്ടുകാര് വരെയുള്ള കേരളീയ സമൂഹത്തെ ഏകോപിപ്പിച്ചു നിര്‍ത്തുന്ന പ്രമുഖമായ ഒരു ആത്മീയ കേന്ദ്രമെന്ന നിലയില് അമൃതാനന്ദമയി മഠത്തിനെതിരെ ഉയരുന്ന ആരോപണങ്ങള് യാദൃച്ഛികമാകാനിടയില്ല"" എന്ന കേസരിയുടെ വിലയിരുത്തല് ഈ അവിശുദ്ധ സഖ്യത്തെയാണ് തുറന്നുകാണിക്കുന്നത്. അമൃതാനന്ദമയി മഠത്തെ രാഷ്ട്രീയമായി എങ്ങനെയാണ് ആര്‍എസ്എസ് കാണുന്നതെന്ന് ഇത് വ്യക്തമാക്കുന്നു. ആത്മീയത അത് കപടമായാലും അല്ലാത്തതായാലും രാഷ്ട്രീയമായി ഉപയോഗപ്പെടുത്തുമ്പോഴാണത് വര്‍ഗീയതയായി മാറുന്നത്. അമൃതാനന്ദമയി മഠത്തെ സംബന്ധിച്ചിടത്തോളവും അത് വ്യക്തമായിരിക്കുന്നു.


തനിക്കുണ്ടായ ദുരനുഭവം തുറന്നുപറഞ്ഞ് മുന് മിസ് ഇന്ത്യ യൂണിവേഴ്‌സ് ഉഷോഷി സെന്‍ഗുപ്ത – Times Kerala\nതനിക്കുണ്ടായ ദുരനുഭവം തുറന്നുപറഞ്ഞ് മുന് മിസ് ഇന്ത്യ യൂണിവേഴ്‌സ് ഉഷോഷി സെന്‍ഗുപ്ത\nന്യൂഡല്‍ഹി: കൊല്‍ക്കത്തയില് വെച്ച് തനിക്കുണ്ടായ ദുരനുഭവം തുറന്നുപറഞ്ഞ് മുന് മിസ് ഇന്ത്യ യൂണിവേഴ്‌സ് ഉഷോഷി സെന്‍ഗുപ്ത. ഒരുസംഘം യുവാക്കള് താന് സഞ്ചരിച്ച കാര് ആക്രമിച്ചെന്നും തന്നെ അപമാനിച്ചെന്നും തെളിവുകള് അടക്കമാണ് അവര് ഫേസ്ബുക്കില് കുറിച്ചത്. 2010-ലാണ് ഉഷോഷി മിസ്സ് ഇന്ത്യ യൂണിവേഴ്‌സ് കിരീടം നേടുന്നത്.\n‘2019 ജൂണ് 17-ന് രാത്രി 11.40-ഓടെ ജോലി അവസാനിപ്പിച്ച് വീട്ടിലേക്കു തിരികെപ്പോകാനായി ഞാന് കൊല്‍ക്കത്തയില ജെ.ഡബ്ലു മാരിയട്ടില് നിന്ന് ഒരു ഊബര് വിളിച്ചു. മീഡിയ ആന്‍ഡ് എന്റര്‍ടെയ്ന്‍മെന്റ് ഇന്‍ഡസ്ട്രിക്കു വേണ്ടിയാണ് ഞാന് ജോലി ചെയ്യുന്നത്. അതുകൊണ്ടു തന്നെ രാത്രി വൈകിയും ജോലി ചെയ്യാന് എന്റെ തൊഴില് എന്നോട് ആവശ്യപ്പെടുന്നുണ്ട്. എന്റെ സഹപ്രവര്‍ത്തകനും അപ്പോള് ഒപ്പമുണ്ടായിരുന്നു. എല്‍ജിനിലേക്കു പോകുന്ന വഴിയില് എക്‌സൈഡില് വെച്ച് കാര് തിരിക്കവെയാണ് കുറച്ച് ആണ്‍കുട്ടികള് (ഹെല്‍മെറ്റില്ലാതെ) ബൈക്കില് വരികയും ഞങ്ങളുടെ ഊബറില് ഇടിക്കുകയും ചെയ്തത്. അവര് ബൈക്ക് നിര്‍ത്തുകയും ഡ്രൈവറുടെ നേരെ ആക്രോശിക്കുകയും ചെയ്തു.\nനിമിഷനേരം കൊണ്ട് അവര് 15 പേരായി. തുടര്‍ന്ന് അവര് കാറിന്റെ ചില്ല് അടിച്ചുപൊട്ടിക്കുകയും അതുവഴി ഡ്രൈവറെ പുറത്തേക്കു വലിച്ചെടുക്കുകയും ചെയ്തു. അവര് ഡ്രൈവറെ വലിച്ചിഴച്ച് മര്‍ദിച്ചു. അപ്പോഴാണ് ഞാന് കാറില് നിന്നിറങ്ങി അവരുടെ വീഡിയോ എടുക്കുകയും (ചുവടെ നല്‍കിയിട്ടുണ്ട്) അവരോട് ദേഷ്യപ്പെടുകയും ചെയ്തത്. തുടര്‍ന്ന് ഞാന് മൈദാന് പൊലീസ് സ്റ്റേഷനിലേക്ക് ഓടിച്ചെന്നു. അവിടെനില്‍ക്കുന്ന ഒരു പൊലീസ് ഉദ്യോഗസ്ഥനോട് എന്റെ കൂടെ വരാന് ഞാന് ആവശ്യപ്പെട്ടു. എന്നാല് ഇതു തങ്ങളുടെ അധികാരപരിധിയല്ലെന്നും ഭവാനിപോര് പൊലീസ് സ്റ്റേഷന് പരിധിയാണെന്നുമാണ് അദ്ദേഹം പറഞ്ഞത്. ഇപ്പോള് എന്റെ കൂടെ വരണമെന്നും അല്ലെങ്കില് അവര് ഡ്രൈവറെ കൊല്ലുമെന്നും ഞാന് അദ്ദേഹത്തോടു യാചിച്ചു.\nതുടര്‍ന്നാണ് ഉദ്യോഗസ്ഥര് എന്നോടൊപ്പം അവിടെയെത്തിയത്. തുടര്‍ന്ന് എന്തിനാണ് ഇവിടെ പ്രശ്‌നമുണ്ടാക്കുന്നതെന്ന് ആ യുവാക്കളോട് അവര് ചോദിച്ചു. പക്ഷേ അവര് പൊലീസുകാരെ തള്ളിമാറ്റി ഓടുകയായിരുന്നു. എല്ലാം അവസാനിച്ചതിനു ശേഷമാണ് ഭവാനിപോര് പൊലീസ് സ്റ്റേഷനില് നിന്ന് രണ്ട് പൊലീസുകാരെത്തിയത്. അപ്പോള് സമയം 12 മണിയായിരുന്നു. ഞാന് ഡ്രൈവറോട് എന്റെ സഹപ്രവര്‍ത്തകനെ വീട്ടില് വിടാന് ആവശ്യപ്പെട്ടു. തുടര്‍ന്ന് പിറ്റേദിവസം രാവിലെ പൊലീസ് സ്റ്റേഷനില്‍പ്പോകാന് തീരുമാനിക്കുകയായിരുന്നു.\nപിന്നീട് നടന്ന അത്ഭുതമെന്തെന്നാല്, ലേക്ക് ഗാര്‍ഡന്‍സ് ഗവണ്‍മെന്റ് ഹൗസിങ്ങിനു സമീപം എന്റെ സഹപ്രവര്‍ത്തകനെ വിടുന്നതിനു വേണ്ടി പോകവെ, മൂന്ന് ബൈക്കുകളിലായി ആ യുവാക്കളില് ആറുപേര് വരികയും കാര് തടഞ്ഞുനിര്‍ത്തി കല്ലെറിയുകയും ചെയ്തു. തുടര്‍ന്ന് എന്നെ കാറില് നിന്നു വലിച്ചിറക്കി എന്റെ ഫോണ് നശിപ്പിച്ച് ആ വീഡിയോ കളയാന് ശ്രമിച്ചു. അപ്പോള്‍ത്തന്നെ എന്റെ സഹപ്രവര്‍ത്തകന് കാറില് നിന്ന് ചാടിയിറങ്ങി. ഞാനും ഭയന്നു. ഞാന് ഉറക്കെ നിലവിളിച്ചതു കേട്ട് നാട്ടുകാര് അവര് ഓടിക്കൂടി.\nഅപ്പോഴാണ് എന്റെ ശ്വാസം നേരേവീണത്. അപ്പോള്‍ത്തന്നെ ഞാനെന്റെ അച്ഛനെയും സഹോദരിയെയും വിളിച്ചു. എന്റെ വീടിനടുത്ത പ്രദേശത്തു തന്നെയാണ് ഇതു സംഭവിച്ചതും. അതുകൊണ്ടു തന്നെ ചാരു മാര്‍ക്കറ്റ് പൊലീസ് സ്റ്റേഷനില് പരാതി നല്‍കാന് എന്നോട് പൊലീസുകാര് പറഞ്ഞു. അവിടെച്ചെന്ന് ഞാന് സബ് ഇന്‍സ്‌പെക്ടറെ കണ്ടപ്പോള്, അദ്ദേഹം പറഞ്ഞത്, ഇത് ഭവാനിപോര് പൊലീസ് സ്റ്റേഷനില് നല്‍കാനാണ്. അതു കേട്ടപ്പോള് ഞാന് അവിടെ നിന്ന് ബഹളം വെച്ചു. അപ്പോള് സമയം പുലര്‍ച്ചെ ഒന്നര. ഒരു വനിതാ ഉദ്യോഗസ്ഥ പോലും അവിടെയുണ്ടായിരുന്നില്ല.\nതുടര്‍ന്ന് കുറേ ചോദ്യങ്ങള് ചോദിച്ചശേഷം അവരെന്റെ പരാതി സ്വീകരിച്ചു. പക്ഷേ ഊബര് ഡ്രൈവറുടെ പരാതി സ്വീകരിക്കാന് അവര് തയ്യാറായില്ല. ഒരേ വിഷയത്തില് രണ്ടു പരാതി സ്വീകരിക്കാന് കഴിയില്ലെന്നാണ് അവര് പറഞ്ഞത്. അതു നിയമത്തിനെതിരാണെന്നും അവര് പറഞ്ഞു. എന്റെ ഡ്രൈവര്‍ക്ക് പരാതി നല്‍കണമെന്നുണ്ടായിരുന്നെങ്കിലും അവരതു സ്വീകരിച്ചില്ല.\nഇതോടൊപ്പം ഞാന് ആ ആള്‍ക്കൂട്ട ആക്രമണത്തിന്റെ വീഡിയോയും തകര്‍ന്ന കാറിന്റെ ഫോട്ടോയും ചേര്‍ക്കുന്നു.\nആദ്യംതന്നെ, നിങ്ങള് ആള്‍ക്കൂട്ട ആക്രമണത്തിന് ഇരയാവുകയോ, അപമാനിക്കപ്പെടുകയോ, കൊല്ലപ്പെടുകയോ ചെയ്യുമ്പോള് ഒരു കാര്യം ഉറപ്പുവരുത്തണം. നിങ്ങള് ഓടിച്ചെല്ലുന്നത് നിങ്ങളുടെ അധികാരപരിധിയിലുള്ള പൊലീസ് സ്റ്റേഷനിലാണെന്ന്. കാരണം, സംഭവസ്ഥലത്തു നിന്ന് 100 മീറ്റര് അകലെയാണെങ്കിലും അത് അവരുടെ അധികാരപരിധിയല്ലെങ്കില് അവര് വരികയും നിങ്ങളെ സഹായിക്കുകയും ചെയ്യാന് സാധ്യതയില്ല.\nരണ്ടാമതായി, എങ്ങനെയാണ് 15 ആണ്‍കുട്ടികള് ഹെല്‍മെറ്റില്ലാതെ വരികയും വളരെ നിസ്സാരമായി ഊബര് ഡ്രൈവറെ മര്‍ദിക്കുകയും കാര് തല്ലിത്തകര്‍ക്കുകയും ചെയ്യുക, അതും ദക്ഷിണ കൊല്‍ക്കത്തയില് ??? ആള്‍ക്കൂട്ട ആക്രമണം നടത്തി ഡ്രൈവറുടെ കൈയില് നിന്ന് പണം തട്ടിയെടുക്കാനുള്ള മാര്‍ഗമായാണ് അതെനിക്കു തോന്നുന്നത്. പിടിച്ചുപറിക്കുള്ള ഒരു മാര്‍ഗം മാത്രം.\nമൂന്നാമതായി, ഒരു ആള്‍ക്കൂട്ടം ഡ്രൈവറെ മര്‍ദിക്കുമ്പോള്, ശബ്ദമുണ്ടാക്കുകയാണെങ്കില് നിങ്ങള് ആക്രമിക്കപ്പെടും. മറ്റുള്ളവരെ സഹായിക്കുക എന്നത് ഒരു ഭയപ്പെടുത്തുന്ന കാര്യമാണ്. കാരണം, 100 മീറ്റര് അപ്പുറത്തുള്ള പൊലീസ് പോലും സഹായിക്കാന് തയ്യാറായില്ല. നിയമത്തിന്റെ പരിധിയില് വരാത്തതു കൊണ്ട് സബ് ഇന്‍സ്‌പെക്ടര് എന്റെ ഡ്രൈവറുടെ പരാതി സ്വീകരിക്കാനും തയ്യാറായില്ല.\nഅവസാനമായി, ഇതാര്‍ക്കു വേണമെങ്കിലും സംഭവിക്കാം. ട്യൂഷന് കഴിഞ്ഞ് മടങ്ങി വരുന്ന നിങ്ങളുടെ സഹോദരിക്ക്, ജോലി കഴിഞ്ഞ് തിരികെ വരുന്ന നിങ്ങളുടെ അമ്മയ്ക്ക്, കാറോടിച്ചു വരുന്ന നിങ്ങളുടെ പിതാവിന്, സഹോദരന്, നിങ്ങളെ സംരക്ഷിക്കുന്ന ആര്‍ക്കും.\nഎന്റെ ഡ്രൈവര് താരകിന്, ഈ ഊബര് കാര് ലഭിച്ചത് വായ്പയെടുത്തിട്ടാണ്. കുടുംബത്തിനുവേണ്ടി പണമുണ്ടാക്കാനാണ് അദ്ദേഹം വാഹനം ഓടിക്കുന്നത്. തൊഴിലില്ലായ്മ മറികടന്ന് അധ്വാനിക്കുന്ന അദ്ദേഹം ഇനി വാഹനമോടിക്കാന് ഭയക്കും, ജുഡീഷ്യറിയെ സമീപിക്കാന് വരെ ഭയക്കും. കഴിഞ്ഞ രാത്രി ഞാന് ശരിക്കും വിറച്ചുപോയി. ഞാന് തിരിച്ചെത്തിയത് കൊല്‍ക്കത്തയിലേക്കല്ല. ഞാന് എന്റെ കരിയര് മെച്ചപ്പെടുത്താനായി പുറത്തുപോവാന് നേരം വിട്ടുപോയത് ഈ കൊല്‍ക്കത്തയല്ല, തിരികെവന്നതും ആ കൊല്‍ക്കത്തയിലേക്കല്ല.\nഞാന് കൊല്‍ക്കത്തയെ പ്രതിനിധീകരിച്ചാണ് മിസ്സ് ഇന്ത്യാ പട്ടം നേടിയത്. ഈ രാജ്യത്തെയാണ്, ഈ സാഹചര്യത്തില് ജീവിക്കാന് ഭയപ്പെടുത്ത ഓരോ പെണ്‍കുട്ടിയെയും ഓരോ പൗരനെയുമാണു ഞാന് പ്രതിനിധീകരിച്ചത്. കേസ് രജിസ്റ്റര് ചെയ്തതുകൂടാതെ, അവര്‍ക്കെതിരേ ഒരു നടപടിയും സ്വീകരിക്കുന്നതു ഞാന് കണ്ടില്ല. നാട്ടുകാര്‍ക്കു മാത്രമല്ല, പൊലീസുകാര്‍ക്കും ആ വീഡിയോയിലുള്ളവരെ തിരിച്ചറിയാന് സാധിക്കും. നാണക്കേടാണ്.’\nഉഷ്ണതരംഗം: ബിഹാറിൽ മരണം 184 ആയി\nഅനിൽ അംബാനിയോട് പണം ആവശ്യപ്പെട്ട് ചൈനീസ് ബാങ്കുകളും


12.08 ന് കോപ്ടറുമായുള്ള ബന്ധം നഷ്ടപ്പെട്ടു ; എയര് മാര്‍ഷല് മാനവേന്ദ്ര സിംഗിന്‍റെ നേതൃത്വത്തില് അന്വേഷണം : പ്രതിരോധ മന്ത്രി – Jaihind TV\n12.08 ന് കോപ്ടറുമായുള്ള ബന്ധം നഷ്ടപ്പെട്ടു ; എയര് മാര്‍ഷല് മാനവേന്ദ്ര സിംഗിന്‍റെ നേതൃത്വത്തില് അന്വേഷണം : പ്രതിരോധ മന്ത്രി\nന്യൂഡല്‍ഹി: കൂനൂരില് സംഭവിച്ച ഹെലികോപ്റ്റര് അപകടത്തെക്കുറിച്ച് സംയുക്തസേനാ സംഘം അന്വേഷണം നടത്തുമെന്ന് പ്രതിരോധമന്ത്രി രാജ്നാഥ് സിംഗ്. അപകടം സംബന്ധിച്ച് പാർലമെന്‍റിന്‍റെ ഇരുസഭകളിലും പ്രസ്താവന നടത്തുകയായിരുന്നു പ്രതിരോധ മന്ത്രി. എയര് മാര്‍ഷല് മാനവേന്ദ്ര സിംഗ് സംഘത്തെ നയിക്കും. അന്വേഷണ സംഘം കഴിഞ്ഞ ദിവസംതന്നെ വെല്ലിംഗ്ടണിലെത്തി പരിശോധന ആരംഭിച്ചിട്ടുണ്ടെന്നും അദ്ദേഹം വ്യക്തമാക്കി.\nവ്യാഴാഴ്ച 11.48ന് സൂലുരില് നിന്ന് പുറപ്പെട്ട ഹെലികോപ്റ്റര് 12.15ന് വെല്ലിങ്ടണില് എത്തേണ്ടതായിരുന്നു. എന്നാല് 12.08ന് സുലൂര് എയര്‍ബേസുമായുള്ള ഹെലികോപ്റ്ററിന്‍റെ ബന്ധം നഷ്ടമായതായും രാജ്‌നാഥ് സിംഗ് പറഞ്ഞു. ഹെലികോപ്റ്ററില് ഉണ്ടായിരുന്ന 14 പേരില് 13 പേരും മരിച്ചതായി പ്രതിരോധമന്ത്രി ഇരുസഭകളെയും അറിയിച്ചു. മരിച്ച സൈനികരുടെ പേര് വിവരങ്ങള് ഉള്‍പ്പടെയുള്ള കാര്യങ്ങളും അദ്ദേഹം ഇരുസഭകളിലും വായിച്ചു.\nഅപകടത്തില് രക്ഷപ്പെട്ട ഗ്രൂപ്പ് ക്യാപ്റ്റന് വരുണ് സിംഗിന്‍റെ ആരോഗ്യ നില ഗുരുതരമാണ്. അദ്ദേഹത്തെത്തിന്‍റെ ജീവന് രക്ഷപ്പെടുത്താനുള്ള എല്ലാ ശ്രമങ്ങളും നടത്തുന്നുണ്ടെന്നും മന്ത്രി അറിയിച്ചു. ബിപിന് റാവത്തിന്‍റെ സംസ്‌കാരം വെള്ളിയാഴ്ച പൂര്‍ണ സൈനിക ബഹുമതികളോടെ നടക്കും. മറ്റു സൈനികരുടെ മൃതദേഹവും നാട്ടിലെത്തിച്ച് സൈനിക ബഹുമതികളോടെ സംസ്‌കരിക്കുമെന്നും മന്ത്രി വിശദീകരിച്ചു.


Thiruvabharanam Theft at Ambalappuzha temple | അമ്പലപ്പുഴ ശ്രീകൃഷ്ണ സ്വാമി ക്ഷേത്രത്തിലെ ഭഗവാന്റെ നവരത്ന പതക്കം അടിച്ചുമാറ്റിയതാര്? വിഷുവിന് ചാർത്തിയശേഷം മടക്കി നൽകിയെന്ന് മേൽശാന്തി; തിരികെ തന്നില്ലെന്ന് അഡ്‌മിനിസ്‌ട്രേറ്റർ; ശാന്തിമാർ ഭഗവാന്റെ ആഭരണം മോഷ്ടിക്കില്ലെന്ന ഉറച്ച വിശ്വാസവുമായി ഭക്തർ - MarunadanMalayali.com\nഅമ്പലപ്പുഴ ശ്രീകൃഷ്ണ സ്വാമി ക്ഷേത്രത്തിലെ ഭഗവാന്റെ നവരത്ന പതക്കം അടിച്ചുമാറ്റിയതാര്? വിഷുവിന് ചാർത്തിയശേഷം മടക്കി നൽകിയെന്ന് മേൽശാന്തി; തിരികെ തന്നില്ലെന്ന് അഡ്‌മിനിസ്‌ട്രേറ്റർ; ശാന്തിമാർ ഭഗവാന്റെ ആഭരണം മോഷ്ടിക്കില്ലെന്ന ഉറച്ച വിശ്വാസവുമായി ഭക്തർ\nApril 20, 2017 | 05:33 PM IST | Permalink\nഅമ്പലപ്പുഴ: ശ്രീകൃഷ്ണ സ്വാമി ക്ഷേത്രത്തിലെ തിരുവാഭരണം കാണാതായി. പ്രത്യേക അവസരങ്ങളിൽ അമ്പലപ്പുഴ ശ്രീകൃഷ്ണസ്വാമിക്ക് ചാർത്തുന്ന തിരുവാഭരണത്തിലെ പതക്കമാണ് കാണാതായത്. ഇക്കഴിഞ്ഞ വിഷുദിവസം പ്രത്യേകമായി അണിയിക്കാൻ തിരുവാഭരണം എടുത്തപ്പോഴാണ് പതക്കം കാണാതായതായി വ്യക്തമായത്. ഇക്കാര്യം രഹസ്യമാക്കി വയ്ക്കാൻ നീക്കം നടന്നതായും സൂചനയുണ്ട്. ൽസവദിനത്തിലും വിശേഷദിനങ്ങളിലും പുറത്തെടുക്കുന്ന ആഭരണങ്ങൾ ഭഗവാന് ചാർത്തിയശേഷം തിരിച്ച് അഡ്‌മിനിസ്ട്രേറ്ററെ ഏൽപ്പിക്കലാണ് പതിവ്.\nഏറ്റവും ഒടുവിൽ കഴിഞ്ഞ വിഷുദിനത്തിലാണ് മാലയും പതക്കങ്ങളും പുറത്തെടുത്തത്. ആഭരണങ്ങളുടെ ചുമതലക്കാരനായ അഡ്‌മിനിസ്‌ട്രേറ്റീവ് ഓഫീസർ വിഷുവിന് ഭഗവാന് ചാർത്താനായി നവരത്‌നങ്ങൾ പതിച്ച മുഖം, മാറ്, മാല എന്നിവ മേൽശാന്തിയെ ഏൽപ്പിച്ചിരുന്നു. എന്നാൽ ചടങ്ങിനുശേഷം ഇവ തിരികെ നൽകിയില്ലെന്നാണ് അഡ്‌മിനിസ്‌ട്രേറ്റീവ് ഓഫീസർ പറയുന്നത്.\nഅമ്പലപ്പുഴ ക്ഷേത്രത്തിലെ തിരുവാഭരണപ്പതക്കങ്ങൾ മടക്കിക്കിട്ടിയെങ്കിലും മോഷ്ടാവിനെ പിടിച്ചില്ല; ഭക്തജനങ്ങൾ പ്രക്ഷോഭത്തിനു തയ്യാറെടുക്കുന്നു; പക്ഷാഘാതം വന്നു തളർന്നുപോയ കഴകക്കാരനെ സംശയിച്ചത് മാത്രം മിച്ചം; കഴകക്കാരൻ വിചാരിച്ചാൽ മാത്രം മോഷ്ടിക്കാനാവില്ലെന്ന് ഒരു വിഭാഗം\nശബരിമല മേൽശാന്തിയുടെ ബന്ധുവെന്ന് വിശ്വസിപ്പിച്ച് തിരുവാഭരണം പണയം വെച്ച മേൽശാന്തി അറസ്റ്റിൽ; കടബാധ്യത തീർക്കാൻ തിരുവാഭരണം പണയംവെച്ചത്2ലക്ഷം രൂപയ്ക്ക്\nഅമ്പലപ്പുഴ ക്ഷേത്രത്തിലെ കാണാതായ പതക്കം ഭണ്ഡാരത്തിൽ നിക്ഷേപിച്ച നിലയിൽ; മുമ്പും പലതവണ പരിശോധിച്ചിട്ടും കണ്ടെത്താത്ത പതക്കം അന്വേഷണം മുറുകിയപ്പോൾ ആരോ കൊണ്ടിട്ടതെന്ന് നിഗമനം; പതക്കം മുക്കിയത് ക്ഷേത്രത്തിലുള്ളവർ തന്നെയെന്ന് സൂചനകൾ\nഅമ്പലപ്പുഴ ഉണ്ണിക്കണ്ണന്റെ 88 ഗ്രാം നവരത്‌നപ്പതക്കം തിരിച്ചുകിട്ടിയില്ല; കിണറിലില്ല, ഇനി കുളം വറ്റിച്ചും നോക്കും; അമ്പലമാകെ നടത്തിയ തെരച്ചിൽ വിഫലം; മേൽശാന്തിമാരുടെയും ജീവനക്കാരുടെയും ഫോൺ കോളുകൾ പരിശോധിക്കണമെന്ന് നാട്ടുകാർ\nകള്ളനെന്ന് സംശയിച്ച് നാട്ടുകാർ കൂവി; സഹോദരിയുടെ വിവാഹം മുടങ്ങി; നുണ പരിശോധനയിൽ മുറിഞ്ഞ ഹൃദയവുമായി ക്യാൻസർ വന്ന് മരിച്ചു; ഗുരുവായൂരിൽ കാണാതായ തിരുവാഭരണത്തിന്റെ പേരിൽ ക്രൂശിക്കപ്പെട്ട ദാമോദരൻ നമ്പൂതിരിയുടെ മകൻ മറുനാടനോട്\nപതക്കം കാണാത്തതിനെ തുടർന്ന് ക്ഷേത്രത്തിൽ വ്യാപകമായി തിരച്ചിൽ നടത്തിയെങ്കിലും കണ്ടെത്താനായില്ല. ഇതേതുടർന്ന് ഇന്നലെ ദേവസ്വം ബോർഡ് അധികൃതർക്ക് ഭക്തർ നേരിട്ട് പരാതി നൽകുകയായിരുന്നു. ഇന്ന് രാവിലെ തനിക്ക് ലഭിച്ച അജ്ഞാത ഫോൺ സന്ദേശത്തെ തുടർന്ന് അന്വേഷണത്തിന് ഉത്തരവിട്ടതായി തിരുവിതാംകൂർ ദേവസ്വം കമ്മിഷണർ സി.പി.രാമപ്രസാദ് പ്രതികരിച്ചു. ദേവസ്വത്തിന്റെ തിരുവാഭരണം കമ്മിഷണർ എസ്.പാർവതിക്കാണ് അന്വേഷണ ചുമതല.\nപരാതിയുടെ അടിസ്ഥാനത്തിൽ കമ്മീഷണർ ഇന്ന് ഉച്ചയോടെയെത്തി പരിശോധന തുടങ്ങി. നേരത്തെ ഭഗവാന്റെ പേരിൽ പായസം ഉണ്ടാക്കി മറിച്ചുവിറ്റുവെന്ന് ആരോപിച്ച് വിവാദം നിലനിന്നിരുന്നു. ലോകപ്രസിദ്ധമായി തീർന്ന അമ്പലപ്പുഴ പാൽപായസത്തിന്റെ പേരിൽ കള്ളത്തരം നടന്നതിനെ തുടർന്ന് വിജിലൻസ് അന്വേഷണത്തിൽ പായസത്തിലെ തിരിമറി കണ്ടെത്തിയിരുന്നു. പായസ വിവാദത്തിൽ മുൻ അഡ്‌മിനിസ്ട്രേറ്റർക്കും പങ്കുണ്ടായിരുന്നുവെന്ന് ആക്ഷേപം നിലനിന്നിരുന്നു. പിന്നീടാണ് ഹരിപ്പാട് സ്വദേശിയായ മുരുകേശൻ പുതിയ അഡ്‌മിനിസ്ട്രേറ്ററായി നിയമിതനായത്.\nഭഗവാന്റെ പതക്കങ്ങൾ ക്ഷേത്രം മേൽശാന്തി തിരികെ നൽകിയില്ലെന്ന അഡ്‌മിനിസ്ട്രേറ്റരുടെ നിലപാട് ക്ഷേത്രാഭരണങ്ങളിൽ മേലുള്ള വിശ്വാസത്തിൽ കരിനിഴൽ വീഴ്‌ത്തുകയാണ്. അമ്പലപ്പുഴ ക്ഷേത്രത്തിലെ പൂജാദികർമ്മങ്ങളിൽ ഏർപ്പെടുന്നത് രണ്ടു മനകളിൽനിന്നുള്ളവരാണ്. കണ്ണമംഗലത്തുനിന്നുള്ള കേശവൻ നമ്പൂതിരിയും പുതുമനയിൽനിന്നുള്ള ശ്രീധരൻ തന്ത്രികളും.\nമേൽശാന്തിയെന്ന നിലയിൽ കേശവൻ നമ്പൂതിരി വിശ്വാസികളുടെ സ്നേഹാദരങ്ങൾ പിടിച്ചുപറ്റിയിട്ടുള്ള ആളാണ്. ശ്രീധരൻ തന്ത്രികളോടും വിശ്വാസികൾക്ക് ബഹുമാനാദരങ്ങൾക്ക് കുറവില്ല. എന്നാൽ അഡ്‌മിനിസ്ട്രേറ്റർ വിഷുവിന് ഭഗവാന് ചാർത്താൻ നൽകിയ പതക്കങ്ങൾ തിരികെ നൽകിയില്ലെന്ന് പറയുമ്പോൾ കാര്യങ്ങൾ കൈവിടുകയാണ്.\nതന്ത്രിമാരെ സംബന്ധിച്ചിടത്തോളം ഭഗവാന്റെ ആഭരണങ്ങൾ അടിച്ചുമാറ്റി കുടുംബത്തു കൊണ്ടുപോകേണ്ടതില്ലെന്ന നിലപാടിലാണ് വിശ്വാസികൾ. ആഭരണങ്ങൾ കണ്ടെത്തുന്നതിന്റെ ഭാഗമായി ദേവസ്വം കമ്മീഷണറും ചെയർമാനും ക്ഷേത്രത്തിലെത്തിയിട്ടുണ്ട്. പരാതിയെ തുടർന്ന് ദേവസ്വം കമ്മിഷണർ അന്വേഷണത്തിന് ഉത്തരവിട്ടു. വിഗ്രഹത്തിൽ ചാർത്തുന്ന നവ രത്‌നങ്ങൾ പതിച്ച സ്വർണ്ണപതക്കം കാണാതായെന്നാണ് പരാതി.\nനൂറ്റാണ്ടുകളുടെ പഴക്കമുള്ള പതക്കമാണ് നഷ്ടമായത്. വിഗ്രഹത്തിൽ ചാർത്തുന്നതിനായി തിരുവാഭരണം എടുത്തപ്പോഴാണ് പതക്കം കാണാതായത് ശ്രദ്ധയിൽപ്പെട്ടതെന്നാണ് സൂചന. ഇത് അറിഞ്ഞ ജീവനക്കാർ വിവരം ദേവസ്വത്തെ അറിയിച്ചില്ലെന്നും ആരോപണമുണ്ട്. വിവരമറിഞ്ഞ ഏതോ ഭക്തനാണ് കമ്മിഷണറെ അറിയിച്ചതെന്നാണ് സൂചന. മുമ്പ് ഉത്സവത്തിനാണ് തിരുവാഭരണം ലോക്കറിൽ നിന്ന് പുറത്തെടുത്തത്. അതിനുശേഷം തിരിച്ചുനൽകുമ്പോഴോ അതിനു ശേഷമോ തിരുവാഭരണം കവർച്ച ചെയ്യപ്പെട്ടതെന്ന് സംശയമുണ്ട്.\nഅതേസമയം, തിരുവാഭരണം നഷ്ടപ്പെട്ടതായി ഇപ്പോൾ സ്ഥിരീകരിക്കാൻ കഴിയില്ലെന്നും അന്വേഷണത്തിന് ശേഷം മാത്രമെ ഇത് വ്യക്തമാവുകയുള്ളെന്നും കമ്മിഷണർ പറഞ്ഞു. സംഭവമറിഞ്ഞ് ദേവസ്വം കമ്മീഷണർ ഉൾപ്പെടെ സ്ഥലത്തെത്തി പരിശോധന നടത്തി.\nഅധിക നികുതി അടച്ച് കേസൊഴിവാക്കാൻ തോമസ് ഐസക് അവസരം നൽകിട്ടും മൈൻഡ് ചെയ്തില്ല; പുതുച്ചേരി വാഹന നികുതി തട്ടിപ്പ് കേസിൽ സുരേഷ് ഗോപിക്കും അമലാ പോളിനുമെതിരെ നിലപാട് കടുപ്പിച്ച് സർക്കാർ; കുറ്റപത്രം നൽകാൻ ക്രൈംബ്രാഞ്ചിന് നിർദ്ദേശം; വ്യാജ രേഖ ചമച്ചുവെന്ന കുറ്റം ചുമത്തും; പിഴ അടച്ച ഫഹദ് ഫാസിലിനെ വെറുതെ വിടും; പുതുച്ചേരി വാഹന തട്ടിപ്പ് കേസിൽ തെളിവെല്ലാം കിട്ടിയെന്ന് അന്വേഷണ സംഘം


HEALTH KERALA: 20 ദിവസത്തിൽ5കിലോ കുറക്കാൻ ഒരു അത്ഭുധ വെള്ളം !!\n20 ദിവസത്തിൽ5കിലോ കുറക്കാൻ ഒരു അത്ഭുധ വെള്ളം !!\nമലയാളികളുടെ ഒരു വലിയ പ്രശ്നം ആണ് കുടവയറും അമിത വണ്ണവും അതിനു ഒരു ലളിതമായ പരിഹാരം ഇതാ .പരീക്ഷിച്ചു നോക്കു...\nവണ്ണം കുറക്കാൻ സഹായിക്കുന്ന ഒരു ജലം, അതിനെ കുറിച്ച്ആലോചിച്ച് നോക്കിയിട്ടുണ്ടോ…??? എന്നാൽ ഇതാ അത്തരം ഒരു വെള്ളം. സാസി (saassy water ) വാട്ടർ എന്നാണു ഇതിന്റെ പേര്.\nവണ്ണം കുറയ്ക്കാൻ ആഗ്രഹിക്കുന്നവർക്ക് ഇനി ഇതു മാത്രം ഒന്ന് ശീലമാക്കിയാൽ മതി. ചെറുനാരങ്ങ, വെള്ളരി ,ഇഞ്ചി, പുതിനയില എന്നിവ ചേർത്തുണ്ടാക്കുന്ന ശശി വാട്ടറിലെ ചെറുനാരങ്ങ ശരീരത്തിലെ വിഷാംശങ്ങളെയും മാലിന്യങ്ങളെയും പുറന്തള്ളി ശരീരത്തെ ശുദ്ധീകരിക്കാനും സഹായിക്കും. അത് മൂലം ശരീരത്തിലെ കൊഴുപ്പ് നീങ്ങി ശരീരം മെലിയുകയും ചെയ്യും. കക്കിരി ശരീരത്തെ തണുപ്പിക്കാൻ സഹായിക്കും.\nഒരു ഭരണിയിലോ ജഗ്ഗിലോ 8 ഗ്ലാസ് വെള്ളവും ഒരു ടീസ്പൂണ് ഇഞ്ചി ചെറുതാക്കി മുറിച്ചതും ഒരു ഇടത്തരം കഷണം വെള്ളരി മുറിച്ചതും, ഒരു ഇടത്തരം വലിപ്പമുള്ള ചെറുനാരങ്ങ ചെറുതാക്കി മുറിച്ചതും ഒരു ടീസ്പൂണ് പുതിനയില ചെറുതാക്കി മുറിച്ചതും ചേർത്തു ഇളക്കി ഒരു രാത്രി മുഴുവൻ വെക്കുക. ഫ്രിഡ്ജിൽ വെച്ചാലും മതി. അടുത്ത ദിവസം ഉണ്ടാക്കി വെച്ച കൂട്ടിൽ നിന്നും 4-5 ഗ്ലാസ് വെള്ളം കുടിക്കുക. രാവിലെ ബ്രേക്ക്‌ഫാസ്റ്റ് കഴിക്കുന്നതിനു മുൻപ് ആരംഭിച്ചാൽ അത് ഏറെ ഗുണം ചെയ്യും. കുടിച്ച ആദ്യ2മണിക്കൂറിൽ തന്നെ അതിന്റെ പ്രവർത്തനം നിങ്ങളുടെ ശരീരത്തിൽ നടക്കുന്നതായി നിങ്ങൾക്ക് തന്നെ അനുഭവപ്പെടുകയും ചെയ്യുന്നതാണ്.\nഒരു 700 ml തണുപ്പിച്ച വെള്ളം ഒഴിച്ച് അതിലേക്ക് 3-5 കഷണം വെള്ളരി വട്ടത്തിൽ മുറിച്ചതും, അര കഷണം ചെറുനാരങ്ങ വട്ടത്തിൽ അറിഞ്ഞതും, 1/4 ഭാഗം ഓറഞ്ച് ചെറുതാക്കി മുറിച്ചതും കുറച്ച് പുതിനയിലയും ഇട്ട് ഇളക്കി വെച്ച ശേഷം കുടിക്കുക. വയറു ഒതുങ്ങാനും ശരീരത്തിലെ അനാവശ്യ കൊഴുപ്പുകളെ നീക്കാനും ഒരു ഉത്തമ പാനിയമാണ് ഇതു.\nവെള്ളരി ശരീരത്തിലെ ജലാംശത്തെ കാത്തു സൂക്ഷിക്കുകയും, ചെറുനാരങ്ങയിൽ അടങ്ങിയിരിക്കുന്ന സിട്രിക് ആസിഡ് ശരീരത്തെ ശുദ്ധീകരിച്ച് ദഹന പ്രക്രിയയ്ക്ക് സഹായിക്കുന്നു. ഓറഞ്ചിന്റെ തൊലിയിൽ അടങ്ങിയിരിക്കുന്ന ഫ്ളാവാനോയിഡ് പ്രധിരോധശേഷി വർദ്ധിപ്പിക്കുകയും ഫങ്കസ് ബാധയിൽ നിന്നും സംരക്ഷിക്കുകയും ചെയ്യും. കൊളസ്ട്രോളിനെ നിയന്ത്രിക്കാൻ സഹായിക്കുകയും ചെയ്യുന്നു.\nപുതിനയില ദഹന പ്രക്രിയയെ വേഗത്തിലാക്കാൻ സഹായിക്കുകയും ചെയ്യുന്നു.\nFOR MORE NEWS LIKE THIS CLICK HERE\nപോസ്റ്റ് ചെയ്തത് Feroze ല് Friday, October 16, 2015\nചെരുപ്പ്, ഷൂ വാങ്ങുമ്പോൾ ശ്രദ്ധിക്കേണ്ട കാര്യങ്ങൾ ...\nകപ്പ കഴിക്കുന്നവർ അറിഞ്ഞിരിക്കേണ്ട ചില കാര്യങ്ങൾ ...\n10 ഹോട്ട് സെക്സ് ടിപ്പുകൾ !!\nകുളിക്കാൻ സമയം നോക്കണോ?\nലൈംഗികശേഷി വർദ്ധിപ്പിക്കാൻ എന്തു കഴിക്കണം !!\n20 ദിവസത്തിൽ5കിലോ കുറക്കാൻ ഒരു അത്ഭുധ വെള്ളം !!...\nകേരളത്തിലെ അമുക്കുരത്തിനു മുന്നില് 'ലിംഫോമ' കാന്...\nചീഞുപോയ പഴം പഴയപോലെ ആക്കാം. കിടിലൻ വിദ്യ കണ്ടു നൊ...\nനിറം വര്ധിപ്പിക്കാൻ ആയുര്വേദ ബ്ലീച് വീട്ടില് ഉണ്ടാ...


മലയാള ഐക്യവേദി: ബസ്സ് ടിക്കറ്റ് മലയാളത്തിലാകണം\n2012, ഓഗസ്റ്റ് 26, ഞായറാഴ്‌ച\nബസ്സ് ടിക്കറ്റ് മലയാളത്തിലാകണം\nഭാഷയുടെ തലത്തിലുള്ള അടിമത്തത്തില് നിന്ന് നമുക്ക് രക്ഷപെടേണ്ടെ?\nഒന്നിനും ഉപയോഗമില്ലാത്ത ഒരു ഭാഷയായി മലയാളം നിലനില്‍ക്കുമോ?\nമലയാളം നിലനിന്നാലല്ലെ മലയാളിയും ഓണവുമെല്ലാം ഉണ്ടാകൂ....\nമലയാളം നിലനില്കട്ടെ, മലയാളിയും. എല്ലാര്‍ക്കും ഓണാശംസകള്...\nPosted by മലയാള ഐക്യവേദി at 2:50 AM\nLabels: ഓണ്‍ലൈന് പ്രചരണം, ടിക്കറ്റ്\nമലയാള ഐക്യവേദി 2012, ഓഗസ്റ്റ് 26 7:17 PM\naathman / ആത്മന് 2012, ഓഗസ്റ്റ് 27 6:27 PM\nഈ പോസ്റ്റിനെ തുടര്‍ന്ന് google+ ല് മലയാളത്തില് ഒപ്പിടുന്നതിനെക്കുറിച്ച് നടന്ന ചര്‍ച്ച -\nദിലീപന് 2012, ഓഗസ്റ്റ് 29 1:52 AM\nസായിപ്പിന്‍റെ സന്തതികള് ... നിറമല്ലേ മാറീള്ളൂ ...തലയെല്ലാം പടിഞ്ഞാറേ മൂശാരികള് തിര്‍ത്തതല്ലേ ... ഇംകിരിയസ്സില്ലെങ്കില് പിന്നെ നമ്മളുമില്ലല്ലോ. (സായിപ്പിന്‍റെ - മൂന്നു തവണ പല്ലവിയായി പാടുക. ബാക്കി എഴുതുമ്പോള് പാട്ടാക്കാം)\nനിരക്ഷരൻ 2012, ഓഗസ്റ്റ് 29 7:56 PM\nതീർച്ചയായും വേണ്ടത് തന്നെ. ബസ്സിൽ യാത്ര ചെയ്യുന്ന സാധാരണക്കാരനിൽ ഭൂരിപക്ഷവും ഇംഗ്ലീഷ് പരിഞ്ജാനമുള്ളവൻ ആകണമെന്നില്ലല്ലോ.\nകാരശ്ശേരിമാഷിന് ഐക്യവേദിയുടെ സ്നേഹാദരം..\nകോടതിഭാഷ - സംസ്ഥാനതല സംഗമം


ക്ലൈമാക്സില് ‘സുനാമി’; പ്രാതാപ് പോത്തന് അഞ്ജലി മെനോന്‍റെ തിരക്കഥ ഉപേക്ഷിച്ചതിന്‍റെ യഥാര്‍ത്ഥ കാരണം പുറത്ത്\nYou are at:Home»Home»ക്ലൈമാക്സില് ‘സുനാമി’; പ്രാതാപ് പോത്തന് അഞ്ജലി മെനോന്‍റെ തിരക്കഥ ഉപേക്ഷിച്ചതിന്‍റെ യഥാര്‍ത്ഥ കാരണം പുറത്ത്\nBy 24x7news Editor on\t January 3, 2018 Home, Kerala, Movies, Movies - New Release, News\nപ്രതാപ് പോത്തന് ഇരുപത് വര്‍ഷത്തിനു ശേഷം സംവിധാനം ചെയ്യാന് പോകുന്നു എന്നും, അതിനു അഞ്ജലി മേനോന് തിരക്കഥാ രചന നിര്‍വഹിക്കുന്നു എന്നും വാര്‍ത്തകള് വന്നിരുന്നു. ദുല്‍ക്കര് സല്‍മാന് നായകനായി. ലവ് ഇന് അന്‍ജെന്ഗോ എന്ന പേരിലാണ് ഈ സിനിമ പുറത്തിറങ്ങാന് ഇരുന്നത്.\nഎന്നാല് തിരക്കഥ മോശം ആണെന്നും ഈ സിനിമയില് നിന്നും താന് പിന്മാറുക ആണെന്നും പ്രതാപ് പോത്തന് പറഞ്ഞിരുന്നു. വെറുതെ ഒരു തിരക്കഥ ഉണ്ടെന്നു പറഞ്ഞിട്ട് കാര്യമില്ല എന്നും, ഇത് കാരണം മറ്റു സിനിമകളും ഏകദേശം ഒരു വര്‍ഷവും നഷ്ടമായി എന്നാണ് പ്രാതാപ് പോത്തന് ആ സമയത്ത് പ്രതികരിച്ചത്. അതേ സമയം ഇതിനോട് പ്രതികരിച്ചു സംഭവത്തെ കൂടുതല് മഹത്വവത്കരിക്കാന് താത്പര്യം ഇല്ല എന്നാണു അഞ്ജലി മേനോന് പറഞ്ഞത്.\nഇപ്പോള് പുറത്ത് വരുന്ന വിവരങ്ങള് പ്രകാരം തിരക്കഥ ഏകദേശം അവസാനിക്കുന്നത് കമലഹാസന്‍റെ ദശാവതാരം പോലെ ആയി ക്ലൈമാക്സില് സുനാമി അടിച്ചു അകെ പ്രശ്നം ആവുന്നത് ആയിട്ടാണ്.\nഒരു ലവ് സ്റ്റോറി പറഞ്ഞു കൊണ്ട് അതിലേക്കു സുനാമി എല്ലാം ഏച്ചുകെട്ടി സിനിമ ആക്കുന്നത് ലോജിക്കിന് നിരക്കുന്നത് അല്ലെന്നും , പ്രധാനമായും മലയാളി പ്രേക്ഷകര് ഇങ്ങനെ ഒക്കെ സിനിമ വന്നാല് എടുത്തവരെ കണ്ടം വഴി ഓടിക്കും എന്ന് പ്രതാപ് പോത്തന് അറിവ് ഉള്ളതിനാലും ആണ് പ്രാധാനമായും സിനിമ ഉപേക്ഷിക്കപെട്ടത് എന്നാണ് വാര്‍ത്തകള്.\nദുല്‍ക്കര് സല്‍മാനു ഇതേ കുറിച്ച് അറിവ് ഉണ്ടായിരുന്നതായി പ്രതികരണം ഒന്നും വന്നിട്ടില്ല.


വിദേശ യാത്രയിലുണ്ടായ മോശം അനുഭവം പങ്കുവച്ച് നടി സോനം കപൂര് | The NRI News\nJanuary 16, 2020 11:41 am NRI Desk Movies\nമുംബൈ: ലണ്ടനില് യൂബര് ടാക്സി ഡ്രൈവറില് നിന്നും മോശം അനുഭവം ഉണ്ടായെന്ന് ബോളിവുഡ് നടി സോനം കപൂര്. എഴുത്തുകാരിയായ പ്രിയ മുള്‍ജിയുടെ ട്വീറ്റിന് മറുപടിയായാണ് സോനം ലണ്ടനില് ഉണ്ടായ ദുരനുഭവം പങ്കുവച്ചത്. വിദേശത്ത് യാത്രചെയ്യാന് കഴിവതും പൊതു ഗതാഗത സംവിധാനങ്ങള് ഉപയോഗിക്കണമെന്ന് അവര് പറഞ്ഞു. താന് വിളിച്ച യൂബര് ടാക്സിയുടെ ഡ്രൈവര് യാത്രക്കാരോട് പെരുമാറാന് അറിയാത്തയാളാണെന്നും ഇയാള് തന്നോട് ഒച്ചയെടുത്ത് അലറുകയായിരുന്നുവെന്നും സോനം പറഞ്ഞു.\nജനുവരി ആദ്യം സോനം കപൂര് ബ്രിട്ടീഷ് എയര്‍വൈസിനെതിരെ പരാതിയുമായി രംഗത്തെത്തിയിരുന്നു. രണ്ട് തവണ ബ്രിട്ടീഷ് എയര്‍വെയ്സില് നിന്ന് ലഗേജ് നഷ്ടമായതിനെ തുടര്‍ന്നാണ് സോനം കമ്പനിക്കെതിരെ പരസ്യ പ്രതികരണവുമായി രംഗത്തെത്തിയത്. താന് പഠിക്കേണ്ടത് പഠിച്ചുവെന്നും ഇനി യാത്രയ്ക്ക് ബ്രിട്ടീഷ് എയര്‍വൈസ് ഉപയോഗിക്കില്ല എന്നുമായിരുന്നു സോനം പ്രതികരിച്ചത്.\nTags: SONAM KAPOOR, സോനം കപൂര്


വണ്ടി ഓടിച്ചത് താനല്ല എന്ന ശ്രീറാമിന്റെ വാദം തള്ളി ദൃക്സാക്ഷികള് - IBC Live\nവണ്ടി ഓടിച്ചത് താനല്ല എന്ന ശ്രീറാമിന്റെ വാദം തള്ളി ദൃക്സാക്ഷികള്\nമാധ്യമപ്രവര്‍ത്തകന് കാറിടിച്ച് മരിച്ച സംഭവത്തില് സര്‍വ്വേ ഡയറക്ടര് ശ്രീറാം വെങ്കിട്ടരാമന്റെ വാദം തള്ളി ദൃക്സാക്ഷികള്.വണ്ടി ഓടിച്ചത് താനല്ല എന്ന ശ്രീറാമിന്റെ വാദം തെറ്റാണെന്ന് ദൃക്സാക്ഷികള് വ്യക്തമാക്കി. ഏകദേശം പന്ത്രണ്ടരയോടെ അമിതവേഗത്തില് വന്ന കാര് കെ എം ബഷീര് (35) ഓടിച്ചിരുന്ന ബൈക്കില് ഇടിക്കുകയായിരുന്നെന്ന് അപകടം കണ്ട ഓട്ടോ ഡ്രൈവര് ഷഫീഖ് സ്വകാര്യ മാധ്യമത്തിനോട് ഇക്കാര്യം വ്യക്തമാക്കിയത്.\nകാര് അമിത വേഗത്തിലായിരുന്നു. സ്പീഡ് കണ്ടപ്പോള് താന് ഓട്ടോറിക്ഷ ഒതുക്കി. ബൈക്ക് യാത്രികന് വാഹനം പരമാവധി റോഡിന്റെ വശത്തേക്ക് മാറ്റിയെങ്കിലും കാര് ഇടിച്ചുകയറുകയായിരുന്നു. ഡ്രൈവിങ് സീറ്റില് പുരുഷനാണ് ഉണ്ടായിരുന്നത്. അയാള് നന്നായി മദ്യപിച്ചിരുന്നു. ബൈക്കിന്റെ ഇടയില് കുടുങ്ങിയ ബഷീറിനെ എഴുന്നേല്‍പിക്കാനും അയാള് ശ്രമിച്ചു. സമീപത്തുണ്ടായിരുന്ന പൊലീസ് ഉദ്യോഗസ്ഥര് ഉടന് ആംബുലന്‍സ് വിളിച്ചുവരുത്തുകയായിരുന്നു. പൊലീസ് തന്നെ നിങ്ങള് മദ്യപിച്ചിട്ടുണ്ടെന്ന് അയാളോട് പറഞ്ഞെന്നും ദൃക്സാക്ഷി കൂട്ടിച്ചേര്‍ത്തു. ശ്രീറാം മദ്യപിച്ചിരുന്നെന്ന് ഓട്ടോഡ്രൈവറായ മണിക്കുട്ടനും പറയുന്നു.\nഅപകടത്തേത്തുടര്‍ന്നുള്ള നടപടികളില് ഗുരുതര വീഴ്ച്ചകളാണ് പൊലീസിന്റെ ഭാഗത്ത് നിന്നുണ്ടായത്. ശ്രീറാമിനെ പരിശോധിച്ച ജനറല് ആശുപത്രിയിലെ ഡോക്ടര് ‘മദ്യത്തിന്റെ ഗന്ധമുണ്ട്’ എന്ന് ചീട്ടില് എഴുതിയിരുന്നു. പുലര്‍ച്ചെ ഒരു മണിക്ക് നടന്ന അപകടത്തിന് ശേഷം ഒമ്പത് മണിക്കൂര് കഴിഞ്ഞിട്ടും ശ്രീറാമിന്റെ രക്തം പരിശോധിച്ചിട്ടില്ലെന്ന് പൊലീസ് സമ്മതിച്ചു. രക്തസാംപിള് നല്‍കാന് ശ്രീറാം തയ്യാറായില്ലെന്നും മെഡിക്കല് കോളജിലേക്ക് പോകാതെ കിംസ് ആശുപത്രിയിലേക്ക് പോയെന്നും പോലീസ് പറഞ്ഞു.\nമലപ്പൂര് തിരൂര് സ്വദേശിയാണ് അപകടത്തില് മരിച്ച കെ എം ബഷീര്. സിറാജ് ദിനപത്രത്തിന്റെ മലപ്പുറം സ്റ്റാഫ് റിപ്പോര്‍ട്ടറായും തിരുവനന്തപുരം ബ്യൂറോ ചീഫായും പ്രവര്‍ത്തിച്ചു. ജസീലയാണ് ഭാര്യ. ജന്ന, അസ്മി എന്നിവര് മക്കള്. മുഹമ്മദ് ബഷീറിന്റെ അപകടമരണത്തില് മുഖ്യമന്ത്രി പിണറായി വിജയന് അനുശോചനം അറിയിച്ചു. സൗമ്യമായ പെരുമാറ്റത്തിലൂടെയും സജീവമായ പ്രവര്‍ത്തനത്തിലൂടെയും തലസ്ഥാന നഗരിയിലെ മാധ്യമ പ്രവര്‍ത്തകര്‍ക്കിടയില് ശ്രദ്ധേയനായിരുന്നു ബഷീര്. അകാല വിയോഗത്തിലൂടെ ഭാവിയുള്ള മാധ്യമപ്രവര്‍ത്തകനെയാണ് നഷ്ടപ്പെട്ടത്. കുടുംബാംഗങ്ങളുടെ ദു:ഖത്തില് പങ്കുചേരുകയാണെന്നും മുഖ്യമന്ത്രി ഫേസ്ബുക്കില് കുറിച്ചു.\nഅതേസമയം ബഷീറിന്റെ മരണത്തില് കൃത്യമായ നിയമനടപടി സ്വീകരിച്ചില്ലായെങ്കില് ശക്തമായ പ്രക്ഷോഭവുമായി മുന്നോട്ടുപോവുമെന്ന് കേരള പത്രപ്രവര്‍ത്തക യൂണിയന് സംസ്ഥാന സമിതി വ്യക്തമാക്കി.വലിയ ധാര്‍മികതയും ഉത്തരവാദിത്വവും മാതൃകാ പ്രവര്‍ത്തനവും ആവശ്യമുള്ള ഒരു ഉന്നത ബ്യൂറോക്രാറ്റിന്റെ നടപടി വിളിച്ചു വരുത്തിയ ദുരന്തമാണിത് എന്ന് പ്രഥമദൃഷ്ട്യാ മനസ്സിലാകുന്നു. ഒരു പാവം മനുഷ്യന് ഒറ്റനിമിഷത്തില് ഇല്ലാതായിപ്പോയ കാര്യമാണ്. അപകടം യാദൃച്ഛികം എന്നു പറഞ്ഞ് ലഘൂകരിക്കാനാവില്ല. അപകടത്തിലേക്ക് നയിച്ച കാര്യങ്ങള് യാദൃച്ഛികമല്ലെന്നും യൂണിയന് പറഞ്ഞു.\nമാധ്യമപ്രവര്‍ത്തകന്റെ മരണത്തില് നടപടി ആവശ്യപ്പെട്ട് കേരള പത്രപ്രവര്‍ത്തക യൂണിയന് രംഗത്ത്\nബംഗാള് ഉള്‍ക്കടലില് ന്യൂനമര്‍ദം; മുംബൈയില് കനത്തമഴ തുടരുന്നു